
de când e lumea, și vinul şi femeile. Dacă nenumărate 

femei au fost muzele inspiratoare, vinul, în schimb, că- 

rui se închinau poemele, era întotdeauna acelaş: „nec- 

tarul“ 

Dece Nectar? Pentrucă acesta întruchipa, idealizate, 

"TRANSFIGURAREA ROMÂNISMULUI 


DE 
NICHIFOR CRAINIC 


Taaa românismului e o temă grea, de care cugetul se apropie cu sfiala 
de a nu rosti afirmații nepotrivite cu realitatea istorică sau de a nu săvârși exagerări 
legate de orgoliul național. Prin transtigur area românismului vrem să înțelegem 
schimbarea la față a poporului nostru sub puterea luminii dumnezeești a creștinismu- 
lui. Dar tocmai aci stă greutatea femei, pe care ne-am propus-o. Căci transfigurarea pre- 
supune un moment anterior, când aspectul românismului ar fi fost altul decât cel 
creștin cu care să-l putem compara. Există popoare a căror istorie are amândouă 
aceste înfățișări, ceeace îţi dă putinţa să cântărești starea lor de barbarie naturală cu 
transformarea lor după intrarea în creştinism și să lămurești cu oarecare precizie 
sporul de bine lucrat în personalitatea lor de puterea credinţei în Iisus Hristos. Există 
deasemenea popoare decăzute din creștinism, la care se poate vorbi de o schimbare la 
faţă în sensul unei desfigurări sau a unei caricaturizări a ceeace erau ele mai înainte. 
Aşa a fost poporul francez în revoluția dela 1789 și așa e încă poporul rus sub teroarea 
comunismului ateu. In ce privește poporul român, el nu € nici în cazul dintâiu și nici 
în cel din urmă. Istoria lui nu me oferă vreun moment de barbarie păgână anterior în- 
creștinării, cu care l-am putea compara după intrarea în Biserică, precum nu ne oferă, 
—- slavă Domnului! — nici un moment de decădere categorică din creștinism. Dacă 
se manifestă în literatura recentă o anumită năzuinţă de a evoca păgânismul spiritual 
al străbunilor noștri Daci, elementele documentare sunt prea insuficiente ca să ne 
putem da seama de adevărata lui fisionomie religioasă. Afară de aceasta, poporul dac 
nu însemnează o identitate istorică cu poporul român, iar năzuința literară de care 
vorbim, romantică şi vaporoasă, se măgulește să vadă în spiritualitatea dacică mai mult 
o afinitate nativă sau o anticipare a creștinismului românesc. Nimic din toate acestea 
nu ne dă dreptul măcar să imaginăm o față a poporului nostru anterioară și opusă 
creştinismului său. l 

__ Modul nostru de a ne manifesta în istorie e totdeodată românesc şi creștin. 
Numai ipotetic am putea să facem o deosebire între ceeace e românesc și ceeace è 
creştin, de vreme ce realitatea istorică, una singură, ni se înfățișesză ca o fuziune or- 
ganică între românism și creștinism. Pentru noi credinţa creștină Hu e o „disciplină în- 
suşită din afară sau aplicată ca un corset de ghips pe un trup bolnav, ca să-i vindece 
fracturile; pentru noi credința creştină e singurul mod spiritual de a fi, în afară de 
care un altul n'am cunoscut și nici n'am voit să cunoaștem. Toate momelile făcute în 

curgerea veacurilor de a ne despărți ființa etnică de modul ei creștin-răsăritean s'au 
izbit de refuzul aceleeași conștiințe puternice, pentru care lucrul acesta nu se înfăţi- 
șează ca două părți deosebite, ce s'ar putea separa una de cealaltă. Refuzul îndelung 
încercat al poporului nostru de a-și lepăda credinţa pare tot una cu refuzul de a-și le- 
păda românismul. Și dacă toată existenţa lui istorică e o dramă încordată în apărarea 
religiei, el a înţeles că în acest bun suprem e absorbită toată ființa lui etnică. In rarile 
cazuri când vreun domnitor slab de înger a fost mevoit să treacă la mahomedanism, 
poporul nostru l-a înfierat cu porecla de „turcitul“, socotindu-l decăzut nu numai din i 
biserică, dar şi din naţionalitate. Dimpotrivă, un Constantin Brâncoveanu, decapitat i 
împreună cu mândrii săi coconi, dacă n'a fost încă sanctificat, e venerat cel puţin ca un 
martir naţional. Cuvântul Lege în graiul românesc însemnează etnicitate și creștinism, 
contopite în aceeași concepție și disciplină de viață. Termenul acesta de lege, așa cum 
îl folosim noi, concentrând în el fuziunea existenţială a spiritualului cu naţionalul, are 
un înțeles dogmatic întrucât se referă la credința ortodoxă, un înţeles etnic întrucât 
Românul se identitică în această credință, și un înțeles moral întrucât reprezintă dis- 
ciplina tradițională a vieții noastre. Nici o stavilă mu ne împiedică să vedem în el cores- 
pondentul popular al termenului teologic de teantropie. 

Ce ne îndreptățește pe noi, din punct de vedere doctrinal, să vorbim de o tean- 
tropie realizată şi realizabilă în existenţa românească ? Ne îndreptățește mai întâiu 
analogia cu personalitatea Mântuitorului și apoi convingerea că harul dumnezeese par- 
ticipă activ la viața omului încreștinat. In persoana Mântuitorului, Dumnezeu se în- 
ameneşte ca să îndumnezeiască pe om. lisus Hristos e misterul unic al teantropiei de- 
pline, întrucât natura divină și natura umană fuzionează într'îmsul și realizează o 
singură persoană, istorică pe pământ și veşnică în ceruri. lisus Hristos nu seamănă 
cu nicio altă existență pământească sau cerească. Intre ele și omul îndumnezeit prin 
creștinism nu e nici o identitate, ci numai o analogie, pentru că în om nu fuzionează 
cele două naturi, ci natura umană e ridicată în veșnicie prin lucrarea sfințitoare a ha- 
rului. Precum anumite balsamuri dau corpului o rezistență, care le fereşte de putre- 
ziciune, tot astfel harul dumnezeesc îmbălsămează natura umană pentru a o salva din 
putreziciunea păcatului și a o asimila vieții cerești pe cât îi e cu putință creaturii. Dar 
comparaţia noastră e cu totul insuficientă, pentrucă natura umană sub acţiunea harului 
nu e un cadavru pasiv, ci o putere vie, mișcată de voința omului de a trăi realmente 
în Duh. O comparaţie mai potrivită e aceea clasică a luminii solare, care ajută viețui- 
toarelor să crească și să se desvolte până la împlinirea arhetipului prescris fiecărei spe- 
cii de existenţe. Harul, adică energia luminoasă, ce emană din ființa lui Dumnezeu, sti- 
mulează și sporește puterile spirituale din om, încordate în aspiraţia la desăvârșire, 
sau în asaltul împărăției cerurilor, după cuvântul sfintei Evanghelii. Intre om şi har 
există, prin urmare, o colaborare condiționată reciproc de voinţa noastră și de drago- 
stea lui Dumnezeu spre îndumnezeirea naturii create, colaborare pe care teologia o 
numește teandrică. 

Se poate extinde această idee de teantropie, care în insul singuratec alcătuește 
esenţa specifică a vieţii creștine, la colectivitatea unui popor, ca să putem lămuri din 

existenţa lui istorică semnele unei conlucrări teandrice? 

Pentru a răspunde mai puţin greşit la această întrebare, trebuie să amintim 
că, în concepția ortodoxă, popoarele sau naţiunile sunt considerate ca unităţi naturale 
ale făpturii omenești, unități care, deosebite după sânge și graiu, se armonizează pe pla- 
nul spiritual în pretutindinitatea suprafirească a Bisericii lui Hristos. Nu e lucru lipsit 
de interes să reținem că naţiunile apar ca și cum ar fi consacrate ca unități naturale 

atât în momentul când Mântuitorul trimite pe apostoli să predice neamurilor, cât și 
în momentul coborîrii Duhului Sfânt, la sărbătoarea Cincizecimii. După însăşi învăţă- 
tura Domnului, cel care va vorbi neamurilor prin apostoli e Duhul Sfânt. Prin această 
consacrare ca unități naturale, nu înțelegem că lisus Hristos ar recunoaște egoismul 
național în luptă cu celelalte egoisme naţionale, dar că naţiunile sunt chemate cu par- 
ticularităţile lor de sânge și graiu să participe la viaţa în Dumnezeu. In doctrina creș- 
iină există o idee, astăzi rămasă oarecum în umbră, aceea a paralelismului şi simul- 
tanietății dintre viața cerească şi viața pământească, şi anume : ideea asistenței oame- 
nilor și a popoarelor de către îngeri și arhangheli. Fiecare ins are un înger ocrotitor 
și fiecare neam un arhanghel păzitor. Acest paralelism durează dela începutul lumii 
şi încredințarea pe care o putem trage din existenţa lui, e că viaţa în familia națională 
nu-i displace lui Dumnezeu. Adevărul că Duhul Sfânt lucrează nu numai prin inşii 
singurateci, dar și prin colectivitatea națională, îl putem verifica istoricește în nume- 
roasele cazuri de convertire, în masse etnice, a popoarelor păgâne la creștinism. Isto- 
ria omenească e, de fapt, o înlănţuire de miracole ale Providenţei și numai o anumită 
mentalitate modernă, în scăzământ cu fineţea spirituală, o vede pipernicită și redusă 
ia întâmplări oarbe sau determinate exclusiv de interese mărunte. Concluzia la care 
vrem să ajungem amintind aceste câteva elemente doctrinale, ce se pot îmbogăți 
după voie, este că nu greșim dacă îndrăznim să vorbim de o colaborare teandrică 
atunci când considerăm colectivitatea națională în ansamblul istoric al existenței sale. 
De altfel, credința, că ele îndeplinesc adesea misiuni divine în istorie e familiară po- 
poarelor creștine. Din evul mediu, când omul era profund convins că el trăește și luptă 
în veac după ordinea suprafirească, vine frumosul cuvânt: Gesta Dei per Francos, 
care nu e decât o mărturisire a ideii de colaborare teandrică. Dumnezeu se arată oame- 
nilor prin oameni. Se relevează prin profeţi, cari sunt oameni; străluceşte în sfinți, 
cari sunt oameni. Dece să nu credem din toată inima și din tot cugetul că marile fapte, 
care aduc un spor de bine omenirii, sunt respiraţii ale harului dumnezeesc prin plă- 
mânii popoarelor, așa cum fluxul oceanului e un impuls al puterii ce emană din lună ? 

Principiul acesta al îngemănării tainice a puterii cereşti cu virtutea omenească 
e cel cane culminează în viaţa statului nostru, proclamat în formula „Prin grația lui 
Dumnezeu şi voința naţională Rege al României“. Prin aceste cuvinte mărturisim 
oficial existența celor doi factori, cari se împreună în conlucrare la statornicirea su- 
premei ordini ierarhice în viaţa națiunii. Vechiul nostru voievod era un autocrat după 
modelul basileului bizantin. Bizanțul se socotea împărăția lui Hristos pe pământ, iar 
basileul său unsul Domnului în scaun de episcop politic al statului. Legea Bisericii era 
în acelaș timp legea imperiului și toate faptele mari, în artă și în poesie, în teologie 
şi în filosofie, în mânăstire și în tabăra militară, se săvârșeau sub scutul Mântuilto- 
rului și spre slava lui. Ceva din structura acestui regim teocratic a trecut și în orga- 
nizația noastră de stat, unde voievodul era unsul Domnului și mu odată se credea el 
însuşi moștenitorul împăratului bizantin. Țările Româneşti nau avut, fireşte, propor- 
tiile şi gloria Bizanțului ca să se proclame împărății ale lui Hristos pe pământ. Dar 
cu modestia, care stă aşa de bine firii noastre, cei mai de seamă voievozi români au 
domnit și sau zbuciumat cu convingerea că ei sunt slujitorii lui Dumnezeu în fruntea 
poporului lor. Așa de puternic respiră această convingere din vorba şi din fapta lor 
încât, dacă am căuta o imagine plastică pentru a o figura, nu sar ivi una mai potri- 
vită decât aceea a ctitorilor de lăcașuri sfinte. Precum ctitorul ridică în palmă chivo- 
tul bisericii ofrandă către nevăzutul Dumnezeu, așa am putea zugrăvi pe voievod 
oferindu-și poporul, adică puterea statului, spre slava Mântuitorului. Am rostit nu 

odată convingerea că istoria noastră veche rămâne ca o carte cu șapte peceţi, dacă 
no considerăm sub unghiul adevărat, care e:cel creștin ortodox. Se poate vorbi de o 
istorie politică sau diplomatică, de o istorie militară, de una economică sau culturală, 
dar nu se poate vorbi aparte de o istorie religioasă a Românilor, pentrucă toată viaţa 
veacurilor strămoșești e străbătută de suflul ideii ortodoxe. Dacă există popoare care 
știu să folosească cu abilitate religia în slujba naţiunii sau a statului, Românii nu fac 
parte din această categorie. In concepția noastră voievodală, nu religia e pusă în 
slujba naţiunii sau a statului, ci statul şi națiunea sunt puse în serviciul credinţei 
religioase. i i; 
Firește, ne dăm seama că nu e ușor să înțelegem acest adevăr esențial al istoriei 
românești cu mentalitatea, pe care o avem azi. 

Strămoșii noștri nu judecau naționalismul la fel cu noi. Pentru ei, — să spunem 
cuvântul potrivit, — naționalismul era o funcțiune a Bisericii ecumenice, adică a în- 
tregei lumi ortodoxe. Să nu uităm că ţările românești s'au ridicat în amurgul tragic 
al imperiului bizantin, care murea sub loviturile violente ale forței mahomedane. 
Prăbușirea lui a zguduit până în temelii toată suflarea răsăriteană și nimeni nu voia 
să creadă că această tristețe n'avea să aibă cât de curând un sfârșit. La Ierusalim, 
Sfântul Mormânt zăcea sub stăpânire musulmană; la Constantinopol, Sfânta Sofia, 
fala artistică a creștinătății, era pângărită şi prefăcută în moschee. Pentru sensibili- 
tatea ortodoxă a epocei, aceste orori pricinuiau suferinţi morale de neândurat. In acest 
timp, forţa mahomedană amenința ca o furtună cerul Europei. Primejdia păgână 
ațâța mereu amintirea cruciadelor în inimile oamenilor. Lupta necesară împotriva 
Semilunii însemna totdeodată solidaritatea spirituală cu Bizanțul ecumenic. In această 
atmosferă s'au ridicat țările românești și ea își imprimă pentru veacuri pecetia carac- 
teristică asupra istoriei noastre. Nu e simplu capriciu de modă faptul că întâiul mare 
voievod al Românilor ne-a rămas pe zidul dela Cozia în chip de cruciat. iInsuși duhul 
inițial al istoriei noastre se afirmă pe Câmpia Mierlei în Serbia şi la Nicopole în Bul- 
garia ca un duh cruciat, în slujba idealurilor ecumenice. Astfel se va repercuta din 
veac în veac. Bulgaria și Serbia au avut soarta Bizanțului, iar noi am rămas câteva 
secole singura nădejde și singurul refugiu al lumii ortodoxe, cotropite de păgâni. Ce 
sublimă conștiință creștină a dovedit în acea vreme neamul acesta în frunte cu voie- 
vozii şi ierarhii lui. Pământ bogat încât să hrănească singur câteva popoare și suflet 
generos ca însuși duhul sfintei Evanghelii. Misiunea, pe care ne-a dat-o Dumnezeu 
în istorie a fost aceea de a ne dărui unor cauze, ce depășeau orice egoism național, 
fie el oricât de îndreptăţit. La curtea Domnilor noștri, ierarhi înalți din tot Răsăritul, 
teologi învăţaţi, artiști şi călugări veneau nu numai pentru a culege imensa milostenie 
românească, ce s'a răspândit pe trei continente, — în Europa sudestică, în Africa și 4 
în Asia Minoră, — dar întrețineau, viu necontenit, spiritul ecumenic şi mijloceau 
apropieri diplomatice în vederea cruciadelor, idee la care niciodată nu sa renunțat. 
Rusia s'a ridicat ca protectoare a ortodoxiei abia la sfârșitul veacului al XVIII-lea, 
dar noi încă din cel al XIV-lea am fost azilul și pavăza năzuințelor ecumenice. Se 
poate spune că în toată această vreme țările noastre au fost pentru ortodoxie pămân- 
tul tăgăduinței. Acesta a fost modul de a gândi și de a lucra specific românesc. N'a 
existat voievod vrednic de numele său, care să nu-și fi desfășurat strădaniile pe 
planul spiritual al Bisericii răsăritene. Pomelnicul acestor fapte de milostenie, de 
cultură duhovnicească și de arme e nenumărat şi e ceva care nu seamănă cu con- 
tribuţia niciunei alte țări din Europa. Ceeace ne interesează acum însă e spiritul din 
care au izvorît aceste fapte, ce ne par astăzi de necrezut. 

Se poate ca unii dintre voievozi să fi aspirat la cucerirea Constantinopolului 
şi la titlul personal de bazileu, după cum năzuiseră mai înainte țarii bulgari sau 
despoţii sârbi. E cazul lui Șerban Cantacuzino, al lui Vasile Lupu şi-al altora. Dar 
e incontestabil că întreaga creştinătate căzută sub Turci voi să vadă în voievozii 
români basilei în perspectiva speranței. Şi dacă lucrul nu sa întâmplat, se datorește 
numai disproporţiei de forţă dintre noi şi imperiul otoman. Oricum însă, dincolo de 
orice ambiţie deșartă, gândul că ei moștenesc Bizanțul în sarcinile grele față de 
creştinătate defineşte mentalitatea voievodală şi determină marile fapte ale istoriei 
noastre. Românii se simțeau parte integrantă din lumea răsăriteană şi, pentru aju- 
torarea ei cu spada, nu căutau la deosebirile confesionale dintre creștini, când era 
vorba de închegat o alianţă împotriva Turcilor. Apelurile la puterile catolice sunt 
frecvente. Dar aici e o mare deosebire între voievozii noștri şi ultimii împărați bi- 
zantini. Pe când aceia cereau ajutorul papal oferind în schimb unirea cu Roma, voie- 
vozii noștri propun alianţe pe temeiuri cu totul altele și cu respectul dela sine in- 
teles al credinţei fiecăruia. In fața păgânătății musulmane suntem cu toţii creștini și 
avem datoria să apărăm ceeace ne este sacru în comun. Această atitudine o reprezintă 
ca nimeni altul Ștefan cel Mare, pe care contimporanii îl numesc „eroul secolului“ 
și despre care cronicarul polon Dlugosz spune: „După părerea mea el este cel mai 
vrednic să i se încredințeze conducerea și stăpânirea lumii și mai ales funcțiunea 
de comandant şi conducător împotriva Turcilor“. Ștefan, care știa că numai o eru- 
ciadă europeană ar fi putut să zdrobească definitiv pe Turci, apelează la toți principii 
creştini în acest sens, cu care prilej el defineşte misiunea Moldovei ca „poartă a creşti- 
nătăţii“. Ajutorul catolic, fireşte, nu vine. Papa el însuşi îl felicită pentru victoriile 
ce i-au dus faima în toată Europa, dar Vaticanul nu va uita să-şi continuie propa- 
ganda printre Români. Fără niciun fel de ttrufie trebuie subliniat că adevărata înțe- 
legere superioară, desinteresată, a cauzei creștine o găsim aici, în înțelepciunea ro- 
mânească, în această blândă îngăduială a oricărui chip de a se închina lui Hristos, cu 
condiția ca felul nostru propriu să fie respectat de ceilalți. 

Poate şi mai reprezentativ decât Ștefan cel Mare e, în această privinţă, Mihai 
Viteazul. El, care era spaima Turcilor, izbutește să realizeze o alianţă cu catolicii, 
care avea să-i fie fatală, dar o alianţă nu pentru a-și sluji ambițiile personale, ci ma- 
rea cauză ecumenică. In apelul către Poloni ni se descopere gândul său întreg: „Sun- 
teţi datori pentru numele Domnului nostru Iisus Hristos, — le serie, — să ne ajutaţi 
şi să veniți pentru mântuirea creștinătății“. El singur cu ţara lui știa mai bine ca 
oricine să se descurce faţă de Turci, dar ideea pentru care se înflăcăra giganticul 
atlet al lui Hristos depășea cu mult marginile românismului Funcțiunea creștină a 
acestui româmism prezentă în mintea tuturor voievozilor, de nicăieri nu iese mai 
limpede, mai categorică și mai impunătoare decât din această sublimă mărturisire a 
lui Mihai Vodă: „Eu nam avut dela Turci nicio greutate sau vreo nedreptate, dar 
ceeace am făcut, toate le-am făcut pentru credința creștimească, văzând eu ce se în- 
tâmplă în fiecare zi cu bieţii creștini. M'am apucat să ridic această mare greutate cu 
această țară săracă a noastră, ca să fac un scut al întregei lumi creștine“. Rare ori 
a răsunat în auzul veacurilor un cuvânt mai lipsit de orice emifază şi mai greu de 
hotărîrea sacrificiului. E în această mărturisire o adâncă și nobilă durere, o compă- 
timire trățească pentru creștinii Orientului, mantirizaţi de păgâni; e un impuls de 
a-i ajuta cu orice preț; e o lipsă de ambiţie personală și un desinteres naţional abso- 
lut; e o modestie exemplară în cântărirea disproporţiei de forțe dintre săraca lui ţară 
mică și imperiul otoman; și e totuși o deciziune de sacrificiu eroică şi o încredere 


187 


© BCU Cluj 





neclintită că din această puţinătate românească va face scutul întregei creştinătăţi. De 
unde oare această putere supraomenească în atitudinea voievodului? De unde acest 
flux spiritual ce se ridică în el și-i dilată voinţa pentru fapte, despre care știa limpede 
și sigur că-i depășesc mijloacele? Căci nu e vorba aici de o atitudine platonică, de 
o dorință evaporată în zona ideală a posibilităţilor. Cel care se rostește e Mihai Vi- 
teazul, în personalitatea căruia ideea şi acţiunea sunt ca focul şi lumina lui. E oare 
o simplă floare retorică să spunem că această uriașă creștere sufletească a eroului nu 
e altceva decât vântul harului divin, care suflă şi lucrează în credința și în evlavia 
lui, care întărește pe cei slabi și înnalță pe cei smeriţi ? 

Noi îndrăznim să vedem în mărturisirea lui Mihai Vodă însăși esenţa istoriei 
românești. Nu e nevoie să aducem faptele și cuvintele marilor noştri voievozi ca să 
demonstrăm evidenţa că au gândit și au acționat la fel cu dânsul, fiecare în dome- 
niul ce i-a stat la îndemână, dar toți stăpâniţi de ideea că țara lor e o funcţiune a 
comunităţii ecumenice. Românismul nu Sa închircit în egoism și pofta sălbatică de 
stăpânire nu i-a crispat fața către vecini. El s'a desvoltat dela început pe planul unei 
idei universale şi a crescut ca un copac, a cărui tulpină ocupă numai o palmă de 
pământ, dar a cănui coroană de ramuri se resfiră pe o mare întindere în văzduh. Pu- 
tini am fost la număr și afară de aceasta, fărâmitați în state deosebite, dar când pri- 
vim contribuţiile noastre la viața istorică, răspândite pe largi suprafețe de lume și 
pe lungi durate de timp, ele ne par inexplicabile din punct de vedere pur omenesc. 
Căci nu e lucru pur ommnesc să te jertfești necontenit pentru o cauză care nu e numai 
a ta, și nu e în ordinea egoismului național să împarţi averile ţării cu nemiluita pentru 
a sprijini nenorociţi, chiar când aceștia sunt de o credință-cu tine. In ansamblul ei, 
istoria românească ne înfățișează un mare spor de fapte, ce se revarsă generos peste 
orice margini ale intereselor existenței proprii. Dacă am compara-o cu viața altor 
popoare, care nu-ți oferă măcar o floare fără plată, relieful acestei contribuţii gra- 
tuite var adânci și mai izbitor. Metoda comiparației ne-ar sluji să înfirângem acea difi- 
cultate, de care vorbiam la început, de a descifra semnele unei transfigurări de ordin 
spiritual în existența românească. Dar faptele, la care ne referim, le socotim prezente 
în memoria tuturor și e un lucru evident că natura lor e în contradicție cu aspra lege 
a egoismului național. Personalitatea neamului nostru se arată astfel ca un fenomen 
de revărsare din sine însăși, ca o expansiune dincolo de limitele obișnuite, ca o dila- 
tare de proporții bogate în semnificație morală. Acest fenomen de generositate, rămasă 
promerbială în lumea Răsăritului, nu se poate lămuri decât prin aluatul creștin care 
a dospit ființa românească încă din albia copilăriei sale. Desvoltarea istorică a acestei 
personalități. sporeşte sub imperiul conștiinței ecumenice, care încadrează românismul 
prin toate contribuţiile lui culminante și caracteristice. Moralmente o personalitate 
crește pe măsura idealului de viață pe care și l-a pus înainte. Miracolul istoriei noastre 
e că noi am crescut și ne-am definit ca Români tocmai prin ceeace sar părea că am 
pierdut în beneficiul semenilor noștri. Trecând peste scăzămintele și peste cruzimile 
inerente oricărei vieți politice, când citim paginile trecutului, avem de cele mai multe 
ori impresia că istoria noastră e o Evanghelie trăită în sacrificiu, în martiragii și în 
dăruiri. Dar ce lucru e mai bun pe pământul acesta al crimelor fratricide decât a trăi 
cu toată existența unui neam Evanghelia, întrupând cuvântul Domnului în fapte, care 
să poarte virgula de foc a slavei sale? Ca flacăra pâlpâind pe comorile ascunse în 
adânc, din sufletul istoriei noastre străbate rumeneala unui har ceresc ce înfrumu- 
sețează fața românismului. Revărsarea lui în eroism și milostenie depășind măsura 
umeanului, tocmai în politică unde de regulă omul se arată mai crâncen şi mai hain, 

nu poate fi decât efectul acelei colaborări teandrice, prin care se transfigurează na- 
tura existenței pământeşti. | 


Eg 


* 


Doctrina creștină e una și aceeași din veac și până în veac. Dar popoarele, care 
se apropie de ea, se desvoltă în chip deosebit după dominanta temperamentului etnic 
al fiecăruia. In lumina soarelui grâul crește ca grâu, iar strugurii ca struguri. Sunt 
popoare cu temperament apostolic, care realizează creștinismul convertind pe alţii. 
Sunt popoare cu temperament mistic, care îl realizează în contemplațiile marilor 
singuratici. Sunt popoare cu spirit critic, care îl cugetă filosofic, alterându-l de multe 
ori. Sunt popoare cu geniu artistic, care îl preaimăresc în strălucitoarele minuni ale 
frumuseţii. Noi Românii suntem un popor, care am trăit creștinismul în generosi- 
tatea eroismului și a milosteniei. Creștinismul e universal în revelație, dar devine 
național după modul dominant al temperamentului etmic, care îl realizează. Acest 
adevăr atestat de realitatea istorică, concordă pe de o parte cu legea naturală a varie- 
tăților făpturii, iar pe de alta cu doctrina revelată a harului, care lucrează în chipuri 
nesfârșite, corespunzător modurilor naturale, dela făptură la făptură. Legea constantă 
a perfecțiunii creștine e să te realizezi în Hristos potrivit posibilităților maxime, să- 
dite în natura-ți proprie. 

Filosofii, cari privesc lucrurile acestea din afară și schematizează în conceptele 
deșarte ale antinomiei universalul creștin și particularul etnic, ignoră această minu- 
nată plasticitate harică, rânduită de înțelepciunea lui Dumnezeu și de dragostea lui 
pentru fiecare făptură în parte. Lucian Blaga, care, cu toată strălucirea inteligenţii 
sale, a trecut prin teologie ca mantaua impermiabilă prin ploaie, cade și el victimă 
acestei schematizări filosofice când încearcă să excludă ortodoxia din specificul exis- 
tenței românești. Ortodoxia e dată pentru toată lumea, dar poporul nostru s'a realizat 
în lumina ei, cu conlucrarea Celui de Sus, specificându-se față de alte popoare, chiar 
de aceeași credinţă, prin desvoltarea maximă a acelei trăsături fundamentale a naturii 
sale etnice, care e generositatea eroismului și a milosteniei. Nu știm și nici nu am 
putea să ştim vreodată ce-a fost și ce-ar fi putut să fie această calitate a sufletului 
românesc în fară de creștinism, pentru simplul motiv că n'o cunoaștem decât în forma 
transfigurată de flacăra evlaiviei ortodoxe. In realitatea dată a existenței românești, 
a deosebi etnicul de elementul religios nu e decât o operaţie presumțioasă și artifi- 
cială a imaginaţiei filosofice, fără corespondent în viață. Sunt astăzi o sumă de doc- 
trinari germani cari, în năzuința de a-și lămuri rasa ca atare, îi caută însușirile ori- 
ginare cu veacuri în urmă, la triburile druidice dinainte de creștinism și, pentru a 
obţine un specific rasial „pur“, definesc aceste însușiri în opoziție cu creștinismul. 
Care filosof al nostru are la îndemână o epocă de păgânism românesc, pe baza căreia 
să ne poată vorbi serios și verosimil de un specific etnic separat de ortodoxie? Cum 
o asemenea epocă nu există, ne rămâne doar să vagabondăm în utopia unor concepte 
filosofice, pentru a ne eroi cu orice preț o atitudine bizară, cu iluzia că gândim nemai- 
pomenit de original ! 

Strămoșii noștri, e adevărat, mau gândit creştinismul, ci l-au trăit, căci în ochii 
lor creștinismul e principiu de viaţă, iar nu cadavru filosofic pentru disecţiile jude- 
căţii critice. lar a trăi creștinismul e ceeace primează peste toate elucubraţiile cugă- 
tării omenești. Din trecutul nostru nu cunoaștem niciun caz când un Român să se fi 
simțit nenorocit că l-ar fi sufocat metafizica ortodoxă și l-ar fi stăvilit să cugete per- 
sonal. Dar închipuiți-vă că diavolul l-ar fi împuns pe vreunul în creer să plăsmuiască 

el o mâtatizică superioară celei ortodoxe. Inchipuiţi-vă că acesta ar fi venit și ar fi 
zis: Dumnezeul părinţilor noştri nu e bun; să vă fac eu alt Dumnezeu după chipul ȘI 
asemănarea mea. Inchipuiți-vă că genialul filosof ar fi proiectat în tărie o caricatură 
de Dumnezeu care, căindu-se prea târziu că a zidit oameni rivali cu dânsul, ar pândi 
din poarta cerului cu bâta censurii transcendente în mână, gata să pocnească la mir 
pe oricine sar încumeta să-i ia locul. Chiar dacă metafizicianul nostru ar fi fost 
convins că această caricatură e o filosofie specific etnică, fiindcă e originală ca o 
trăsnaie și e gândită de un Român, ce virtuți nobile, mă rog, sar fi putut desvolta în 
sufletul acestui neam din exemplul acelui monstru transcendent? Numai imaginân- 
du-ne posibilitatea unei astfel de metafizici, ne declarăm fericiți că poporul nostru 
a avut bunul simţ să îmbrățișeze total concepția ortodoxă despre lume și viaţă, fără 
trufia naivă de-a face concurenţă filosofică lui Dumnezeu. Dacă pe vremuri cugetarea 
omenească se străduia să descopere principiile de temelie ale existenții, în virtutea 
cărora să formuleze înțelepciunea practică a vieţii, astăzi filosofia decade la rolul unui 
costum individual, croit cu atât mai bizar cu cât posesorul lui ţine să pară mai origi- 
nal. Pentru onoarea poporului nostru, catedrala dela Argeș sau Trei Ierarhi dela Iaşi, 
în a căror anmonie se răsfrânge prea înalta frumuseţe cerească, valorează de mii de 
ori mài mult decât duzini de astfel de sisteme filosofice, din care noblețea cugetării 
şi generositatea spirituală lipsesc, distruse de stârpiciunea individualismului orgolios. 
Ne trebuie neapărat o filosofie românească? Dece? Numai ca să ne luăm la în- 
trecere cu alte neamuri, care poartă întradevăr cununa geniului speculativ? Există 
la noi convingerea că suntem rămași în urmă față de anumite forme de cultură, create 
de alții. Dar uităm prea ușor că sunt neamuri, pe care le invidiem pentru cultura lor, 
'și cars n'au creat nici pe departe formele de spiritualitate de care a dat dovadă româ- 
“nismul. Nu suntem înnapoiați, cum ne credem, și nu ştiu dacă suntem prin ceva su- 
“periori altora, dar ceeace trebuie să înțelegem e că suntem altceva decât ceilalți, 
judecând după natura sufletului nostru şi după contribuţia lui în lume. Lucian Blaga 
preconizează o metafizică românească elaborată din superstiţiile folkloristice, din mi- 
“iurile indiene și din ereziile creștine, toate elemente antiortodoxe. Dar aceasta n'ar 
fi decât o metafizică a babelor vrăjitoare sau un galimatias crişnamurtic, cum e teo- 
sofia. Criteriul, pe care îl stabileşte dânsul pentru o filosofie românească, e prea sim- 
piu şi prea insuficient. Căci nu ajunge să ai o identitate etnică și să emiți o năsbâtie, 
pentru 'a face filosofie autohtonă. O filosofie românească trebuie să fie cât de cât 
reprezentativă măcar pentru o lature a sufletului românesc. Hegel e filosof reprezen- 
tatiy german prin idealismul său absolut; Kant e filosof reprezentativ german prin 
“formula imperativului categoric al datoriei morale, idee ce corespunde disciplinei 
native a poporului german ; Nietzsche e filosof reprezentativ german nu prin anti- 
creştinismul său, ci prin teoria voinţei de putere, în care se recunosc conaţionalii 
săi. Așa sunt văzuţi doară acești cugetători în propria lor ţară! Ideea originală 
rămâne o simplă curiositate intelectuală dacă nu proiectează o rază de lumină 
“asupra unor însuşiri fundamentale din sufletul naţional. Cu adâncă părere de rău 
trebuie să spunem că nu vedem nicio afinitate între metafizica poporului român și 
ideea aşa de originală a Marelui Anonim, biet satrap al cerului speculativ, îngrozit 
“că! pigmeii din lume ar putea să-i usurpe tronul! Cei câțiva snobi din viaţa intelec- 
“4uală se pot entusiâsma de asemenea idei originale, dar snobul e un izolat, osândit să 
“dispară în 'mareă moartă a sterilităţii Până când geniului românesc îi va fi dat să se 
' ridice pe culmile speculaţiei pentru a făuri o imagine a transcendenței cu aderenţe 
în spiritul nostru, ne mulțumim cu munca rodnică a noii pleiade de istorici cari, încăl- 

ziți de viziunea largă a trecutului, ridică în. humină din ce în ce mai clară spirituali- 
tatea creștină a poporului nostru. Istoria e viaţa conștientă a neamului și fenomenele 
ei de eroisnt și milostenie, în care sufletul colectiv se umflă ca oceanul în flux, peste 
marginile obișnuite, ne vorbesc numai de aderențe ontodoxe, care au înnobilat fața 
românismului l l l 

Cè putere are metafizica Bisericii, această metafizică ortodoxă, condamnată la 
moarte de filosofii cari râvnese o faimă de anticriști, ne-o spune noua încordare a 
poporului român, ridicat iarăși să-și apere ființa în numele lui Dumnezeu. In jurul 
nostru.S'a desființat Cehoslovacia. In jurul nostru s'a dărâmat Jugoslavia. Avem intere- 
se naţionale și într'o parte și în cealaltă Și totuși, cavalerismul, stânjeneala morală și 
compătimirea ne-au impus o rezervă, ce nu seamănă cu a niciunui alt popor, izvorâtă 
din adâncul inimii noastre creştine. Noi Românii nu adulmecăm beneficiile, ce pau 
fost îmibrobonate de sudoarea sângelui, dar ne găsim totdeauna unde sacrificiile cele 
mai grele s'aduc pentru un pic de dreptate în această lume, Precum odinioară ne-am 
ivit în largul ecumenic cu Mircea cel Bătrân, în cruciada contra mahomedanismului, 
tot așa luptăm azi încordaţi în cruciada europeană împotriva păgânismului sovietic. 
E destinul nostru dela Dumnezeu ca dreptatea, după care însetează acest popor, să 
no cucerim în numele egoismului și al orgoliului national, ci în numele jertfelor aduse 
pentru sfintele idealuri ale lumii creștine. Ne-am regăsit ca Români, pierzându-ne din 
toată inima în marea cauză a tuturor. Ne-am înnălţat ca Români, încovoindu-ne sub 
povara semenilor noștri. Această săracă țară mică, după cum o mumia cu mișcătoare 
în veac, ca din treaptă în treaptă, fiindcă a știut să facă 


din voinţa ei săgeată în arcul 
voinței lui Dumnezeu. nA 

P A R Â NGUL 


_DE 


RADU GYR 


Sborul sur de vultur și de gae 
dă târcoale numai prin zănoage. 
Muchiile — linse de burhae — 
duc pe ceafă bolțile oloage. 


Silexul şi-a'ntins grumajii țepeni, 
pândă încordată peste zile. 

Spâni, fără tulee verzi de jnepeni, 
tac pereţii asprelor coștile. 


Stânci şi râpe, muchii şi gurgue, 
aprige și neclintite-s toate. 
Dintre gresii nici-un duh nu sue, 
nici-un svâcnet în eternitate. | 


Dincolo de geamăt şi de viaţă, 
piscul nu vibrează, nu .tresare, 
crâncen în tăcerea lui semeaţă, 
sterp în minerala nepăsare. 


Lespezile crestelor, cu nituri 

şi le-a prins de veşnicia cruntă, 
şi'ncleştat în gresii şi garnituri 
dârz, dumnezeirea o înfruntă... 


E 

Dar când prind furtunile să fiarbă, 
vântul părângean din neguri groase 
mușcă și izbeşte piatra oarbă 

cu berbeci de fier și cu baroase, 


Ploile rup cremenea în ghiare 

și scobesc, cu pliscuri lungi, în stană, 
Cresc puhoaele — flămânde fiare — 
hălci de stânci înfulecând din goană. 


Fulgerul în gresii răni despică 
şi, din văi, în clocotul urgiei, 

crunt, sălbatec, vaet se ridică, 

scârțâe țâţânele veciei. 


Muntele se clatină. Pătrunsă, 
piatra se descheie'ndurerată; 
O imensă inimă ascunsă 

în granit purcede greu să bată. 


Și trufaşul care'nghite anii 

și cu Dumnezeu stă față'n faţă, 
din adânc icnindu-și bolovanii, 
sângeră și geme ca ọ viaţă. 

VISUL ALB, VISUL PUR 
PETRU EN 


Vis alb, vis pur, 

Infiorată șoaptă sfâșiind tăcerea, 

Flacără fără astâmpăr, fără pace, 

Vas în care ai picurat dulcele și fierea, 
Gură de rai şi de iad! Auzi cum tace 
Adâncul cerurilor noastre, fără murmur ? 


M'am suit pe stânci, spre stele 

Să te iau vis alb, să te fur E E 
Alături de mine, cu mine, în zări, în azur, 
Sub cer de smoală, în hore de iele. 

Vis alb, vis pur!" | 


Prăpastie ţi-erau ochii şi cer. 
Zâmbetul, pleoapă peste veșnicie, 
Pasul tău, cântec prin lume, stingher, 
Nimănui cunoscut, doar mie. 


Mâinile tale, cuiburi mici de lumină, 
Dăruiau sorb însetatului, iară. 

Gura, sălbatecă floare senină, 
Tremura, oarbă flacărăn pară. 


Zâmbetul tău, lacrimă tristă, târzie, 
Sălbatecă fărâmă de viaţă fu. 

Cântul ochilor — sfinx — murmurul gurii, 
Minciună scrâșnită în iureşul urii, 

Ia-le cu tine'n uitare, le du. | 

Doar visul pur, prag alb, neatins, de rai, 
Nimănui, nimănui să nu-l dai. 


Beznă, acum, peste visul alb, visul pur... 
Arcușul durerii a iscat plânsul. 

Coardele au ţipat, rupte, aspru și dur... 
Visul alb, visul pur, stânsul! 

P Ă G Â N U- L 
VICTOR PAPILIAN 


Cana isprăvnicelul deschise ușa, boierul Udrişte nu-şi clinti privirea nici cât 
vânful acului. Căta cu ochi sclipiți și fața turbată la o carte mare întinsă pe masa-i 
de brad, carte albă, scrisă neagră, cu slove mărunte, încâleite și încălecate ca melcii, 
dar încheiată domnește cu patru pecetii de culoarea cârmâzului. Isprăvnicelul. rămase ` 
lângă ușă, drept ca sfoara zidarului. Doar își cunoștea stăpânul! Anevoie să-i fii pe 
plac! Trebuia să-i prinzi gândul din sbor ca eretele, când poruncea o vorbă, tu să 
înţelegi două, iar la mânie nu-i păsa nici de lege, nici de păcat și deodată i se năzărea 
„că nu știu cum, dar gâtul Rumânului sa înălțat prea sus din umeri. | 

Și cum îl războia pe isprăvnicel râvna cea peste fire! Nu-l răbda Său de 
câtă grabă îi alerga prin picioare, în piept sufletul și-l simtea întors ca arcul și se 
zdrobea şi se frământa stând locului, mai rău decât l-ai fi muncit la coasă. Afară aş- 
tepta ștafeta dela Craiova și dacă nu nimerea să-și vestească stăpânul, la timp de po- 
trivă, Udrişte iar se scula asupră-i cu mare gâlceavă și puteai tu să fii curat la suflet 
ca cerul nevinovat, că nu scăpai de necinste, ba și mai rău, poate te pumea la pământ 
să te umile cu pumnii sau să te joace cu cizmele și Doamne, Doamne... avea braţul 
ciocan și piciorul butuc, 

— Ispravnice, aflat-ai ceva de cartea asta domnească? 

Din obişnuință omul ridică privirea spre colțarul din dreapta. Asola pe vre- 
muri se găsea ștergar sfințit cu icoane și candele. Dar de când Udrişte înapoiat. din 
bătaie dase foc bisericii, alungase din casă toate sfintele scule. 

— Ce-i ispravnice, ţi sau prăsit gărgăunii în urechi, de n "auzi? 

Atunci omul rupse vorba din greu, parcă dia stai cu dinții, 

— Părintele Răducu... : 

Boierul Udriște nu se înfurie, cum sar fi cuvenit la așa arătare, ci prinse a 
-râde pitulat dintr'un ochiu și o mustață. Inima Slugii, gata să plesrieatscă în piept, se 
desumflă ca foalele fierarului. Doar pe el îl nimerise părintele Răducu cu înscrisul, 
lui îi spusese viclean omul sfânt: „pune, ispravnice, cartea asta pe masa boierului“... 

şi el de, ca omul fără știința slovei, dar cuviincios la cele bisericești, îl -ascultase, cu 
credința bună că a fost învrednicit la mână fie de o jalibă, fie de un zapis de ispaşă 
şi nu de o poruncă domnească. Dar acum boerul prinse a râde mai fățiș. 

— Va să zică părintele Răducu e unealta domniei... 

Și dintr'odată rotindu-și glasul: 

— Ştii tu, mă Barbule, ce scrie aici? 

Abia acum logofătul își slobozi picioarele mai în voie şi obrazul și-l simţi mai 
inângăiat. 

— Nu ştiu, mărite stăpâne, că nu cunosc nici slovă, nici lătinie... 

— Ascultă, mă, şi te crucește. 

Isprăvnicelul nu se dumirea! Oare întâmplarea ce venea asupră-le, va să fi fost 
atât de pricinoasă încât să schimbe orânduiala de datină a casei. Boierul părea să 
scoată zăbalele din gura slugii. Işi făcea milostenie într'atât incât să-l împărtășească 
de cuprinsul cărții domnești? Şi isprăvnicelul își plecă urechea, parcă să nu piardă 
un cuvinţel din cele auzite. 

— „Intraceea Domnia mea am cercetat despre lege și am judecat după drep- 
tate și am găsit Domnia mea de adevărat, că Udriște Jitianu căpitanul, fără cale și 
omenie au împresurat pământul moșnenilor cireșeni, l-au încutrupit și i-au rumânit 
pre ei...“ 

Boierul se opri din cetit și ochii lui erau numai ţepi, ca dinţii străpeziți. Atunci 
logofătul găsi de bine să îndrăznească: 

— Vai, înălțate stăpâne... 

Dar boierul îi curmă vorba. Acum întregu-i chip surâdea a baznă. 

— Auzi, mă Barbule, mă și blestemă... 

Și purcese a ceti la fel, fără a căuta să-și înfrângă bazna. 

— Blestem pe cel ce va nesocoti această carte a mea... ca Domnul Dumnezeu 
să-i sdrobească trupul cu toată bătaia bubii ale rele, și sufletul să-i fie afurisit în 
veacul ce va să vină, de cei 318 părinți din Nicheia şi să aibă petrecere veșnică numai 
cu Iuda și cu Arie... 

Boierul se ridică din scaun şi înfigându-se bine în picioare ica în scări, își 
înălță trupul şi deodată toată odaia se puse în cutremur. Era îmbrăcat ca de bătaie, 
în abaie turcească de mătase roșie, cu ciucuri și galoane ide fir aurit, în pantaloni de 
piele şi cizme ungurești. l 

— Domn e ăsta, care blestemă ca muierile...? 

Isprăvnicelul fi răspunse ca în ison, cum știa că-i face pe plac. 

— Ehe! Unu a fost Domnul Mihai... Unu într'o mie... 

Udriște ridică de pe masă cartea domnească, se uită la ea câtva timp cu dispreţ 
și iute, ca într'o încăerare de războiu, o sfârtecă bucăţi, bucățele, iar rămășițele le 
aruncă la pământ. 

— Na, ia cartea domnească și du-o popii... 

Isprăvnicelul se aplecă pe jos și ridică toate bucățelele. Acum găsi prilej po- 
trivit să dea drumul și ofului său. 

— Afară a venit stafeta dela Craiova... a născut, uite luna deatunci, jupâneasa 
Marina, cumnata Măriei Tale. 

Dar Udriște nu se zăticni. 

— Să-mi fie roibul la scară... Plec la Cireșeni, 

— Roibul e înşeuat. 

— Și acum du-te... 

l k“ 

Când Udrişte dete să încalece, văzu ștafeta la scara culei. In timp ce săria peste 
şea, el întrebă peste umăr: 

— Ce-a făcut cumnată-mea? 

— O fată. 

Udrişte strânse uşurel din pulpe. Semn de plecare. Calul se înfioră din tot 
trupul, îşi lungi gâtul, apoi își înălță capul, gata să-și ia sborul, dar Udrişte îl tinu 
locului, tot din pulpe și nu din zăbală. 

— Şi frate-meu ce zice? 

— Râde de bucurie toată ziua 

— Milogul, făcu Udriște... 

Calul era nerăbdător. Sforăia, se învârtea locului cu coama fâlfăind și nările 
adulmecând în vânt. 

— Nici de asta nu fu bun... să facă un copil... Pentru astă ispravă, nu trebuia 
să-şi ia muiere idin țara ungurească. 

Și slobozi frâul. Calul se întinse ca iepurele și iepureşte o luă la goană. 

r% 

— Mă frate-meu, cumplit om şi stăpânu tău, se minună ștafeta, privind la ne- 
gura de fum răscolită de fuga calului în drumul Cireşenilor. 

— Asta aşa e... parcă l-ar fi făcut mumă-sa cu un haiduc... 

— A] nostru e dimpotrivă blajin... pânea lui Dumnezeu. 

— De aia Udriște ware ochi să-l vadă... | 

Și schimbând vorba: 

— Dar vim cu mine în odaie. Om cinsti câte-o gură de rachiu... 

Amândoi oamenii ocoliră curtea cea mare, o luară pe lângă metereze şi ajun- 
gând la poarta de fier, o cârmiră către cunie și se băgară în odaia isprăvnicelului. Aci 
gazda scoase din laviţă plosca cu rachiu și desprinse din grinda podului o talpă de 
slănină. 

— Şi cum vei auzi, mă frate-meu, începu isprăvnicelul, în timp ce cu briceagul 
tăia felii de slănină pe capacul laviței, toată lumea îi zice pe la noi „„păgânul“, de când 
a dat foc bisericii... l 

— Ce spui, se sperie omul Craiovei, a dat foc bisericii? 

— Aşa e! Cum îţi auziră urechile... A dat foc el cu mâna lui. 

Și ștergând cu mâneca sumanului plosca la gât, o întinse musafirullui. Ăsta se 
închină de trei ori, cum se cuvine, apoi trase un gât plin. Barbu, isprăvnicelul, la rân- 
dul lui se închină și el, măcar că slujia la un așa necredincios şi mu se lăsă mai prejos 
la lungimea înghiţiturii. După ce tuica le drese gândul şi le ațâță foamea, începură 
a îmbuca pe îndelete și a se da în taină. 

— Şi cum ga petrecut melegiuirea? 

— Să vezi frate-meu... Când s'a înapoiat din țara ungurească... 

Stafeta îi tăie vorba. 

— Imi pare c'a fost cu oastea lui Mihai... 


Li 

— Asta-i partea lui... că e viteaz Cum nu se mai află... și eu zic — Doamne iar- 
tă-mă de păcat — Ca greșit mumă-sa cu un haiduc... 

— Şi a fost căpitanul lui Mihai? 

— Căpitanul şi prietenul lui... 

Isprăvnicelul își opri vorba. De afară se pornise scârțăit de care. Omul curții 
deschise ușa. Soarele înălțat de o suliță peste coama munților, ridica parcă și mireaz- 
ma florilor din straturi şi o gonea ca pe o boare ușoară către casa cuniei. Pe costișe, 
nişte Rumâni plecau la moara apei, s'aducă piatră din stâncă, să întărească metere- 
zele dinspre miazăzi. Ce patimă la boerul ăsta: flori și piatră! Se închidea în cula lu: 
în pietta, ca într’o cetate domnească! Şi unde era un loc de pripas, iute cu florile! 

Isprăvnicelul după ce-și îndeplinise Treaba pan de supraveghere, se întoarse la 
musafir, 

— Şi cum îți spun... Intors din țara ungurească după moartea lui Mihai, pri- 
beag și călător a căzut aci, la moşia lui, a treia zi de Paşte... Și erau oamenii, de, ca 
creștinii,cu toții în biserică... Și biserica era umplută, că stau muierile afară... vezi 
‘bine; biserica mică, lume potop... Şi când a văzut el asta, pasă-mi-te l-a cuprins ne- 
bunia: „Tâlharilor, Domnul Mihai în pământ și voi umpleți bisericile ca milogii!... de 
“nu'meap muierile de răul vost!... Afar cu voi, ticăloșilor,.. La luptă, nu la milogeală... 
Stafeta își opri dumicatul în gură, de înfricoșare. Așa ceva i se părea din 
cea lume. 

— Și popa? Ce-a tăcut popa? 

— Popa săracul, a încercat să-l potolească: „Inălţate stăpâne, să ne temem de 
Dummezeu“. 

o Mă popo, eu nu mă tem nici de oameni, nici de dracu, nici de Dumnezeu... 

Și luând lumânarea a mare, a pus foc perdelei de pe iconostas... de a fugit popa 
şi oamenii... Şi el cu sabia în mână, păzea singur focul... până s'a mistuit biserica de 
tot, de tot... 

Stafeta se lovi cu palma când pe un obraz, când pe celălalt, apoi se cruci: 

— Şi au rămas Rumânii fără biserică? 

— După. cum vezi! 

Omul Craiovei rămase câtva timp gânditor. Așa păgân doar în munţii ăștia 
întunecaţi ai Gorjului, putea să se mai afle. La ei în Craiova era lumină, voie bună 
şi veselie. Intr'un târziu, îşi dete cu părerea. l 

— D’aia nu se lovesc frații la fire... 

— N'are ochi să-l vadă pe frate-său! Din milog nu-l mai scoate... Fiindcă n'a 
vrut să purceadă în oastea lui Mihai și a stat ascuns... 

— Şi ce om bun este... 

— Şi fiindcă și-a luat muiere din țara ungurească. 

Ștafeta se găsi dator să facă tocmeală dreaptă. 

— E tot creştină de a noastră... nu e liftă străină, 
| — Da, zice Udriște, la războiu înapoi, la muiere înainte... Cum vine asta logo- 
fete?... Iţi iei muierea cu cerșitul, ca milogii... 

— Dar el cum ar vrea? 

-- Nu ştiu... că el mare muiere cu cununie, ci numai ibovnice... 

— Ibovnice sau ibovnică, făcu stafeta închizând șiret un ochiu. 

Dar isprăvnicelului nu-i era a baznă, când vorbea de stăpânu său. 

— Mă vere, în fiecare sat are câte două, trei... Și nu pe ascunselea, ci așa pe 
faţă..., în jos, către șes până la Țânţăreni și Fratoștița, iar în sus până'm stânele mun- 

ților. Ştie satu, ştiu bărbaţii, sau și pornit copiii... Are o vorbă: Mă milogilor, să vă - 
fac eu copii, că mă tem cât sunteți de păcătoşi, ați da naștere la căţei... 

— Mă, ce Rumân... 

— Da, frate-meu... în fiece sat, câte două, trei! Eu tot zic, că mumă-sa a greșit 
cu un haiduc. 

E 

Când Udriște ajunse la hotarul Frăsinetului, calul se opri din a sa oglăsuire. 
Inainte se pornea o pantă pripită, apoi locul se întindea prin două culmi de stejăriș, 
după care în rotire măreață se înălța brâul munţilor săltând stâncile goale deasupra 
brădetului mohorît. Boierul rămase gânditor. Unde avea să meargă? La ora asta îl 
aștepta şi Oniţa lui Petru Murgu din Cireșeni şi Păuma lui Gheorghe Boborcea din 
Șoimani. Grea cumpănă! Zadarnic chibzuești cu creierii, când dorul nu trage mai mult 
într'o parte ca'n cealaltă şi nu-i impas mai anevoios decât al gândului care nu. poate 
să te povăţuiască și nu știe să te. mintă. Și apoi îl ispiteau culmile adunate împotrivă-i 
și ţinutul munţilor, cu luminişuri de cer între piscurile călcate de nori şi zăriștile odih- 
nitoare de pe podișuri. Calul își mişcă gâtul, apoi începu a se frământa pe loc, Semn 
de nerăbdare. Boierul era însă cu gândul la cele două femei. Amândouă erau de-o- 
potrivă de frumoase, măcar că Oniţa era bălaie și firavă ca sulfina din fâneaţă, iar 
Păuna :oacheșă și tare ca pruna popească. Pe amândouă la fel le înldrăgise cu patimă 
de vultur şi de piatră. Dar iată că dincolo de curmătura pădurii simțea apa Jiului în- 
colăcindu-se şi sbătându-se parc'ar fi fost un trup de femeie între brațele de piatră 
ale cheilor stâncoase. Acum la dreapta ca și la stânga îl chema dor de vatră mue- 
rească iar înainte în piept se alese alt dor; îl cerea prispa munţilor. Dar deodată calul, 
fără s'asculte de vreo poruncă, se porni singur la drum. Călărețul slobozi hățurile. Calul 
îi alesese din cele trei pricini, dorul adevărat. Roibul lui nu era nici dobitoc de muncă, 
nici vită de tăvăleală, ci tovarăș şi prieten! Descălecat îl înțelegea din clipirea ochilor, 
călare din fiorul pulpelor. Când fi vorbea, şi adesea îi plăcea mai mult să se dea în 
taină cu el decât cu. oamenii, calul își ascuţea urechile, sau le pleca în jos parcă să-i 
prindă și simţirea de dincolo de vorbe. 

-Iată că îl purta acum către țara dorului lui, către cheile cu apă, cu piatră şi cu 
flori, îl purta legănat, să simtă vântulețul adiind mireasma poienilor și să audă cân- 
tacul sturzului gătit de nuntă. . 

Ce făptură minunată toibul ăsta! Cuminte la drai: viteaz la luptă, îmbietor 
la dragoste! De aia, pe oameni Udrişte Jitianu îi înfrunta doar cu vorbe de necinste 
sau se măpustea asupră-le cu pumnul, căci erau milogi, netrebnici și păcătoşi și n'avea 
ochi să-i vadă, dar pe iubitul lui moib nu-l vătăma nici cu vârful unghiei, îl povăţuia 
cu glăs de miere şi-l lingușea cu podul palmei, binișor și mângăiat. Fiindcă în amân- 
doi același sânge fierbea de când s'aleseseră frați de cruce, în lupta dela Mirăslău. 
Aceeași spadă îi orestase lui fruntea și roibului creștetul și când a dat în brânci, a 
sorbit fără să vrea cu buzele lui sânge de cal și a văzut calul plin pe boi. și pe gură 
de:sânge de voinic. 

Pe urmă la Turda, când s'a trezit din căzătură, roibul era întins lângă el. Por- 
nise să răzbune pe Domnul răpus, dar la un pintene de deal, a căzut în dosadă și a 
fost tăiat.Poate o fi fost mai bine să fi murit, să nu mai trăiască o clipă peste viața 
lui: Mihai: Soarta hotărîse alteum. Și când a prins a mișca, a auzit gemete și suspine 
de copil. Calul trântit lângă el, plângea ca oamenii. Și Udriște a înțeles. Jelea calul nu 
pe “el, ci pe mărețul Mihai, și atunci. la îmbrățișat cum se îmbrățișează un frate şi 

laolaltă au plâns... au plâns pe acel fără de care, pe pământ, omul nu se mai teme de 
Dumnezeu din cer... 

Udrişte se trezi în vadul Jiului. Cum îl purtase de legănat şi cât de iute roibul, 
mu ca vântul, care, nebun, bate când dela răsărit, când dela miazănoapte, ci ca gândul 
mai lunecos ca sticla şi mai dulce ca sărutul femeii. 

— Murgule, Murguţule... numai tu mă crezi, fiindcă numai tu-mi auzi sufletul... 

Calul se scutură din tot trupul de mulțămire. Se găseau ei doi în marea singu- 
rătate. Și câtă bogăţie nu se dovedea la fiece clipă! Tremura sufletul ca și frunza plo- 
pilor, spumegau între maluri apele Jiului ca și năvala dorurilor în piept, își înălțanu 
brânduşile gura ca și femeile, la îmbrăţișarea unei raze strecurate prin sita de piatră 
şi verdeață. Da! Apa, piatra şi floarea... lată podoabele adevărate... dar podoabele vi- 
teazului, nu ale pământului. Mergea calul în voie pe drumul râului şi Udrişte se juca 
din priviri cu meterezele stâncoase, care când se depărtau lăsând drum larg luncilor, 
când se strângeau, mai să se închee. Nici țipenie de om, nici urmă de vită prin pustie- 
tatea asta bogată. Satele rămăseseră departe, de stâne nici pomină și poate doar vreun 
tâlhar, dar nu să tâlhărească, ci fugărit de poteră să-și fi făcut pe undeva sălaş. Deo- 
dată calul se opri.Inaintea-i dintr'o spărtură de munte se prăvălea sgomotos șuvoiul 
de apă căruia îi zicea Moara. Se zicea că dracul măcina acolo stânci şi încărca spină- 
rile urieșilor. Aci, de partea cealaltă a drumului, gonind alvia râului, se înălța pe 
trepte de piatră un dâmb lung şi înalt, ca un scaun domnesc. E scaunul de domnie al 
diavolului. Aci drumul e îngust să-l proptești c'o poartă de fier sau cu o dărâmătură 

-de piatră. Pe aci se porneau la bănie și apoi la judecata divanului părâţii cireșeni, 
pe aci se înapoiau ștafetele viclenite în dosadă. 

— O să le popresc drumul, murgule. 

Și dintrodată întoarse hăţurile și murgul o luă înapoi în mare goană. 

**% 

Soarele era la amiaz când boierul ajunse în hotarul Cireșenilor. Și cârmind 
binișor, începu să coboare culmea din apus până'n gura ogașului, apoi tot mai jos, pe 
drumul olacului din muchea Drăgaicei, până la fântâna Robotei. Acum dacă ţinea în- 
grădișul viei, ajungea în păduricea crâng și apoi numai decât cădea în bătătura casei. 
Dar când să iese din pădure, boierului îi încremeni sufletul în piept. Pe costișa dina- 
poia casei, fânul cosit și făcut porşor. Prin urmare tâlharii de moșneni își făcuseră 
de cap. Boierul intră posomorît în bătătură. Femeia îl ăștepta cu toate că trecuse ză- 
bavă bună de timp, de când îi era obiceiul să vină, îl aștepta cum știa că-i placa stă- 
pânului, rumenită la față cu zeamă de rujă și pe buze cu frunză de corn. Purta o că- 
mășcioară de borangic cu înflorături negre și la poale cătrință de lastră roşie. 

Boerul intră posomorît în tindă. Il aștepta femeia cu busuioc și mușcată la 
urechi, cum se așteaptă ibovnicii dragi. 

La timpul ăsta îl așteptau poate încă vreo patruzeci de femei, care mai de care, 
una te săgeta cu privirea, alta te sorbea cu glasul, alta te dobora cu vorba şi nu era 
una care să nu aibă mreaja ei, care în ochi, care în gând, care în trup... Dar parcă 
Oniţa le bătea pe toate, avea faţa albă și rumenită ca aripa lebedei în bătaia soarelui 
şi ochii de coloarea stânjenie, de parc'ar fi fost scăldaţi în zeamă de viorele. 

— Säru’ mâna stăpâne. Bine că te-ai îndurat... E timp lung de când mai des- 
călecat la prispa mea. Și nu e of mai amarnic decât dorul... El îţi slăbește trupul mai 
rău decât lingoarea, și sufletul ţi-l topește ca lumânarea ceara... 

Boierul intră în casă şi se așeză pe laviță. Femeia ca sluga cinstită, aștepta 

în picioare în față-i. Se vedea că mu era în voie. O umbră neagră îi acoperea faţa şi 
fruntea sta încrestată între sprâncene. 
„_— Mă, Oniţo, cine a cosit. fânul? 
=~ — Ta, oamenii... 

Şi numai decât femeia schimbă vorba. 

— Stăpâme oi îi obosit... ţi-o fi foame... 

Dar Udrişte avea gândul tot la claia de fân 

— Cum au îndrăznit ei, fără învoire? 

Iar femeia găsi răspuns, uite așa femeiește: 

— Ia, oameni nărozi... 

— Nărozi, nărozi.„ dar şi răzvrătiți... 

Şi amintindu-și de cartea domnească: 

— Tu ştii cau fost cu jalba la divan... 

Femeii nu-i era gândul la câmp și la fân. Cât era de mândru şi de frumos boierul 
ibovníc ! Să-l deosebeşti dintr’o mie de boeri, ca rânduneaua albă din pâlcul de rân- 
dunele. Avea la chip piele de jupâniţă, iar în cap ochii îi erau de balaur. Mustata îi era 
scurtă și răsucită cu vârfuri așa de subțiri, de parcă îți gâdilau inima de-a-dreptul și 
măcar că purta urmă de rană pe tâmpla dreaptă, fruntea era întinsă ca pe ghergbef. 

— Stăpâne, lasă gândurile potrivnice. 

Boerul răspunse răstit : 

— Isprava asta îmi strică tihna dragostei... 

Femeia se sperie. | 

— Lasă-le focului de clăi, stăpâne... 

Udrişte parcă se deșteptă. 

— Da ! Bine ai zis... Să le las focului... 

Și înălțându-se în picioare : 

— Măi Oniţă, vrei tu să-mi tihnească dragostea ? 

— Vreau stăpâne. 

— Atunci porunci Udrişte, ia jăratec din vatră și pune foc... 

Femeia se codi puţin. 

— Ascultă... Vrei să-mi tihnească dragostea ? 

Oniţa își pironi privirea în crucea ochilor lui. Nasul îi era drept, dar adâncit sub 
frunte şi acolo se aduna, când era plin de nerăbdare, o pecetie de întuneric. 

— Ascultă ce-ţi spun... Du-te și pune foc porșorului. 

Și pecetia întunecată dela rădăcina nasului se strânse şi mai mult. Atunci femeia 
nu mai stătu la îndoială. Scoase de după laviță ghemotoc de trente și-l băgă în vatră. 
Apoi începu să sufle ca să-i dea flacără. Boerului îi creștea inima de bucurie vâzând-o 
cât e de hamică şi de supusă. Când focul se înteţi, atunci femeia luă cu cleștele și jăra- 
tec aprins și trențele în văpaie și umplu ulcica de pământ, apoi tot din fugă alergă în 
curte. Inltoarsă, boerul o primi pe pat. Era înegrită de fum şi mirosea. a paie încinse. 

— Vino Oniţă. Tu îmi eşti mai dragă decât toate. Să le spui milogilor de mos- 
neni, că eu i-am pus foc clăii. 

Și prinzând-o în braţe : 

— Vino, acum... Asta-i iubirea care-mi place... Iubirea în tihnă... 


pe 


Udrişte s'a întors acasă cu alt cuget, fiindcă se cunoaște cugetul omului după 
inima lui. Isprăvnicelul și cu ștafeta îl aşteptau la scară și cum descălecă, boierul în- 
cepu a băzni cu. ștafeta. 

— Mă sapinii îşi mai pierde vremea încrestând furci pentru muieri.. 

— di place, Inălţate Doamne, cum i-a plăcut de copil să lucreze aucie şi 
pristene. Nu-i meșter mai iscusit ca Măria sa, să încondeieze ouăle pentru paști și să 
înfloreze coltare pentru icoane... și acum lucrează jupânesei Marina o laviţă, cum nu 
se mai află, pentru diata copilei. 

Udrişte îi răspunse cu dispreţ : 

— Iscusință de rudar sau Rumân clăcaș... şi treabă pentru muieri bătrâne... 
Așa să-i spui din parte-mi. 

Și dete să urce pe scară. 

Atunci ștafeta își luă inima în dinți. a 

Inălţate Doamne, ce răspuns să duc la Craiova... Că de Sfântu Ilie se face 
botezul... 

Udrişte cătă la el cu de-a-măruntul, apoi făcu în batjocură : 

— Ce să caut acolo, în adunătura aia de. nevolnici și de muieroşi ? 

. Ștafeta crezu că-l momește : 

— ‘Vine şi Vodă dela București. 

— Vine şi Vodă ? mârăi boierul. 

— Da, Inălţate Stăpâne. 

— Atunci o să viu... 

Și urcă scara în casă. 


II. 


Blestem să fi fost, izdat sau deochi ? Doar nu era copil sau Rumân prost, să 
creadă în gura babelor sau în plămădinea inimii. Şi totuşi Udriște parc'ar fi băut dim 
apa uitării, aşa i se luase puterea judecății. Plecase pe o cale și nimerise pe alta, gân- 
dind să se arate mai falnic decât era, se vedea rătăcind prin cămările culei din Cra- 
iova, sau năuc prin grădina de pe marginea Jiului. El se ştia lup şi se dovedea a fi 
oaie. Venise să înfrunte pe Domnul ţării, să-i spună fățiș că e nevolnic Domnul ce 
poate răbda fără pedepsire, moartea viteazului între viteji, Mihai, domnul cel de-a- 
pururi al țării românești și nu numai că nu i se împotrivise, dar îi voribise smerit, 
supus, și la masă se văzuse ridicând paharul în cinstea şi pentru sănătatea lui. Se 
simţea nu numai abătut din calea lui cea dreaptă, dar căzut! Mai căzuse el cândva o 
dată la Mirăslău, altă dată pe câmpia Turzii... dar căzut voinicește, nu ca acum în faţa 
unei femei ! Căci dorul care-i ofticase sufletul, îi otrăvise sângele și îi însulița făptura 
până'n dinţi şi sgârciurile urechilor, dela nevasta frățâne-său, se trăgea ! Zadarnic se 
_mustra ! Nu-i era de supărarea bărbatului, fiindcă era milog ! Cu așa muiere, tu să-mi 
stai toată ziua lângă strung, asta-i faptă de rudar, nu de boer. li era însă de păcat și 
nu de păcatul popilor, ci de păcatul boieresc, căci şi păcatul își are tacâmul lui, îl faci 
numai cu unul de seama ta! Şi frate-său măcar că folosea cuțitul și dalta nu pentru 
luptă, ci pentru scobirea de scule muierești, se chema că tot are în vinele lui sânge 
“boieresc. Şi mai îi era și de el!:Cum căzuse într'atât încât să se perpelească de dragul 
unei muieri ! Pe el îl aşteaptau cu credinţă acasă patruzeci și patru de ibovnice ! Dar 
nu era una ca Marina cumnata sa, nici Oniţa, nici Păuna! Pasă-mi-te ursitoarele o plă- 
mădiseră din lamura bunătăţilor pământeşti, din piatră, din flori şi din raza soarelui. 
Era sora soarelui la păr, fiica muntelui la trup și oglinda florilor la chip. Și făcea 
boierul Udriște fapte de om. căzut. Incepuse să iscodească. Toată ziua era în cămara 
fetiţei, lângă doică. Uiîtă patimă, patimă de care se rușina ! Ce-i păsa lui, înainte, de 
gura lumii! Şi acum voia să ştie ce crede jupâneasa Marina despre el. Pe vremuri 

simţea cum goneau ochii feme'lor după el și iată că acum gonia el, ca şi cum ochii și 
sufletul său ar fi fost numai aripi şi copite. Și ceeace află, nu-i fu pe plac ! Jupâneasa 
Marina își iubea bărbatul şi îi era credincioasă. Şi noaptea îl bântuiau visuri groaznice, 
se făcea că-și sugrumă fratele, Apoi se cutremura trezindu-se. Nu-i era de fapta îră- 
tească, dar un lucru sfânt avea în suflet, să nu ucidă decât în luptă dreaptă și de asta 
nu se putea lepăda nici în vis. Mai bine să-și taie mâna dreapă din cot, decât să ucidă 
fără luptă ! Milog era frate-său ! Auzi, să ai aşa muiere și tu să te porţi ca rudarii, 
meșteșugind cu dalta și cu briceagul la cruciulițe și mătănii pentru babe. Milog... Dar 
de ucis, nu-l putea ucide, fiindcă n'avea să-l întâmpine vreodată voinicește, cu spada 
în mână. | 

Trecuse săptămâna și Udrişte se găsea tot la Craiova, în cula de pe malul Jiu- 
lui. In fiecare seară chibzuia cu sine, se hotăra după dreptate, iar a doua zi în zori își 
da seama că se pripise. Şi Duminecă seara, se hotărî altcum, să chibzuiască şi cu tova- 
rășul său, cu murgul. i i 

Deci când soarele cobori către apus, el porunci să i se scoată din grajd calul. Il 
uitase bietul de el! Fiindcă își uitase de tot ce-i era drag, de voinicie, de munți, de 
florile cățărate pe stânci, de când spârnel de fus se tot învârtea locului în jurul unei 
temei. Și când s'a văzut în şea, parcă dintr'o dată s'a simţit alt om. I s'au curăţit ochii 
de vifor şi s'au luminat până în vârful genelor, iar din fața obrazului a pierit brânca 
îndoielii. Incepu să prindă ltaina nopţii, ca la el în munți. 

Inserarea cobora ușor pe cer ca o mângâiere de mână și altele plesneau ca bu- 
zele când sărută, Apele Jiului atât de moi, aci la șes, i se sbăteau în suflet pline şi 
zgomotoase ca la el acasă între stâncile dela moara dracului. Şi o boare țesută din 
miresme și din cântecul greerilor îi toti curăța ochii atât de împăienjeniţi. Şi deodată 
un dor nou a tresărit.... parcă deopotrivă şi în acelaș timp în cer, în trupul calului și 
în inima lui. Da! Ochii nu-l înșelau. Inaintea lui de-a-lungul râului, cumnata sa, ju- 
pâneasa Marina. Jupâneasa Marina, singură cu ochii pe cer, să prindă sărutul ceru- 
iui. Sărutul cerului sau sărutul lui? Și dintr'o dată, cal și călăreț sau pornit în goană! 
Un singur imbold, fiindcă un singur suflet erau. Și în dreptul ei, Udrişte doar cât s'a 
aplecat s'o prindă de mijloc, sa smulgă pământului ușor, cum se smulge o floare din 
rădăcini și să și-o arunce în braţe. Acum gândul se făcuse tot una cu vântul! Inaintea 
lor, luna le deschidea drum, iar în urmă-le noaptea lăsa mereu, mereu, stăvilar de 
întuneric. 

La conacul din Filiaşi, ei se desmeticiră. Udriște nu credea în puterea vrajei 
sau a făcăturii. Atunci vis să fi fost? Cu neputinţă însă! El o ţinuse strâns tot timpul 
piept la piept, ca sgârcitul comoara desgropată, gelos și pe boarea nopții care-i mângâie 
părul şi pe roua dimineţii care-i picura buzele. Şi nici Marina nu visase! Cu ochii 
închiși dar nu adormiţi, ea se lăsase în voia braţelor lui voinice, știind c'a fost răpită, 
știind c'a lăsat în urmă casă, soț și copil! Sunt în lume puteri mai mari decât vraja 
și decât visul, puterea ce naște din două scrise de ursită care se lovesc în aceiași soartă. 
Tot timpul nu schimbaseră un cuvânt, dar în tăcerea lor, vorbiseră sufletele, vorbiseră 
potrivit datului lor, mărturisindu-și același fior în trup, aceleaşi bătăi în inimă, ace- 
eași văpaie în gând. Și noaptea le ţinuse ison, cu povaţa lunei, cu cântecul stelelor și 
cu toate ale ei taine, pentru care nu se află încă în graiul omenesc nume. 

Acum desmeticit, boierului i se întorsese la loc în minte cârma judecății. 

— Marina, de acum ești a mea. 

Ea îl privea cu ochii sclipind. 

— Ce-o să creadă oamenii... ? Ce-o să zică Dumnezeu ?... 

Boierul o prinse în braţe : 

Lasă oamenii în răutatea lor. Cât despre Dumnezeu, n'ai nici c teamă. 

Femeia închise ochii parcă să privească doar cu gândul... să privească în cele 
depărtări. 

-— Și Prăduţu...? 

Udriște făcu o mișcare de dispreț. 

„— EI te-a adus din țara românească pentru mine... 

Și dintr'odată se încruntă ușor. 

— Dumnezeu n'a vrut să stăpânesc o țară... dar mi te-a itirimis pe tine în locui... 

Femeia prinse a zâmbi. Semn bun pentru el. Dar boierul era tot gânditor. Iată 
că pomenise numele lui Dumnezeu, iată că prin ea, prin Marina, se întorsese Dum- 
nezeu la el ! 

— Orișicum se cheamă că m'ai răpit... 

Acum gândul äl bun lovi pe boier în creștet. 

— Nu te-am răpit Marina, nici nu te-am furat... te-am cucerit.... te-am cucsrit, 
ca pe o țară... Ăl de se orede îndreptățit asupra-ți să se ridice cu spada în mână. Iată 
că prin itine mi se potolește o grea pătimire... pătimire pornită odată cu moartea mă- 
ritului Mihai. f 

Și ieşind în tindă, dete porunci iuți. Boerii vor pleca mai târziu cu rădvanul la 
care să se înhame opt cai, însă căläreții vor porni numai decât să le vestească sosirea. 
Odată boierul la curte, să găsească pe popă şi pe toţi fruntașii moșnenilor Cireşeni. 
Popa să-i cunune, iar moșnenii să se aleagă în oaste de apărare a curții, 

Când Udrişte intră în odaie, femeia îl privi drăgăstos. Udriște o prinse în bra- 
tele lui. 

— Marina, numai mort te-oi slobozi din prinsoarea braţelor mele. 


HI. 


Ajunși acasă, mare-i fu mirarea văzând curtea goală. Nu tu popă, nu tu oameni. 
Udriște chemă pe isprăvnicel. 

— Cum ne-a fost: vorba, Barbule ? | 

— Inălțate Doamne, părintele Răducu nu vrea să vină fără învoire dela Vlă- 
dică... Zice că-i nelegiuire. 

Udrişte se încruntă, dar nu mai era fioros, ca altă dată, îi zâmbeau ochii de 
fericire. 

— Nelegiuire, zise el încă odată. Aşa ? Bine... Să-i spui că am popă mai bun 
și mai cinstit ca el... Să-i spui c'o să mă cunune calul... o să mă cunune în biserica 
munților, în glasul apelor și în tămâia florilor.... 

Și amintindu-şi de cealaltă poruncă : 

— Dar oamenii ? 

Isprăvnicelul se codi. 

— Vorbeşte, n'auzi ? 

Omul o luă pe departe, 

-— Ei zic înălțate Doamne că au o pricină de rumânie cu Măria Ta. 


Li 

— Milogii, scrâșni boierul şi dintr'odată schimbă porunca. 

— N'am nevoie de ei... Până'n seară să-mi aduni aici toate femeile meles . toate 
ibovnicele... Oi face din ele oaste, dacă bărbații lor sunt nişte nevolnici și nişte păcătoşi. 

Apoi încă odată dete poruncă de leu... e 

— Până seara să-mi fie toate femeile aici... iar tu să urci la stână şi să-mi aduni 
muntenii mei. 
. ai . 
* $ 

Până seara porunca s'a împlinit. Curtea era plină de femei. Boerul ieși în cear- 
dac însoţit de Marina. 

— Mă, muierilor, începu el, m'aţi iubit voi pe mine ? 

— Te-am iubit, mărite Doamne, făcu Oniţa. 

— Şi mi-aţi fost cu credinţă ? 

— 'Ţi-am fost... 

— Atunci iată ce vă cer... La noapte să-mi faceți de pază la cheile Jiului, acolo 

"unde vadul e mai în strâmtoare... luaţi din cămară arcuri, sulițe și sănețe... Urcaţi-vă 
pe stânci... și închideți drumul cu pietre și cu bolovani... 

Şi arătând către Marina : 

— Vedeţi voi pe jupâneasa asta frumoasă... Ea mi-a fost trimisă de Dumnezeu, 
ca să-mi potolească jarul sufletului... S'o iubiţi cum m'aţi iubit pe mine... cu Cre- 
dință și fără vicleșug... Și acum plecați şi să faceți de toată bazna pe toți milogii voştri 
de bărbați... | 


x 


x x 


A doua zi în zori, un rădvan intră în curtea boerului Udrişte. Din rădvan. sco- 
borî doica ţinând în brațe copilul. Venea cu poveţe și rugăminți dela Craiova. Ce avea 
să zică lumea ! Acum încă nu se aflase ! Era timp să se întoarcă femeia necredincioasă ! 
Boierul Prăduţu o aștepta, gata să ierte... 

Udrişte ascultă pe de-a'ntregul, apoi hotărî : 

— Ți-am spus eu Marină, frate-meu e un milog... Păi o femee ca tine se cer- 
șește ?... în loc să ridice armată puzderie, sau să vină balaur, e! s'a mulţămit c'o doică 
și în Joe de spadă, el îmi trimite 30l un ţânc... Asta-i un milog. 

Și apoi porunci : 

— Doica şi copilul rămân aici, iar rădvanul se înapoiază gol numai decât la 
Craiova. 

o% 
è xo ok 

Până seara sa răspândit în tot ținutul Cireşenilor, că Udriște cheamă pe moş- 

neni la curte să-i sloboadă din Rumânie. Acum au alergat cu toţii în cap cu părintele 
` Răducu. Când isprăvnicelul l-a înștiințat că s'a adunat mulțime mare de popor, el 
ieși în ceardac. Alături de el era Marina. 

— Mă, păcătoşilor, m'am hotărît să vă scap de Rumânie. Dar nu de frica voa- 
stră.... că sunteţi nevolnici și păcătoşi... 

Dar cu câ drag în sufletul meu umplut-am cuiburile fagurilor, bolboacele păs- 
trăvilor și mușuroaiele furnicilor și tot mi-a rămas şi pentru voi... Şi n'o să vă mai pun 
foc nici clăilor, nici muierilor... fiindcă tot jarul şi toată văpaia unei singure femei 
le-o dăruiesc... 

Și privind la preot : 


199 


© BCU Cluj 





— Şi o să-ţi tac popo, biserică de minune... biserică sus în munți... 

- Apoi cătând în batjocură la ceata păcătoasă : 

— Să vă urcați, proștilor, când mergeţi la Dumnezeu, nu să scoboriţi... ca. să 
vı se desmorțească mădularele. 

” Preotul găsi de potrivă să spună şi el o vorbă: 

— Mărite Doamne, bine faci... trebue să me temem de Dumnezeu... . 

Dar boierului atât îi trebui ca să-i sară țandăra. 

— Popo, eu nu mă tem de Dumnezeu. 

Şi cătând către Marina : PE e E 

— Eu îl iubesc pe Dumnezeu... De aia hramul bisericii să fie al Marie: Mag- 
dalena, care mai mult ca toate a iubit pe Dumnezeu. l 

Preotul era bucuros. r 

— Atunci, mărite Doamne, să pornesc la Craiova după meşteri. 

— Nu ! Popo ! Biserica oiu face-o eu ! 

Părintele Răducu ridică privirea mirată către stăpânul lui. | 

Boierul prinse a zâmbi. | E 

— Nu te înspăimânta popo... Singur oiu tăia pietrele, singur le-oiu încheia, 
singur oiu înălța boltă și iconostas... și numai un braț, cu brațul ăsta drept... să-i zică 
lumea, biserica dintr'un braţ... cum i se zice celeilalte, biserica dintr'un lemn. Fiindcă 
brațul ăsta drept mi-a fost după cal singurul meu sprijin și singurul meu ajutor... Cu 
el am ţinut spada în luptă, cu el am cules florile de pe stânci, cu el mi-am smuls feri- 
cirea cea fără rădăcină în pământ şi fără cunună în cer... cu el cuprind azi pe 
Dummezeu.., fiindcă eu mu mă tem de Dumnezeu, popo, eu pe Dumnezeu Il iubesc. 

„DE 
DONAR MUNTEANU 


SONETUL: IUBIRII 


Cine-ar putea desvălui misterul 
Ce nalţă sufletele din dezastre? 
De unde izvorăşte, — din ce astre 
Iubirea mai suptilă ca eterul? 


Ea pune foc în florile din glastre, 
Tluminează ’n flori de stele cerul; 
Topeşte ura, cum se 'nmoaie fierul, 
Când îl sărută flacările-albastre.. 


Cum izbucneşte fulgerul din nouri, 
Invăpăiază cerul şi pământul 
(Bătrânii munți și: verzile platouri), 


Răsbubuind de tunete tăria ; 

Aşa se sbate 'n suflet vijelia, 

Când dragostea își fulgeră cuvântul. 
PRIETENII 

Îi întâlneşti pe străzi, prin cafenele, | 
La ceaiuri, unde-alături de stăpâna, 
Zâmbind îţi strânge fiecare mâna, — 


Şi peste tot, ca nişte vorbe rele. 

Ți'nchipui cai găsit în ei fântâna 
De bunătate, de avânt spre stele, 
Dar dac'o fi să treci prin clipe grele, 
Nu-ţi blestema părinții și ţărâna! 


Ci recules, retrage-ten tăcere, 
In măreţia nopţilor cu lună 
Și'nchiden tine orişice durere. 


In tine doar găsi-vei mângâiere, 
“La stelele tăcute-o vorbă bună, — 
Prietinilor însă nu le-o cere. 


NĂLUCIRE 


Cu cât înaintezi pe drumul vieţii, 
Necunoscuta veșnicie mare 

În gânduri mai adesea îţi răsare — 
Și piere nălucirea tinereţii. 


Căci ceea ce vedeai lucind în zare 

In vesela sclipire-a dimineţii, 

Erau numai ciulinii și scaeţii 

Ce te momeau pe drum din depărtare... 


Dar deşi moartea-ţi iese-ades în față, — 
Şi-a ei imagine chinuitoare 
In sufletele noastre se răsfaţă ; 


Decum zâmbește iar un pic de soare, 
Din nou sărmanul muritor s'agaţă 
De umbra nălucirii 'nșelătoare. 


Din volumul de sonete: Simfonia Vieţii, sub tipar. 

A ŢII 


LUCIA MIHNEA 


DE 
RUGĂ 
Am spus o rugăciune aseară. 
Eram pe coastă, 
iar depe munţi se înălțau cărări spre cer. 
Departe, undeva, de zări ascunse 
s'au strâns deșărtăciunea şi sbaterile lumii. 
In jurul meu șin brazi 
Era numai tăcere. Tăcerile din brazi 
care-ţi așează'n suflet icoana veciniciei 
şi-ţi picură din gene credinţă și nădejdi 
pe brazda de otavă. 
Uitând de timp, de loc și de'ngrădiri 
eu am ştiut că sufletu-mi se lasă 
încet și singur în genunchiu ; 
am stat de o parte 
căci n'aşi fi vrut să-i turbur rugăciunea. 
Când am simţit că în mine intră pacea 
am înţeles că sufletu-mi şi eu 
eram o împăcare urcând spre Dumnezeu. 


MESTECENI > 

Soapta a pornit din vânt. 

Mestecenii — legați cu trupul de pământ — 
S'au înălțat aşa de sus și aşa de drepți, — 
încât tu — mic și singur — la poalele lor 
aștepți 

să prinzi frânturi din marea taină din crengi - 
Ei văd toată lumina 

şi întunerecul îl trăesc adânc, 

ei nu-și îndoaie tulpina 

şi nici odată nu plâng. 

Nici odată n'ai să simţi 

când a murit un pom, 

IN STÂNCI 

O sfială mare, o sfială adâncă 

plutește pe apă, stăruie în stâncă. | 
drepte şi înalte sunt zidirile de piatră; i 
pentru aşezare omului — firea a pus aice vatrà. l 

Din inima pământului omul a scos putere 

să ridice capul, să ceară mângâere, 

cu mâna să înalte Domnului lăcaș, — 

şi iar în pământ să se întoarcă 

craiu şi pălmaș. 

Rob cu patima şi cu rândul, 

stăpân cu zâmbetul şi cu gândul, 

cea dintâi lighioană care a văzut cer, — 

tare când oglindește în ochi văzduhul, 

hulit și singur în cârd, — stingher 

în pieritoarea cetate 

cu viermi rămânând sub palate. 

am păşit în soare, m'am trezit din vis. 

Numai apa a rămas curată 

peste lespezile albe, sbuciumată. 


SEARĂ 


Departe, după nouri de tămâie albastră 
soarele lunecă încet, 

ca fruntea unui craiu lovit. 

Văluri lungi, adânci, viorii 

plutesc pe cer ca niște aripi ale nenorocului. 
Limbi de foc răsbat şi smălțuesc 

unduirile de umbre; 


în purpură — vestmânt crăese — munții. 
Verzi, albaștri, vineţi. 

In brazi potecile s'au şters. à 

In brazi e noapte. 

Un cântec a pornit i 





sunat de vânt în crengile de fagi. 

De undeva din vale vin frânturi 

de glas, — un râs, — un muget 

și greeri... l 

Odihnă a sufletului meu, stăpână a lumi, 
frumuseţe, slavă ție! 


SUFLETUL 


Pletele de aur ale lui Craiu Soare 
s'au prins în crengi, — 

brazii au tăcut în lumină, 

şi numai ruga pământului sună 

în clăile de fân și în lanul de porumb 
care a legat cunună. 

In rariștea de mesteceni 

a coborît o umbră; — E 

o umbră mai uşoară decât vântui 
care mă cuprinde ca o mângâere 

și tremură în frunze. 

Bolta cerului e așa de albastră, 

așa de adâncă, 

așa de curată, — 
"că inima se deschide 

şi o poate cuprinde toată. 

Numai sufletul, cruce de voinic, 

a rămas cu mine și cu un greer mic 
care ţine struna în otavă. 

Sufletul nostru este stăpânul 

care se împarte cu toate şi rămâne Unul. 


AŞTERNEREA PĂMÂNTULUI 


Am întins braţele și am cuprins pământul. 
Nesfârşirea albastră deasupra ochilor 

mi-a furat sufletul care s'a prins în lumină 

ca un roiu de fluturi. | 

Brazde de colilie rătăcese 

pe câmpul întins la soare al bolţii. 

Fânul l-au cosit, demult. 

Moare cineva lângă mine ? 

La poalele dealului, în rariștea de fagi | 
se leagănă în vânt cele dintâi frunze ale toamnei. 
Beteală în brazi, în pini, în mesteceni. 

O ghionoaie a ciocănit. 

Umbre lungi se întind pe iarbă 

culcate încet de dorul soarelui care apune. 

Aş vrea să-mi cobor sufletul din înalturi 
deasupra porţilor care au zăvoare... 

Frumoasă-i așternerea pământului în soare , 
moarte uşoară va veni și va trece, 

inimă caldă, inimă rece. 


LA ALTAR 


Apune soarele după un văl de nouri. 

In brazi catapeteasmă înaltă și tăcută 

de atâţia ani și atâtea neclintiri s'a fost durând. 

Altarul a cuprins o lume'ntreagă, 

întins, departe, verde şi adânc. PR 

In zări, cădelniți nevăzute ' 

au prins să ardă pe ruguri cenușii 
tâmâia care urcă 

iar umbrele albastre 

sunt clipe de închinare și de cucernicii. 
Peste toate e stăpân un Duh. 

Cu aripi mari, scăldate în lumină 

ne așteaptă'n fiecare dimineaţă 

cu atâta dăruire nesfârşită 

de încântare și de viaţă. 

Gâze, fiare şi stăpâni... 

Peste viermi și peste trandafiri 
aceleași Mâni de aur ai întins, 

şi peste atâtea mâni cari nu fac cruce, 
și peste atâtea guri cari nu ştiu rugăciuni, 


şi peste atâţia ochi cari nu duc nici un cânt.. 


Părinte, am căzut cu fruntea la pământ ! 


PSALMI PENTRU DUREREA MEA 


Mult aș vrea să mai pot, ca atunci, 

să ies pe portiță, încet, pe drum, — 
luna să fie ca atunci 

şi mie să-mi fie ca acum; 

poate m'ar durea sufletul mai puţin 
și poate trecând pe lângă bătrânul pin 
și privind luna în braţele lui negre 
aş intra'n albastrul bolţii cu lumini 
ca'ntr'6 mânăstire, când vii 

să te închini... l 

Și poate dacă m’aş așeza acum 

ca atunci, 

la margine de drum, 

cu toată răcoarea de jur împrejur, — 
aş asculta glasul fânului pe moarte, — 
și'n slava care s'ar ridica 

aş spune psalmi pentru durerea mea. 


IN PEŢIT 


Era întrun amurg de iarnă 

când a venit vestea, 

şi a venit într'o sanie trasă de doi suri, 

din care a coborit o pereche de conduri 

şi o căciulă mare brumărie, 

şi două feţe de străveche și mândră boerie,.. 
întâmpinată de râs de zurgălăi 

şi de-o smuncitură de câni răi 

întârîtați de ger. 

Şi apoi în odaie, cu ochii pe lăicer, 
domniţa a zâmbit, 

şi-a păturit mâinile în poale, 

şi din vorba limpede și moale, 

ca un svon de lăute îndepărtate, 

a înţeles că va pleca departe... 

In umbra albastră de afară 

dintre genele zilei care se închideau a seară 
Domnița şi-a trimis tinereţea în zări, — 
şi-a văzut-o, străină, pornind undeva, 
într'o ţară de unde vin inelele și betele 
„cu care-şi mlădiază trupurile fetele. 

lar noaptea în iatac — 

acolo unde toate visurile zac — 

se deslușia o umbră între cercevele, 

cu coadele prelungi și grele. 


MĂSCĂRICIU 


Bren, bren, bren, brelan, 

a mai trecut un an, încă un an, incă un an, — 
toţi copiii au crescut. 

Bren, bren, bren, brelan, 

a mai trecut un an, 

dar piticul n'a mai crescut 

şi pe pitic toţi l-au întrecut... 

Bric, bric, bric, breloc ! 

In sala cea mare a curții e joc, 
Plouă luminile și ard în oglinzi 

şi dacă vrei şi mâna o'ntinzi 

poţi în găvanul mânii să prinzi 

flori, nestimate, nectaruri şi umeri 
albi și rotunzi... să stai să-i privești 
și-apoi să tentrebi cum Dumnezeu 
știut-a taina din lutul cel greu 

să scoată atâtea minuni minunate... 

E numai lumină măreţul palat. 
Noaptea a rămas într'o inimă mică, 
din care durerea tot picură, pică, 

dar inima aceea n'o vede nime... 
Piticul se trage din marea mulțime, — 
e joc mare astăzi și poate lipsi 

să-și poarte singur durerea și chinul 
de care râd toţi totdeauna, — căci vinul 
îi ţine azi locul.... l 
Bric, bric, bric, breloc ! 

In sala cea mare a curții e joc. 

GENEZA ATEISMULUI ŞI ASPECTELE LUI 


DE 
ION-VEDEA 


R poi de astăzi se deosibește de războiul trecut nu numai prin amploarea 
sau raza lui de acțiune, lori prin superioritatea armamentului și metodelor de luptă 
(fapt inerent evoluţiei) ci mai ales prin sensul ce-l animă. Se dă în răsărit o luptă gi- 
gantică pentru izbânda religiei creștine. De aceea s'a zis cu drept cuvânt că acesta este 
războiul Crucii, războiul Sfânt. Credinţa religioasă, la toate popoarele cea mai ne- 
prețuită comoară strămoşească, a fost de când e lumea elementul: de bază al vieţii so- 
ciale pe care omul și-a altoit principiile morale și cea mai mare parte dintre capo- 
doperile de artă şi literatură. Fustel de Coulanges, în nemuritoarea lui operă La Cité 
antique (cel mai strașnic rechizitoriu făcut democrației ateniene) a arătat cu o argu- 
mentare și o logică de necomparat că spiritul religios era la cei-vechi supremul ani- 
mator și că excluderea dela cult era cea mai grozavă pedeapsă ce se putea închipui. 
Pe de altă parte, Montesquieu în Les considérations demonstrează că una din cauzele 
de căpetenie ale căderii imperiului roman a fost importarea luxului și corupţiei din 
Asia Mică, fapt ce a dus la slăbirea disciplinei și credinței religioase. Voltaire ne spune 
în această privință că senatul roman era pe vremea aceea o adunare de atei și de 
ambiţioși. gi. ; 

Toată perioada evului mediu și a renașterii -e dominată de creștinism. In epoca 
modernă, mintea omenească, redusă de progresul științelor experimentale şi atrasă de 
foloasele lor, coboară vertiginos spre materie și credinţa religioasă tinde a slăbi. Atâta 
vreme cât ideea a domnit materia, idealismul a fost îndreptar de căpetenie în viața 
omului şi credința religioasă punctul de onoare cel mai prețuit. Când materialismul 
începe să smulgă pe om din această lume aeriană de gânduri, rațiunea lui îşi dena- 
turează atributele și descinde în proza şi vulgaritatea materiei. La slăbirea credinței 
au mai contribuit: industrialismul, democrația cu risipa ei de libertăţi şi libertina- 
jul moral. 

S'a zis că ateismul e starea de spirit a celui care nu crede în Dumnezeu. Vom 
arăta în cele ce urmează că sfera noțiunii de ateism trebue mult lărgită pentru ca să 
poată cuprinde toate gradele și nuanțele ce se pot produce. Numai după ce vom stabili 
o definiție adevărată acestei sfere ne vom putea da seama de. geneza lui multifor- 
mă şi de toate ravagiile lui. Cum ateismul nu este în fond decât alterarea sau dis- 
pariția credinței, te aceasta se cuvine să ne dăm în primul rând seama. Deși în 

această privință ipotezele emise de câţiva dintre marii filosofi moderni și contim- 
porani nu sunt concludente întrucât nu ne poate forma o convingere prin o în- 
făţişare a ilor, socotim că nu este lipsit de interes să pomenim în fugă măcar câ- 
teva dintre cele mai caracteristice. Edouard Schuré de exemplu. (Les grands initiés) 
susține că religia sa născut din respect și iubire. Spencer (Principii de Socio- 
logie, Vol. IV) vorbind de Instituţiile ecleziastice ne asigură că teama de mânia mor- 
ților a posedat spiritul vechilor Greci. Tot în necrolatrie găseşte și Fustel de Coulanges 
prima origine a cultului şi sentimentului religios. Felix le Dantec emite ipoteza în Les 
influences ancestrales că conștiința noastră religioasă e un fapt care rezultă dintr'o 
viață socială prelungită, iar în L'altheisme, scrisă în 1906, socotește sentimentul reli- 
gios atât de social, încât ne asigură că un ateu adevărat n'ar putea trăi în societate, 
fiind un monstru, Ideile de bine, de rău, de dreptate sunt idei sociale. Adevăraţii atei 
nu pot să trăiască în societate. Ideia de justiție îi lipsește ateului pentrucă nu are cre- 
dință (pag. 71, urm.). James socotește că credinţa religioasă e un act de voință. Au- 
guste Comte mu se sfiește să spună că epoca teologică este perioada de inteligență ru- 
dimentară a umanităţii, iar Binet Sangle, materialist din secta Freud, Jung etc. merge 
mai departe și afirmă (de altfel fără argumente) că „teomania“ este produsul igno- 
ranței și se desvoltă în ținuturile muntoase și izolate unde omul nu are contact cu 
civilizația. Aceste două teze materialiste sunt fundamental greșite, întrucât după cum 
spune şi d. Prof. I. Petrovici (Momente solemne) întreaga istorie a omenirii e martoră 
că marii savanţi au fost credincioşi. Numai superficialul, ambițiosul şi uneori ridicolul 
Voltaire, după cum ne asigură Bruneti&re (La science et la religion) „trouvait insuppor- 
table qu'on pretendit l'obliger à penser comme son tailleur et comme sa blanchis- 
seuse“. Sentimentul religios fiind unul dintre cele mai eterne și universale, aproape că 
nu există filosof sau mare gânditor care să nu-și fi spus cuvântul în materie de re- 
ligie. Oricât de infailibile s'ar părea unele ipoteze, evidenţa faptelor le desminte. Unii 
de ex. au susținut că sentimentul religios s'a născut la om din frica biologică de peri- 
col sau de necunoscut. Dacă această presupunere ar corespunde adevărului, ar însemna 
că un curagios, un neînfricat şi mai sigur un erou nu au credință, sunt atei. De altă 
parte, teza materialistă care pune ignoramța la baza genetică a sentimentului religios 
este inadmisibilă, pentrucă după această teorie ar rezulta neîndoelnic ca un Platon, 
un Pascal, un Pasteur, um dr. Paulescu și atâtea mii de genii au fost niște ignoranți 
pentrucă au fost mari credincioşi, Geneza sentimentului religios nu trebue credem 
căutată decât în sensibilitatea noastră meditativă, în stăruitoarea aspirație a omului 
către ideal. Această tendinţă a lui de a se înălța cu sufletul și gândul spre o chemare 
ce-l purifică şi-l liberează de materie este așa de spontană încât pare organic înnăs- 
cută. Credinţa religioasă nu este decât certitudinea efectivă care și-a găsit obiectul 
şi realizarea în ideea că Dumnezeu există. Sentimentul religios este adeziunea totală 
a sufletului la această concluzie a sensibilităţii. Cultivarea practică a credinței după 
orânduirile Bisericii se cheamă religie. Faţă de ispitele pământeşti de fiecare clipă, 
- faţă de grijile mărunte și banale și mai ales de tranzacţiile nedemne și uneori josnice 
pe cari le impune omului lupta pentru viață, voința necurmată de a trăi, înnălțarea 
lui prin credinţa religioasă capătă nimbul unui act recreativ care-l face mai bun, mai 
iubitor și mai idealist. 

Omul fiind o ființă metafizică (teză confirmată la moi mai ales de d. Profesor 
I. Petrovici care i-a dat putere de axiomă) și nevoia lui ide a se depărta de coneretul 
banal și de convenționalismul cotidian având perzistenţa unui act reflex, urmează că 
credința religioasă este una din cele mai naturale însușiri ale sufletului omenesc. Ca 
atare ateismul trebue socotit mai degrabă ca o deviaţie dela mersul normal al vieții. 

Mulţi dintre denigratorii religiei au văzut în sentimentul religios o stare morbidă pe 
care au numit-o teomanie sau teopatie. Acestora li se poate opune raţionamentul ce 
derivă în mod logic din cele spuse mai sus: ateismul fiind o derogare maladivă dela 
sensul natural al vieţii sufletești, este o anomalie, o stare de psihoză, o demenţă pla- 
cidă sau furioasă pe care o putem numi foarte bine ateopatie. Prin ateism nu trebue 
să înțelegem numai refuzul de a admite existența lui Dumnezeu căci în acest caz ar 
trebui să convenim că un Epicur, un Voltaire, și alţii cari au combătut şi criticat cu 
înverșunare Biserica și slujitorii ei au fost credincioși numai pentrucă mu au negat 
existența lui Dumnezeu. Așa dar sfera noțiunii de ateism se cere adaptată la o cât mai 
largă varietate a faptelor, văzându-ne siliți în acest mod să integrăm în definiție toate 
aspectele ateismului, începând cu cel radical, când distrugerea a tot ce ține de ere- 
dință, religie și biserică este violentă și complectă, şi sfârșind cu ateismul tangențial, 
care e forma lui inițială. La jumătatea distanței dintre aceste două grade am avea 
ateismul diluant care constă într'o alterare gravă a credinței. Cum am spus, consi- 
derăm ateismul radical sau politic ca cel mai înnalt grad de înrăire şi denaturare a su- 
fletului omenesc, Ravagiile acestei demente, pe care am putea-o numi delir de ateo- 
patie, sunt atât de imense și de nimicitoare încât ele prind pe ateopat în furia distru- 
gerii a tot ce e bisericesc. După modurile lui de manifestare, se prezintă sub două as- 
pecte: anarhic și injurios. Numim ateism anarhic sau substituant acţiunea materială 
care duce la distrugerea cultului religios şi înlocuirea lui prin cultul politic. Revoluția 
franceză din 1879 și cea rusă din 1917 sunt tipice în această privinţă. Atunci bisericile 
s'au distrus, s'au prădat ori s'au transformat în localuri politice sau de petrecere și s'au 
împușcat cu zecile de mii preoţi și episcopi. Cea mai furibundă manifestare ca prin 
efect satanic pe care l-a realizat revoluţia roșie este ceeace d. Profesor Nichifor Crainic 
numește leninolatrie și pe care în Nostalgia Paradisului ne-o înfățișează astfel: „,...Ne- 
gativismul caricatural în Rusia este reprezentat prin cultul mistic al lui Lenin. Im- 
bălsămat ca un faraon, corpul marelui revoluționar materialist servește la intermina- 
bile ceremonii spectaculare. Opera lui ţine loc de biblie. S'a creat un institut de Leni- 
nologie pentru a-l interpreta. S'a creat un mit al infailibilităţii lui Lenin, iar cultul 
lui e un delir în care fariseismul se amestecă cu elanul natural. Elanul religios este 
transformat în fetişismul acesta derizoriu...“ (pag. 153). Ateismul injurios adaogă la 
violența distrugerii, plăcerea satanică de a batjocori tot ce ţine de biserică. Cel mai 
reprezentativ în această privință este cazul cinicului Fouche, care venit la Lyon să 
șteargă din ordinul Convenţiei acest oraș, pentru trădare, de pe fața pământului, în 
timp ce din ordinul său ghiliotina țăcănea, tunurile dărâmau case și apele Ronului 
se făcuseră roșii de sânge, cu o plăcere de nedescris ia Evanghelia o atârnă de coada 
unui măgar şi dă acestuia să bea apă din Sf. Potir. Ateismul diluant sau teoretic pre- 
zintă față de cel radical circumstanța atenuantă că atacă numai în parte şi teoretic 
elementele fundamentale ale religiei. El denunţă cu alte cuvinte nu o dispariție totală 
a credinţei și sentimentului religios, ci numai alterarea lor. El nu vizează fundamentul 
religiei (existenţa lui Dumnezeu) ci formalismul său teoretic (dogmele, doctrinele) şi 
mai ales formmalismul său practic (cultul, organizarea Bisericii, slujitorii ei). La rândul 
său, el se prezintă sub trei aspecte de gravitate deosebită: vehement, ostentativ și ra- 
ționalist. Ateismul vehement se caracterizează prin violențe verbale la adresa Reli- 
giei şi slujitorilor ei. Prin aceasta el capătă aspectul unui act de propagandă subver- 
sivă. Binet Samgl6, de ex .în La folie de Jesus, pentru a discredita religia creștină, 
după ce își propune să supună unei cât mai minuţioase analize freudiene personali- 
tatea Mântuitorului nostru, examenul chimico patologic fiind făcut după îndreptarea 
tendențioasă a unor texte alese anume din evangheliști, ajunge la o concluzie ce pare 

că face parte integrantă din campania iudaică vast organizată şi care se duce de vea- 
curi dela Farisei și Essenieni încoace. Nu mai puţin înverşunate sunt invectivele lui 
Nietzsche din Antichrist și Așa grăit-a Zaratustra. Ateismul ostentativ este o stare de 
ostilitate față de unele elemente ale credinței religioase. Cazul cel mai necesar de citat 
în această privinţă este acela al doctorului Boissari care exercitând funcțiunea de Di- 
rector al Biroului de Constatări dela Lourdes refuza, pretextând firește scepticismul 
său profesional, să recunoască vreo vindecare miraculoasă. lată ce ne spune Andrea 
Majochi, celebrul chirurg italian, în cartea sa Viaţă de chirurg (traducere Santan- 
gella): ... Un caz de tuberculoză pulmonară și altul de plăgi canceroase se vindecară. 
D-rul Boissari pretinde certificate medicale că declaranții au fost întradevăr bolnavi. 
(pag. 178). După procesiunea dela sanctuar la grotă, o femee paralitică se scoală de pe 
targă şi aleargă la Biroul Constatărilor, unde prezintă certificate medicale că era pa- 
ralitică de 10 ani. Boissari pretinde însă o foae clinică şi fotografii (pag. 182, ed. Fund. 
reg. 1939). Ateismul iraţionalist rezultă dintr'un proces de intoxicare a sensibilităţii 
printr'o cură exagerată de raționalism. Voltaire este tipul ateului raționalist. El re- 
fuză să recunoască nașterea Mântuitorului, contestă religiei și Bisericii opera morală 
şi socoate că creștinismul a fost „une entrave à la civilisation“. La toate acestea are 
grijă să adaoge că chiar dacă Dumnezeu mar exista, el ar trebui inventat. Mulţi au 
mers până acolo încât au susținut că Voltaire nu a fost un ateu, ci un deist raționalist. 
Tot atei raționaliști au fost Ribot (destituit pare-se din învățământ pentru acțiune an- 
tireligioasă), Felix le Dantec care a scris cartea L/atheisme mai mult cu intenția de a 
ne informa că excesul de raționalism și cultul experimentului l-au făcut să devină 
ateu. La aceștia trebue să adăogăm și toată pleiada de liber cugetători (La Mettrie, 
Pierre Bayle, Fontenelle etc.) din sec. 18, epoca celui mai abuziv raționalism carte- 
zian. Cea dintâi manifestare de ateism raționalist pare să fie produsă în sec. III îna- 
inte de era creștină. Ea sa practicat de adepţii școalei din Cirena fondată de Antistene 
și cari considerau zeii drept niște născociri menite să sperie femeile şi copiii. Evemer, 
unul din principalii cinici, face să cincule teoria că zeii nu erau decât eroii morţi și 
divinizaţi de popor. Ceva mai târziu sofiștii, speculând ideea lui Platon că totul este 
aparenţă şi că ideea este singura realitate, cultivară paradoxul că tot aparenţă era și 
ideea despre zei. Ateismul tangenţial sau empiric este determinat de fapte concrete, 
empirice, banale chiar, cari nemulțumesc pe credincioși şi îi impun un fel de rezervă 
sau de scepticism față de religie. El poate fi reacționar și exogen. Ateismul reacţionar 
se manifestă printr'un sentiment de repulsie faţă de unele forme de practică ale reli- 
giei, Reacţiunea afectivă poate fi accidentală (cazuri Chateaubriand, I. Petrovici) sau 
continuă și acest din urmă caz se cuvine să ne preocupe în special, căci pe când cel 
accidental e ca un fel de paranteză, de variaţie peiorativă în viaţa sufletească a ere- 
dinciosului, și se manifestă ca o sincopă a sentimentului religios, cel continuu este, ca 
durată cel puţin, cel mai autentic ateism. Astfel s'a petrecut cu Epicur, celebru filozof 
din antichitate. Tatăl său voind să întemeeze o școală, după cum ne informează Mar- 
„cel Renault, biograful său, a trebuit să-şi însoțească mama care mergea din casă în 
casă pentru a strânge bani și ajutoare. Pentru a înduioșa pe credincioşi, ea, citea. din 
cărţile sfinte, cânta cântece bisericești, spunea poezii religioase. Aceste fonme l-au des- 
gustat până într'atât pe Epicur încât el a rămas necredincios toată viața. In esență 
teza lui antireligioasă se sprijine pe următoarele idei: zeii există, însă sunt prea feri- 
ciți în maestatea lor pentru a-și mai pierde vremea să asculte rugăciunile oamenilor; 
ei nu se amestecă în mersul lumii și nu pot fi de niciun folos oamenilor. căci nu se pot 
ajuta nici pe ei de vreme ce, când li se dărâmă statuele, nu pot să facă nimic pentru a 
împiedica aceasta, iar cei cari fac asemenea lucruri nu sunt pedepsiţi de zei; nu pot fi 

contestate binefacerile religiei și nici opera sa morală, însă binele pe care ni-l face 
religia este prea scump plătit cu neliniște și dureri, fiindcă la fiecare pas omului îi ` 
èste teamă să nu supere pe zei. (Extras din Marcel Renault, Epicur ed. Alcan). Oricine 
poate observa că ateismul lui Epicur este mai mult un fel de deism desfigurat, de cre- 
dință religioasă corectată şi restrânsă în cadrul unor anumite condițiuni. Ateismul 
exogen este acela a cărui cauză este și exterioară voinței omenești şi, mai ales, este 
de ordine publică, fiind un eveniment grav sau un pericol ce amenință sau loveşte toată 
lumea sau un grup mai mare ori mai mic de oameni. Tipic în această privință este 
cazul cu ciuma dela Florența din 1348, despre care Dr. Cabanes (Moeurs intimes du 
passé, V-a série, pag. 29) ne dă următoarele detalii: „Ciuma a alungat călugărițele din 
mânăstiri cari se lăsară prinse în delirul desfrâului. Mamele își părăseau copiii. Nu 
mai era dragoste, nici prietenie şi mici credință“. Boccaccio care a fost martor ocular 
al evenimentelor me spune între altele: „Bisericile și mânăstirile erau mereu goale, 
nimeni nu se mai ruga lui Dumnezeu, legile și autoritățile nu mai aveau nicio putere, 
toți îşi făceau de cap. Flagelul era atât de îngrozitor încât lumea nu găsea alintare și 
uitare decât în petreceri şi destrâu. Nu mai exista milă și nimic omenesc. (Il Decame- 
ron, Proemio, pag. 19—22, ed. Heitz, Strassburg). Dacă ar fi să considerăm ateismul 
un delict sau o crimă și astfel să evaluăm gradul lui de gravitate după doza intenţiei 
de a face rău sau al voinței cu care faptul se răsvrătește, ar trebui să considerăm ate- 
ismul exogen ca relativ cea mai nevinovată dintre manifestările antireligioase. 
Acestea sunt, în linii sumare, aspectele mai importante și mai caracteristice sub 
care se poate înfățișa ateismul. Nuanțele pot fi desigur infinite. Fiecare se poate însă 
încadra în categoria potrivită caracterelor sale, urmând a fi după aceea afiliată aspec- 
tului cel mai adevărat. Un exemplu ne va lămuri mai bine: o elevă din cursul superior 
dela un liceu de fete oarecare, spovedindu-se confesorului şcoalei, i-a mărturisit că nu 
crede în Dumnezeu din cauză că mamă-sa cautând să-i facă o cât mai temeinică educa- 
ție religioasă a supus-o la un regim de strictă respectare și îndeplinire a tuturor forme- 
lor de practică religioasă. Imediait: am înţeles că avem de a face cu un caz asemănător cu 
acel al lui Epicur. Să luăm acuma un caz despre care ne vorbește istoria și anume 
acela al lui Talleyrand. Fost preot, abate de Périgord și episcop (doar cu numele, căci 
nu ştia nici măcar să facă o slujbă) el vine în Parlament, protferează ofense și insulte 
la adresa preoților, şi, împreună cu alți tovarăși începe prigoana contra Bisericii. Până 
în clipa când să moară el a refuzat cu o perseverență satanică reconcilierea cu religia. 
Infirm, cinic, şi, ca şi sinistrul său prieten și dușman Fouché, intrigant, el nu a urmărit 
toată viața decât să facă averi, să stăpânească şi să parvină cu orice mijloace ca și 
hidosul său coleg. Nu ne e greu să înțelegem că ateismul lui Talleyrand este de na- 
tură politică. In ceeace privește aspectul și nuanța, el oscilează între ateopatia lui 
Fouché și echivalentul leninolatriei. Desigur că între ateismul inițial și credința în 
gradul pozitiv limitele sunt flotante. Un principiu însă e de necontestat: din moment 
ce credința religioasă a devenit redusă sau condiționată de norme exterioare religiei, 
ea face loc ateismului. Se pune acum întrebarea: de ce ateismul radical e forma cea 
mai gravă și totală de ateism și de ce se cuvine să considerăm ateismul diluant ca pre- 
zentând un stadiu de o mai pronunțată acuitate decât ateismul tangențial? Pentru 
aceasta trebue să demonstrăm că evoluția graduală a ateismului urmează traectoria 
progresivă a sentimentului religios. Socotim ca punct de plecare deci ca premiză evi- 
dentă ideea că credința religioasă, fiind un produs al sensibilităţii noastre, este de 
natură afectivă. Pentru a se consolida, credința religioasă își capătă confirmarea dela 
comandamentele rațiunii (credința chiar dacă nu e un bine, în niciun caz nu e un rău, 
ea face pe om mai moral și, cum spunea Voltaire, chiar dacă n'ar exista un Dumnezeu, 

ar trebui inventat, etc). Și astfel credința flancată de argumente raţionale, s'a con- 
solidat şi se află în faza intelectuală. Inteligența adaogă la fortificarea credinței, însă 
nu o desăvârșește. Până aci credința solid cimentată se prezintă ca o simplă interio- 
rizare, ca o entitate metafizică sau mai bine zis ca o posibilitate. Ceeace îi dă forță 
și îi justifică mai presus de toate existenţa este coeficientul său de acțiune. Se știe că 
voinţa este facultatea sufletească a omului care transformă ideile în fapte. Dat fiind 
suflul sensibilităţii autorizat la faptă de justificările raţiunii, credința religioasă ca 
orice idee-forță se cere realizată, tradusă în acţiune practică. (Poţi crede oricât de 
mult, dacă nu te duci la biserică, dacă nu respecţi datinele şi orânduirile religioase, 
dacă, fără niciun temeiu dai semne de clerofobie, credința ta se află într'o fază pla- 
tonică fiind lipsită de manifestări efective). Şi astfel, și numai așa, credința religioasă 
sa exteriorizat prin practica orânduită de datini şi nu s'a desăvârșit decât prin pro- 
bele pe cari le-a trecut în faza volitivă. După cum (lucru ușor de înțeles )credința 
care staționează în faza afectivă este cea mai lipsită de stabilitate, tot astfel și ateis- 
mul empiric (de matură afectivă şi el) este cel mai ușor de remediat. (Dovadă despre 
aceasta e că mulţi atei din această categorie mai curând sau mai târziu au revenit la 
credinţă). Mai este iarăși de observat că credinţa care s'a pierdut pe cale afectivă re- 
vine pe aceași cale: Când Chateaubriand a sosit din Anglia în Franța (chemat urgent) 
mama şi sora lui muriseră. In clipa aceea el a rostit cuvintele cari au rămas celebre: 
Jai pleuré et jiai cru. Cititorul ne-ar putea obiecta poate cazul d-lui profesor I. Pe- 
trovici pe care, după propriile domnieisale mărturisiri, numai metafizica l-a readus 
la credinţă. Dar această metafizică după cum am spus la început nu este decât sen- 
sibilitatea noastră meditativă care se avântă spre absolut, spre ideal. Procesul meta- 
fizic nu este credem o funcțiune teoretică a gândirii noastre pure, ci din contră o ne- 
voie de a ne înnălța spre ideal. După cum credința religioasă se fortifică prin procesul 
intelectual de argumentare şi justificare, tot astfel și ateismul teoretic care își găsește 
temeinicia în argumente de ordin raționalist și-a făcut prin aceasta o mai puternică 
bază de subzistență şi de apărare, devenind astfel mult mai rezistent decât cel afectiv, 
căci pe când ateismul acesta din urmă își găsește justificarea în rațiunea sensibilităţii 
(„le coeur a des raisons que la raison ne comprend pas“, Pascal) ateismul intelectual 
sau teoretic după ce a parcurs tot câmpul sensibilităţii noastre a cuprins și domină 
toate facultăţile intelectuale. Pe un astfel de ateu nu vre-o nenorocire mare sau vreo 
durere de nedescris l-ar putea întoarce la credinţă (Voltaire, Talma, Ribot ș. a., pe 
patul morţii fiind, au refuzat serviciile Bisericii) ci mai de grabă prin argumente de 
ordin rațional cari bine înţeles să fie mai puternice decât ale lor, cu alte cuvinte nu- 
mai atacând gândirea prin gândire. In ceeace privește ateismul politic, după cum ere- 
dința ajunsă în faza volitivă se manifestă prin acţiuni constructive (milă, bunătate, 
spitale, școli etc.), el se manifestă prin acțiuni de distrugere (după cum am văzut în 
exemplele de mai sus). După cum, cu alte cuvinte, practica religioasă (credinţa reli- 
gioasă în acțiune) este voința efectivă de a face cât mai mult bine, ateismiul radical 
este voința cane se învenrșunează în tendința de a face cât mai mult rău cu putință. 

DE 
LUCIAN VALEA 


INSCRIPŢIE 


— pe cartea de limba română — 


Uitată la o pagină în care 

Trudește slova'n cinste, Vornic sur, 
Descântă cartea'n graiul ei mahmur, 
Dumnezeescul vers de alinare. 


Din altă pagină, alt veac răsare 
Deschis în spre al Romei vechiu huzur 
Și întorc o revărsare de azur 

In Hronic, Maior, ca un sfânt apare. 


Cum stai s'asculți foșnirile din vremuri, 
Tie înfiori şi prinzi să te cutremuri — 
Coresi crește'n rânduri ca'n statuie ; 


Şi de te poartă gândul mai departe, 
Din truda lor, vezi, peste timp, cum suie 
Luceafărul, născut din dor și moarte... 


COCON DOMNESC 


Il soarbe până'n suflet Voevodul 
Aşa l-a vrut din leagăn: fulger greu 
In lupte, temător de Dumnezeu 

Şi binecuvântat de tot norodul. 


Și cum se vânzoleşte cu aprodul 

In ochii lui s'așterne-un curcubeu, 

Că vița o să-i crească'n veac mereu 
Precum pe-o creangă, toamna, creşte rodul. 


Și Doamna iese din iatac să-l vadă, 
Din geană stă o lacrimă să-i cadă 


Şi-i trec prin gând cernite, presimţiri, a 


214 


© BCU Cluj 


Dar mai cuminte'n inimă le strânge, 
Il scaldă cu argintul din priviri 
Și ca să pară fericită, plânge !... 


CUVÂNT 


... Și l-a chemat, simțind că-i pe sfârșite 
In inimă, lumina vieţii lui. 

I-a sărutat obrajii amărui l 

Și i-a şoptit cu vorbe tânguite: 
„De-acuma tu rămâi al nimănui, 
Ci-ascultă bătrâneţele-mi trudite : 

Moşii fără de număr, negândite 

Zadarnic ai, dacă credinţă nu-i. 


Și geaba te trudești să'nalţi palate 
Și orice alte feluri de olate ; 
In vreme se distramă că-s deşarte... 


Dar peste toate dragostea de glie 
Și mila, s'o socoţi cu veşnicie — 
Prin ele, fiule, ești viu şi'n moarte“... 


BINECUVÂNTARE 


— Liviei — 


Pe toţi ai mei, de ieri, i-am strâns la sfat, 
Să fie pildă celor ce-au să vină. 

Din rodnicia cărții de grădină, 

Să-mi ştiu urmaşii că s'au ospătat 


In pagini ca și sufletul curat 

Cu fiecare-aprind câte-o lumină, 
Să'nlătur besna ce-a crescut, haină, 
Și să destram uitări ce s'au lăsat. 


Sfânșind, mă uit la drumul străbătut : 
Puțin din cele câte le-aș fi vrut, 

Dar peste toate, mare, năzuinţa... 

Imi mângăi cartea care-mi poartă nume, 


Ca tata cemn copil își dă ființa 
O binecuvântez şi-o las în lume... 

O E S I I 


DE 


AUREL CHIRESCU 


Maestrului Ion Jalea 


MEŞTERUL 


Senin oracol, frunții tale clare 

Nu i s'aprinde niciun semn, de Sus? 
Nici o minune pentru-acest nespus 
De-amarnic jaf al nopţilor tâlhare? 


Cine îmi surpă'ntr'una visul, oare, 

Când pun în el, spre slava lui Isus, 

Atâta har, din zori până'n apus, 

Trudindu-l, dârz, din lespezi mari de soare ? 


Ofrandei, jertfa mea-i voi dărui-o : 
Cu duh din duhul meu o voi zidi 
Până la cruce, sus, — din temelii! 


De câteori din nou s'o face ziuă 
Ea, peste veac, va străluci deplină, 
Căci am durat-o numai din lumină. 


MAGI TRIȘTI 


__Călăuziţi de ciobul șters 
Al vechei stele năzuim 
Spre care piscuri să suim 
Indureratul nostru vers ? 


Pe foi de soare, cu funinge 
Ne scriem stinsa elegie ; 
Fulgi de amară melodie 
Trist înger peste slove ninge. 


Spre cer urcăm ca pe un munte 
Năvala viscolelor, toată, 

Dar înserarea, ca o pată, 
Ne-alungă visul depe frunte. 


Doritul Bethleem s'ascunde 
Colindei frânte în amurg. 

Reci desfrunziri de stele curg 
Pe apa cerurilor scunde. 


216 


© BCU Cluj 








DĂRUIRE LÂNGĂ VISs%! 


DE 
ŞTEFANIA STÂNCĂ 


„Lujerul amar de buruiană 
ARE. A A 3 . : . . 
Pi Când so desluşi din amintire 7 

© Să "mplinească, noaptea ’n cimitire 
Lună ca un țipăt, ca o rană, 





Dă-ne nouă somn pentru tristeți 
Cum ne-ai dat isvoare pentru sete 
Și albastru cerul să ne 'mbete 
Cu năluca celeilalte vieţi... 


Doamne, nu e vorbă cu dichis 
Lângă semnul greu care Te ştie 
— Popă blând cu barba colilie 
Risipit prin viaţă şi prin vis... 


Singur eşti — ne-am lepădat ca Sfântul, 
Cum vesti cocoşul de trei ori 

Dar pierduţi, Te respirăm în flori 

Când ne bea nădejdiile, pământul... 


Flutură sub cerul tot mai gol 
Crăngile de rugă peste toamne. 

Din adânc Te sorb grăbite, Doamne, 
Rădăcini cu suflet de sobol. 


Ai murit odată cu străbunii 
Și în fiii noştri Te-ai născut 
Cumpănind o inimă de lut 
Cu semeaţa pajură a Lunii. 


De prin ani ca nuferii sfioși, 
Crucile sau povârnit pe drum, 
Desenând cu abur şi parfum 
Schilodite trupuri de Hristoşi... 


Semănăm cu arborii răzleți 
Străjuind la margini de ogoare... 
Pentru sete cum ne-ai dat izvoare, 
Dă-ne nouă somn pentru tristeţi ! 

DOUA LI SM 


DE 
EUGENIA BRATEŞ 


Intinde-mi mâinile tale 

Prin ţara aceasta cu chiot barbar, 
Pe punti de cleștar, o punte să plimb 
Din tristele mele odăjdii 

In trene de umbră suind în calvar. 


Mi-e drumul frânt în zig-zag 

Prin pajiști de ghimpi presărate cu flori 
Ca două surori, cărările trec 
Purtându-și miazme de ură 

In răni ide coral, adâncite în pori. 


Cu paşi ușori dibuind, 

Mă'mpart ca o apă pe două câmpii, 

Pe undele gri — cu frunze roșcate 

Pe undele roz — cu lebede moarte 

Și'mn funduri de matcă, mustrări cenușii. 


Intind, amurg revărsat 

Lumina de foc peste 'ntregul cuprins, 
Pe frunte s'au stins speranţe 'nnecate 
Dar, apele ’n care plutesc 

Aş vrea să le văd din nou desmierdate. 

O E S I I 


DE j 
„ FLORIAN CREȚEANU 


IN SPAȚIUL SERII... 


In spațiul serii înfloreşte marea — 
Sălbatică mireasmă de 'nceput — 
Şin sufletul trudit ii simți chemarea 
Desmărginirii din poveri și lut. 


E pisc de val și înspumare gândul 

Și fără țărm şi nici zăgaz spre "nalt 
Presimte, nesfârșitul străpungându-l, 
Apropiat tărâmul celălalt. 


Innegurata lui descumpănire, 

Un strop de haos şi-unul de lumină, 
E legănare dulce de iubire — 

Şi dus spre-adâncuri, fir de rădăcină 


Vioara stâncii şi-a oprit cântarea, 

Dar foșnetul-ecou e încă treaz. 

Ghiceşti în coarda 'ntinsă așteptarea ~ 
De-a fi 'n furtună chiotul viteaz. 


AM REVENIT 

Am revenit în spațiul miriștii — 
Frate cu snopii, cu ciocârlia şi rugii. 
Câmpul e larg și liniştit ca sufletul, 
Pasu 'ngenunche la chemarea rugii. 

Aici, fiule, e toată viața: 

freacă spicu 'n palmă şi-o vezi. 

Când, în cumpăna nopții, firea e trează 
Şi cerul deschis, în inimă-ţi cântă livezi. 


Uite 'n covercă strămoșii la sfat, 
Cu grai furtunos și ușure. 
Dorul pământului, dorul vieții 
Geme în ei ca o pădure. 








Fii frunza "ntre buze arsă de cântec, 
Fii freamătul lanului copt în spre seară. 
Fii rodul pământului fii râul şi valea 
Urmaş din urmaș, iară şi iară. 

PLETHON ŞI AURORA PLATONISMULUI 
IN RENAŞTEREA ITALIANĂ 


DE 
IOAN COMAN 


Bizantinu Georgios Gemistos Plethon este una dintre figurile caracteristice ale 
renașterii greco-italiene din secolele XIV şi XV. Figură caracteristică nu numai prin 
dragostea sa fierbinte faţă de operele, valorile și stilul de vieaţă al antichității, ci și prin 
considerabila sa știință şi mai ales prin viziunea sa grandioasă și scumpă, dar utopică, 
a unui stat politic ideal grecesc în care să fie închegate și să funcționeze toate prin- 
cipiile de înaltă spiritualitate ale umanismului elemic. Născut la Constantinopol în ju- 
rul anului 1355 dintr’o familie bizantină mobilă şi înstărită, elevul și tânărul Georgios 
Gemistos și-a început și și-a desăvârşit studiile în școlile şi diferitele institute univer- 
sitare ale strălucitoarei capitale a basileilor. Incărcaită de trecutul ei glorios de un mi- 
leniu și luminată da fala unor podoabe ca Teodor Studitul, Fotie, Bardas, Leon Filo- 
soful, Psellos, Ana Comnena și alții, universitatea bizantină oferea studentului Ge- 
mistos nu numai pultiința studiului operelor clasice păgâne începând cu poemele ho- 
merice și sfârșind cu comentariile neoplatonicilor Proclos, Jamblichos și Olympiodoros 
şi imboldul adâncirii literaturii creștine, începând cu Noul Testament și sfârșind cu lu- 
crările misticilor şi juriștilor contemporani, dar îl învăluia cu vraja și parfumul unei 
tradiții de două ori milenare a unei culturi şi a unui prestigiu unic în istorie. Odată cu 
multiplele şi variatele sale cunoștinţi, Gemistos a sorbit din lecţiile și legăturile cu pro- 
fesorii săi și mândria de a fi Elen. Această mândrie nu l-a părăsit toată vieaţa. Ea era 
susținută, printre altele, de acea frumuseţe ideală a gândirii filosofice a celui mai mare 
Grec din toate timpurile: Platon. Platon era idolul universităţilor şi culturii bizantine; 
nu numai în secolele 14 şi 15 d. Hr., ci dealungul întregei desvoltări a spiritualităţii bi- 
zantine începând cu perioada patristică și sfârșind cu sfârșitul însuși al imperiului bi- 
zantin. Nici ceilalți cugetători de seamă eleni, ca, de exemplu, Aristotel, nu erau negli- 
jați, dar nici unul nu se bucura de autoritatea și prestigiul lui Platon. Cultul lui Platon 
în gândirea bizantină se datara în primul rând frumuseții filosofiei sale care făcuse o 

carieră așa de glorioasă în secolele următoare; dar el se datora și faptului, că, dintre 
toți cugetătorii păgâni, numai el a putut fi, parţial, armonizat — în Răsărit — cu 
doctrina creștină. Mare avantagiu pe care Bizantinii îl apreciau cu atât mai mult cu 
cât atât filosofia platonică cât şi gândirea patristică erau produse ale aceluiaș geniu 
elenic, substanțiate și asistate — în deosebi patristica — de Mântuitorul Iisus Hristos, 
este adevărat, dar nu mai puţin elenice pentru aceasta. Răsăritul bizantin nu a trăit, 
așa dar, un fenomen sau un proces propriu al renașterii analog cu acela petrecut în 
țările europene din trecento, quattrocento şi următoarele. Cultura bizantină n'a încetat 
niciodată să se alimenteze din vechile comori ale umanismului. Umanismul circula în 
organismele culturii creștine a Bizanțului, așa cum sângele părinţilor circulă în vinele 
copiilor. Vechea Eladă şi-a transmis întreaga ei sevă Bizanțului. Bizanțul continuă 
Atena în mod organic, firesc. Continuitatea politică a vechei Grecii a suferit sincope, 
dar continuitatea spirituală nu. In Apus, organizația exclusivistă și independentă a bi- 
sericii catolice care s'a constituit în stat politic și spiritual la început hypereuropean 
și apoi hypercontinental n'a permis circulația ideilor umaniste decât rareori, și atunci 
sub aspră cenzură. Aceste idei umaniste erau, de fapt, fărâmituri insignifiante din 
umbra umanismului. Umanism nu elenic, ci latin, atât cât se putuse strecura în operele 
unora dintre Părinţii bisercii latine și care trebuia să se acomodeze neapărat cu doc- 
trina închegată pe principiile filosofiei aristotelice. Chiar umaniştii independenţi, pa- 
sionaţi la culme de frumuseţile antichităţii, nu puteau gusta umanismul original, cel 
elenic, decât prin intermediul autorilor latini, în deosebi al lui Cicero, și numai rareori 
direct. Ei nu ştiau grecește decât imperfeat. Vor trebui să aștepte profesori bizantini 
cari să-i învețe. Și aceștia vor veni. 

Georgios Gemistos, după terminarea studiilor, face tradiţionalele călătorii pentru 
îmbogățirea cunoștințelor și pentru orientări noui. In una din aceste călătorii se oprește 
la curtea sultanului Murad, la Adrianopole, pentru întrețineri filosofice cu înţelepţii 
orientali cari se aflau aci. Evreul Elisseu singur dintre aceștia i-a atras atenţia ; dar 
tânărul studios e dezamăgili și pleacă nu la Constantinopol „ci în Peloponez, unde se 
stabilește definitiv la Sparta. Intristat, desnădăjduit chiar, de lenta dar sigura prăbușire 
a imperiului bizantin, căruia Turcii îi pregăteau ultima lovitură în anul 1453, Gemistos 
se adânceşte cu pasiune în studiul antichităţii elenice. Poeţii, filosofii, istoricii, ora- 
torii și toate marile spirite ale vechei Elade erau nu numai mângâierea și mândria sa 
de fiecare clipă, dar ei i-au inspirat și speranța unei reclădiri glorioase a elenismului 
sub forma unui stat politic puternic și măreț, întemeiat pe virtuțile și ideile umanis- 
mului antic. Republica platonică îi stătea drept model. Splendidă utopie pe care el a 
cultivat-o cu atâta căldură şi din care evident nu s'a ales nimic. Dar planul său, împăr- 
tășit de altfel împăratului bizantin și câtorva prieteni, organizat cu savantă migală 
până în cele mai mici detalii, ne desvălue proporțiile unui om de talia împăratului 
Julian Apostatul, amândoi dușmănind creştinismul, operele amândorura pierind pen- 
trucă au luptat împotriva naturii. 

Graţie științei sale considerabile, graţie înţelepciunii și patriotismului său, Geor- 
gios Gemistos se impuse repede concetățenilor săi spartani cane-l onorară cu o magis- 
tratură. Aci, la Sparta, el conducea o înaltă școală de cultură umanistă, pe care o 
frecventau spiritele cele mai alese și mai patriotice ale Greciei. Faimosul Bessarion, ar- 
hiepiscopul Niceei, aci i-a audiat cursurile. Predând și studiind cu ardoare feluritele 
discipline ale umanismului, Gemistos începe să compună opere fie de știință pură sau 
de controverse teoretice, fie de interes politic și social imediat. Din această din urmă 

categorie fac parte :Memoriul despre afacerile Peloponesului adresat împăratului Ema- 
nuel, tratatul său Despre legi şi o seamă de scrisori adresate fie împăraţilor, fie prie- 
tenilor sau şcolarilor săi mai apropiaţi. Numeroase alte lucrări asupra filosofiei vechi, 
asupra istoriei și geografiei Greciei, asupra unor dogme creștine, asupra moralei, dife- 
rite necroloage îl impuneau progresiv atenţiei tuturor până la curtea imperială din 
Bizanţ. Autorul Notiței din Patrologia Greacă editată de Migne, care ne transmite un 
număr de fragmente din opera filosofului nostru, cifrează până la 26 numărul lucrărilor 
lui Georgios Gemistos 1). 

Georgios Gemistos trebui să aștepte până în anul 1439 pentru ca știința și nu- 
mele său să ajungă cu adevărat celebre în lumea renașterii europene și în deosebi în 
cea italiană. Strâmtoraţi de amenințările şi invazia otomană, Bizantinii făcuiră apel la 
Occidentali să-i ajute cu forțe militare. Occidentalii cari trăiau și se mișcau sub semnul 
papalității convieniră că ajutorul cerut s'ar putea da cu condiția unirii, a împăcării de- 
finitive a celor două biserici: cea bizantină și cea latină. Bizantinii, ajunşi la extrema 
necesitate, acceptară propunerea. In acest scop începură preparativele unui sinod al 
celor două biserici. Acest sinod avu loc la Ferrara și continuă apoi la Florenţa în 1439. 
Din suita împăratului Ioan Paleologul care reprezenta imperiul și biserica bizantină, 
făcea parte și Georgios Gemistos. El personal nu era pentru unire; de aceea atât în 
timpul şedinţelor la care îi era îngăduit să ia parte, cât și mai târziu în scris el a com- 
bătut deschis pe Latinii catolici. Consecvent acestei atitudini, el a scris un tratat 
„Despre purcederea Sfântului Duh”, îndreptat împotriva catolicilor. Dar s'a dovedit 
că teologia ortodoxă a lui Georgios Gemistos era mai mult decât schioapă : era eretică. 
Gennadie Scholarul, Patriarhul Constantinopolului, i-a arătat-o cu prisosinţă. 

Nu creştinismul, ci umanismul a fost adevărata pasiune a lui Georgios Gemistos 
în timpul șederii sale la Florența. Cum renașterea italiană era în plină desvoltare, el 
putu să arunce din belșug pe un teren așa de primitor semințele prodigioasei sale 
științe şi pasiuni pentru frumuseţile antichităţii. Centrul convorbirilor, discuţiilor și 
conferintelor sale era, evident, platonismul și neoplatonismul. In curând el câștigă prie- 
tenia și admiraţia nu numai a umaniștilor italieni, dar chiar a lui Cosimo de Medici. 
Hegizarea abilă a doctrinei platonice, arta excepțională a cuvântului său, frumuseţea 
clasică a chipului său de octogenar încadrat într'o superbă barbă albă de filosof antie 
au făcut pe unii dintre admiratorii săi italieni să-l supranumească Platon şi chiar să 
i se adreseze cu acest nume. El le-a explicat, însă, că un Gemistos care înseamnă 
„plin“ (dela verbul gemizein) ar putea să fie un Plethon, care înseamnă tot „plin“ (dela 
verbul plethein), dar nu Platon 2). Și aşa porecla s'a schimbat în renume la Florenta, 
în grădinile și palatele lui Cosimo de Medici. Conducătorul Florenței, mare sprijinitor 
al artelor și științelor liberale, s'a lăsat şi el, încetul cu încetul, furat de vraja frumu- 
seților platonice până într'atât încât a conceput planul întemeierii unei Academii pla- 
tonice în care să fie cultivate frumusețile filosofice ale divinului gânditor atenian. Mar- 
silio Ficino, celebrul organizator și conducător al acestei Academii platonice, preci- 
zează textual: „Pe vremea când avea loc la Florenţa sinodul între Greci și Latini, sub 
papa Eugeniu, Cosimo cel Mare, părintele patriei, a ascultat deseori, ca pe un al doilea 
Platon, pe filosoful grec Gemistos, supranumit Plethon, vorbind despre misterele pla- 
tonice. Așa de mult l-a însufleţit şi l-a entuziasmat acesta, încât a conceput în înalta 


1) Notitia (Ex Allatio De Georgiis. ap. Fabric. Harles, tom. XII) la Georgius cognomento 
Gemistus sive Pletho, Migne, Patrologiae Cursus Completus, Series graeca posterior tom. CLX, pp. 
173—191. 

2) P. P. Negulescu, Academia platonică din Florenţa, București, M, O. „Imprimeria Na- 
ționallă“, 1936, p. 20. | i A 

sa minte creearea unei Academii, creeare pe care avea s'o aducă la îndeplinire la mo- 
mentul potrivit. Odată cu pregătirea pentru realizarea acestui gând așa de mare, acel 
mare Mediceu m'a destinat pe mine unei asemenea opere, pe când eu nu eram încă 
decât un copil” 5). Această apreciere a lui Marsilio Ficino asupra lui Plethon ca promo- 
vator al studiilor platonice în Italia a provocat o serie neîntreruptă de controverse din 
secolul XV şi până astăzi. Este Plethon sau nu este iniţiatorul şi îsuflețitorul platonis- 
mului în Italia? Nu me referim la disputele aprinse în secolul XV printre Greci ca 
Gennadie Patriarhul, Georgios de Trapezunt ș. a., dispute produse de apariţia operei 
lui Plethon: Diferenţele dintre Platon și Aristotel. Aceste dispute formează obiectul 
special al unei lucrări ce pregătim. E vorba mai ales de interpretările date de moderni 
asupra contribuției lui Plethon la umanismul italian. 

Platonismul era cunoscut în Italia înainte de venirea lui Gemistos Plethon la 
Florenţa. Unii învăţaţi susțin că acest platonism era incolor şi de slabă calitate, întru- - 
cât el era cunoscut sau numai prin intermediul scriitorilor latini care şi-l asimilaseră 
parțial şi impentect, sau, când era cazul, prin câteva traduceri anodine, ieșite nu din 
planul şi tehnica unei şcoale, ci din inițiativă personală *). Alţi învăţaţi, ca, de exemplu, 
Eugenio Garin, pretind că platonismul a fost cultivat neîntrerupt în Italia şi că el con- 
stituia isvorul mereu viu al gândirii italiene față de gândirea oficială decrepită a aris- 
totelismului 5). Isvoarele acestui platonism italian sunt, după Garin, gândirea paitristică 
a unui Lactanţiu, a unui Augustin, a unui Boethiu, a unui Scotus Erigena, a Şcoalei dela 
Chartres şi a întregei mișcări franciscane ê), pe urmă diferitele traduceri ale unora din 
dialogurile lui Platon, datorite lui Calcidio, lui Enrico Aristippo, lui Leonardo Bruni, 
lui Manuel Crisolora, lui Umberto şi Candido Decembrio, lui Georgios de Trapezunt, 
lui Antonio Cassarino, lui Filelfo, lui Lorenzo Lippi și lui Poliziano 7). Isvoare impor- 
tante şi sunătoare la prima vedere, dar de valoare modestă și cu efecte și mai modeste. 
Platonismul gândirii patristice latine este, şi cantitativ și calitativ, cu mult inferior 
platonismului gândirii patristice greceşti. Platonismul patristic este, apoi, de multe ori 
așa de diluat şi de deformat, încât mu poate fi socotit, în niciun caz, drept platonism i 
autentic ; avem de aface, mai de grabă, cu un platonism bastardizat, pe care Platon și i 
membrii celor două Academii nu lar fi recunoscut niciodată. Un asemenea platonism 
frământat în aluatul creștin până la descarnare și neutralizare nu mai era platonism. 
Era numai un vag ecou al unui material de construcţie. Umanismul italian avea 
sdrenţe din Platon, nu-l avea pe Platon. Rămân traducerile unora din dialogurile lui 
Platon. Aceste traduceri, începute încă din secolul XII, nu reprezintă nici ele totdeauna 
ut platonism pur, autentic. Insuficiența cunoașterii limbii grecești se resimțea de multe 
ori penibil în aceste traduceri uneori confuze, alte ori inexacte, Pe urmă un manus- 
“cris bun platonic era lucru rar. Biserica romană, aristotelizată la maximum, nu era 
bucuroasă de reînvierea platonismului, care avea s'o stingherească prin provocarea de 
controverse în sânul propriei sale doctrini. E bine cunoscută intervenţia arhiepisco- 
pului Antonino Pierozzi al Florenței pe lângă marele platonizant Marsilio Ficino. 

In tot cazul, platonismul italian al quattrocentului era firav, timid, o luminiţă 





3) Marsilio Ficino, Prefaţa la trad. Enmeadelor lui Plotin, Florența, 1492, la Migne, P. G, CLX, 
col. 799, nota 1. 

4) Boivin le Jeune, în Mém. de Acad. des Inscript., t. II, p. 776, la C. Alexandre, Préface 
la opera luj Plethon: Despre Legi, în Notitia altera, la Migne, P. G. CLX, col. 801—802 şi nota 3. 

5) Eugenio Garin, Aristotelsmo e Platonismo del Rinascimento, în La Rinascita anno se- 
condo, numeri 8—9, agosto-ottobre, 1939, p. 648. 

6) Eugenio Garin, Filosofi Italiani del Quattrocento (Istituto Nazionale di Studi sul Rina- 
scimento), Firenze, Le Monnier editore, 1942. Introduzione, p. 49. 

7) Idem, Ibidem, p. 48, nota 3; P. P. Negulescu, Academia platonică din Florența, p. 57. 

deabea pâlpâind și deabia tolerată de lumina puternică a soarelui aristotelic care 
răsărea şi apunea măreț peste spiritualitatea catolică a Italiei. Grecii cari vin şi 
circulă în Italia și în deosebi la Florenţa, ca Bessarion, Georgios de Trapezunt, Ioan 
Argyropulos și mulți alții, aduc cu ei manuscrise multe și bune, o cunoaștere exactă 
a limbii lui Platon și a evoluţiei întregii gândiri grecești şi entuziasmul fierbinte față 
de cel mai glorios compatriot al lor. 


Din această echipă a umaniștilor bizantini veniţi să semene şi să înflorească 
frumuseţile spiritului autentic al Eladei pe pământ italian, Gemistos Plethon se des- 
prinde cu un prestigiu şi cu un rol aparte. Formidabila lui cultură îl impuse în chip 
deosebit Italienilor. Unul dintre necrologiștii săi, Ieronym Charitonym, ni-l înfăţi- 
şează astfel la ședințele sinodului dela Florenţa : „In acea admirabilă adunare de acolo 
de bărbaţi înţelepţi și elocvenţi și în acea măreaţă luptă de discursuri în examinarea 
dogmelor bisericii, cine ar putea spune cum îl admirau pe Plethon pentru înțelepciu- 
nea, pentru virtutea şi pentru puterea cuvântului său? El strălucea între ei mai tare 
ca soarele și-l socoteau unii dascăl obștesc, binetăcător obștesc, podoabă obștească a 
firii; alții îl numeau Platon și Socrat. Intr'adevăr el nu era cu nimic mai prejos de 
înțelepciunea acelora” °). Lăsând la o parte ce e ditiramb în această apreciere, trebue 
să recunoaștem că, în esenţă, bizantinul Charitonym este în acord deplin cu italianul 
Marsilio Ficino asupra însușirilor intelectuale excepționale ale lui Plethon şi asupra 
farmecului deosebit al cuvântului său. Dar ei mai sunt de acord și asupra faptului că 
Plethon era un platonizant înflăcărat, un platonizant nu numai teoretic, ci și unul real, 
aievea, care-și făcuse din platonism o religie, un stil de vieață integral, sensul însuși 
al existenţei sale. Nu era el, oare, autorul unui tratat Despre Legi, o adevărată consti- 
tuţie politică, concepută pe baze exclusiv platonice și neoplaltonice, și prin care spera 
să reîfichege un stat ideal al Grecilor ? 

Z Dar această propagandă pentru Platon întâlnea, la Florența şi în toată Italia, 
prezența oficială, hieratică și orgolioasă a aristotelismului catolicizat. Umaniștii ita- 
lieni, cei mai mulți clerici, nu puteau rămâne indiferenți față de învolburarea pla- 
tonică. Fie prin luare de poziție pentru Aristotel, fie printr'o sinceră dorință de a cu- 
noaște exact doctrina platonică, ei se văzură angajaţi de Plethon în studiul asiduu, 
comparativ, al gândirii celor doi mari filosofi greci ai antichității. E drept că aceşti 
umaniști nu erau toţi indicaţi pentru sesizarea și adâncirea paralelismului platonico- 
aristotelic. Plethon însuși precizează că ei nu puteau fi arbitri reali între cei doi 
filosofi pentrucă dacă pe Aristotel deabia îl înțelegeau, de Platon nu aveau abso- 
lut nicio idee ?). Gennadie Scholarul, Patriarhul Constantinopolului, merge, desigur, 
prea departe, când spune că partizanii cercului gemisteean la Florența se pricepeau în 
filosofie ca Plethon la dans 19). Adevărul este că umaniștii italieni care cunoșteau pe 
Aristotel mai mult prin interpretările averoismului și prin adaptarea lui la dogma ca- 
tolică, iar pe Platon fragmentar, se găseau dezorientaţți în fața conferințelor exube- 
rante ale lui Plethon despre deosebirile dintre filosoful atenian și cel stagirit. Pentru 
a spulbera această dezorientare și pentru a-și preciza propriile sale gânduri asupra 
deosebirilor dintre cei doi filosofi, Plethon compune la Florenţa tratatul Despre dife- 
rențele dintre Aristotel şi Platon 11). Autorul precizează în prefață că el vrea să resta- 








8) leronym Charitonym, Loudă pentru prea înțeleptul Dascăi Domn Georgios  Gemistos, 
Migne, P. G. CLX, co. 807 D. 

9) Georgios Gemistos, Contra apărării lui Aristotel de către Georgios Scholarul, Migne, P. G. 
CLX, col. 982 C. 

10 Georgios Scholarul, numit si Gennadie: Contra aporiilor ridicate de Plethon împotriva 
lui Aristotel, ed. de Minoidos Mynas, Paris, H. Bosange et Fils, 1858. 

11) Georgios Gemistos Plethon, Despre diferențele dintre Aristotel și Platon, Migne P. G. 
CLX, col. 889—931, 

bilească valoarăa reală, istorică, a celor doi filosofi. Grecii și Romanii vechi, zice e], 
cinsteau pe Platon mai mult ca pe Aristotel ; în vremea noastră, un număr de oameni, 
în deosebi occidentali, crezându-se mai înţelepţi decât cei vechi, admiră pe Aristotel 
mai mult ca pe Platon, luându-se după Arabul Averoes care pretinde că singur Aris- 
totel a îmbrățișat, în lucrările sale, întreaga înţelepciune a naturii. Că Aristotel a fost 
un om activ și mare în alte privinţe, n'aş putea spune aşa de repede 12). Plethon vrea 
ca și contemporanii lui să aprecieze pe Platon și pe Aristotel așa cum i-a apreciat an- 
tichitatea greco-latină. Era și este părerea contemporanilor un criteriu solid în apre- 
cierea operilor unui autor? Pleihon credea cu tărie în acest principiu. Dar noi ne pu- 
tem întreba: Plethon propunea acest criteriu pentrucă îl admitea principial, adică îi 
acorda o valoare universală, sau pentrucă, numai accidental, preferința sa coinçidea 
cu criteriul susținut? Dară fiind dragostea sa neștirbită pentru valorile și frumusețile 
permanente ale antichității clasice, credem că menţionatul criteriu avea, pentru 
Plethon, o valoare de principiu. 

Unii învățați moderni susțin că tratatul „Despre diferențele dintre Aristotel și 
Platon“ wa avut răsunet decât între Bizantini. In adevăr el a provocat replici mai 
mult sau mai puţin savante din partea lui Gennadie Scholarul, învățatul Patriarh al 
Constantinopolului, din partea lui Georgios de Trapezunt și a lui Bessarion, arhie- 
piscopul Niceei, una dintre minţile cele mai învățate și mai măsurate ale secolului 
XV. Umanismul italian n'ar fi reținut nimic din problemele acestei opere nici 
din controversele iscate între autor şi compatrioţii lui 15). Arnaldo deila Torre no- 
tează „tăcerea care domnește înlăuntrul umanismului italian“ în legătură cu tratatul 
lui Plethon 1%). S'a emis ipoteza că tonul ei polemic, uneori chiar violent, a anulat ori 
ce influență a acestei cărți asupra mediului italian în care ea fusese compusă 1%). Noi 
credem că opera în chestiune a învățatului bizantin n'a avut realmente ecou printre 
umaniștii italieni contemporani pentru simplul motiv că aceștia n'au înțeles mare 
lucru din temele desbătute într'ânsa. Cu pregătirea lor insuficientă pe care le-am 
văzut-o, ei mu erau în măsură să sesizeze nici miezul problemelor, nici importanţa cul- 
tunală a faptului în sine. Că opusculul lui Plethon era de o importanță ccnsiderabilă 
şi cu efecte revoluţionare ne-o arată reacţiunea subită și vehementă a celor trei în- 
văţaţi bizantini pomeniți mai sus. Dar ne-o arată Italia însăși în momentul când uma- 
niştii ei ştiu bine grecește şi-l cunosc la perfecţie pe Platon: înființarea Academiei pla- 
ionice din Florenţa de către Cosimo de Medici şi organizarea și conducerea ei de către 
primul şi adevăratul mare umanist italian Marsilio Ficino se datoresc aproape exclu- 
siv geniului inspirator al lui Plethon care, deși plecase în ţara lui, continua să obse- 
deze pe câţiva mari Italieni ai veacului XV. Opera lui scrisă Despre diferenţele dintre 
Aristotel şi Platon a jucat un mare rol în intensificarea atmosferei platonizante din 
Italia. Ea a fost tipărită de mai multe ori în secolul XVI, ceeace arată interesul ce i se 
purta 1%). Ea a dat semnalul faimoaselor controverse dintre cele două şcoli ale renaș- 


terii şi a orientati pe drumuri noi gândirea secolelor viitoare 17), 


(Fragment din lucrarea: Georgios Gemistos Plethon despre diferi i ; ; 
ton şi Aristotel, care va apare în cursul acestui an). erențele filosofica dintre Plo- 


12) Idem, op. cit, Migne, P. G. CLX, col. 889 A, 

13) Eugenio Garin, Filosoji Ituliuni del Quattrocento, p. 52. 

14) Arnaldo della Torre, a toria dell Academia platonica di Firenze, | ; a 
lesa on: cit p Dl enze, p. 456, la P. P. Negu 

15) P. P. Negulescu, op. cit., p. 59. 

16) C. Alexandre, Préface la Despre Legi, în Migne, P. G. CLX, col. 799, n. 2. 


17) Idem, Ibidem, Migne, P. G. CLX, col. 799—800. 

CR O:N ICI 


IDEI, 


OAMENI, 


FAPTE 


ICONOGRAFIA ŞI ARTA BIZANTINĂ 


Este fapt cunoscut că, fără a fi epuizat, do- 
meniul artei bizantine a fost totuși suficient 
răscolit de cercetători de mâna întâia, care au 
reuşit so plaseze într'o lumină cu totul nouă 
şi să stabilească numeroase filiere de inspi- 
raţie ulterioară. Căci Bizanțul n'a reprezentat 
în istorie numai o impunătoare putere politică, 
ci sa manifestat și ca o eminentă forță creatoa- 
re, în special pe domeniul artei creștine, domi- 
nând veacuri dearândul nu numai Orientul, ci şi 
Occidentul. Era deci firesc ca un imperiu şi o 
epocă de talia Bizanțului să atragă atenţia 
cercetătorilor încă de timpurmu, dându-le oca- 
zia să stabilească felurite sinteze, care să cu- 
prindă şi să discute ideile fundamentale ale 
epocei în chestiune. 

In recenta sa lucrare „Ikonographie und by- 
zantinische Kunst”, d. Andrei Protici, un bun 
cunoscător bulgar al acestui domeniu, prezintă 
concepțiile câtorva dintre cei mai tipici cer- 
cetători ai artei bizantine, deschizând cu aces. 
prilej şi problema universalității iconogratice 
a lui loan Botezătorul. Astfel sunt înfăţișaţi, pe 
rând, iconografii Emil Mâle şi Gabriel Millet, 
istoricii artei bizantine Charles Diehl şi Oskar 
Wulff, la care mai adaugă pe August Schmar- 
sow şi Henri Focilion. 

Emil Mâle, în lucrările sale asupra artei re- 
ligioase în Franţa medievală, e înfățișat ca re- 
reprezentând o concepţie pur bisericească, pre- 
ferând astfel tradiţia. evoluţiei. Arta medievală 
a Franţei este, după el, un produs al vieţii spi- 
rituale teologice, precum şi a activităţii orga- 
nizatoare a bisericii, care o patronează în cel 
mai înalt grad. Stabilir= începuturile artei re- 
ligioase în Franţa sec. XII-lea, îi urmăreşte îm- 
bogățirea pri” tipuri religioase și compozitii 
noui, împrumutate din Bizanţ şi Orient, din 
Spania şi Italia sau create de către sfinţii na- 
ționali francezi, scoțând apoi în relief depen- 
dența iconografiei de curentele teologice, lite- 


rare şi sociale, de organizaţiile bisericeşti, p2- 
lerinagii şi conciliul din Trient, dar mai alas 
de nivelul științei de atunci, cuprinsă în opera 
enciclopedică „Speculum universale” a lui Vin- 
cent de Beauvais (1190—1264), de reprezentarea 
misterelor, ceremoniile de înmormântare, mode 
etc, i 

Lăsând la o parte problemele stilului, el exa- 
minează o operă de artă după conținutul ei ma- 
terial, și-i prescrie iconografiei ca obiect numai 
ceeace crede că i-ar aparține. Ascunzându-şi 
ochiul pentru descoperirile iconografice, n'a pu- 
tut pătrunde acea forță creatoare artistică ce dă 
naştere unei opere, independent de tutelă şi 
modele, fapt care l-a condus la o subpreţuire a 
pictorilor francezi, față de primii pictori cre- 
ştini, greci și sirieni, 

Gabriel Millet reprezintă principiul: „Rien ne 
sort du neant, les pius grands ont eu des maf- 
tres. Si les Serbes ont reçu, ils ont cre”. Limi- 
tând şi mai mult decât Mâle domeniul iconogru » 
fiei, el nu admite idea aczsiuia referitoare la 
influența reprezentării misterelor în biserici şi 
pe scene sub cerul liber asupra evoiuției com... 
grafiei franceze, La naşterea unei opere de artă 
bizantină el admite numai împrumuturiie, Con- 
ţinutul conczptului de iconografie nu corespunde 
la Miket în niciun fel cu cel pe care i-l dă arta 
Astfel, admițând, ca toată lumea, o formă şi un 
conţinut, nu înțelege prin ultimul, sentimentele, 
pasiunile şi dispoziţiile artistului, ci, ca şi vechii 
arheologi și istorici ai artei, conținutul material, 
subiectul, motivul, ideea, iar forma e concepută 
ca o chestiune de meşteşug care nu-l interesează 
decât pe practician, 

Desigur că nu are dreptate, susține d. Pro- 
tici, nici în privința fondului, nici a formei, de- 
oarece pentru cel ce gustă opera de artă nu este 
totdeauna necesar să știe ce afirmă ideea înfá- 
ţişată, ci să simtă prezenţa sentimentu.ui ce se 
degajă de aci. Mai întâiu vine sentimentul şi 

apoi ideea, fapt înţeles în acest mod atât de 
părinţii bisericești, cât și de alţi reprezentanţi 
ai bisericii, printre care și Thoma de Aquino, 
care pretindea operei de artă claritate, unitate 
armonică şi desăvârșire. Forma, deasemenea, nu 
interesează numai pe practician, ci şi pe cel- ce 
gustă opera de artă, în special o artă căreia 
biserica îi acordă o însemnătate didactică. 

Noţiunea fundamentală de care se leagă în 
special cercetările lu. Millet este compoziţia 
despre care se exprimă : 

„La composition est affaire de conscience et 
touche le peuple”. Prin compoziţie el înţel=ga 
o asemenea dispunere a persoanelor, a naturii, 
a animalelor, a obiectelor neînsuflețite, a ati 
tudinilor şi poziţiei figurilor precum și a păr- 
ţilor lor, încât credinciosul cunoscător, dar mai 
ales cel necunoscător să poată înţelege şi gusta 
mai uşor scenele, persoanele sau evenimenteie 
înfăţişate. 

Spre a căpăta un sens, compoziţia stă în strân 
să legătură cu economia tabloului, în lungime 
şi lărgins. Ea e compusă prin sensul unităţii, pe 
când tabloul prin cele două mijloace de expre 
sie stilistică, linia și culoarea (în pictura bizan- 
vină în special linia). O schimbare a compoziţiei 
nu poate avea loc fără o modificare a tipului, 
deoarece și el este supus înoirilor stilistice, Din 
acest punct de vedere se poate spune că nicio 
operă de artă bizantină nu este o copie în re- 
gulă. 

Unul dintre cei mai adânci cunoscători ai vie 
ţii bizantine, în toate aspectele ei nebănuit. de 
variate, a fost Charles Diehl, care, pe baza vas- 
telor sale cercetări, a putut lua poziţie și faţă 
de iconografie, de stilul și școalele er. | 

După Diehl portretul a jucat unul dintre cele 
mai decisive roluri în formarea stilului artei ra 
nașterii bizantine din sec. VI, IX și XIV. Cu a- 
jutorul acestei concepții portretistice individua- 
lizante, picturii sec. V au transformat simbolis - 
mul picturii catacombelor primelor secole cre; 
tine în stilul istorico-monumental al primei re- 
nașteri bizantine, în sec. IX în stilul pictural re- 
alist al celei de a doua renașteri bizantine, iar 
în sec. XIV (a treia renaștere bizantină) între 
pictură a cărei iconografie, stil și şcoale, prin 
adevărul marilor subiecte, prin complexitatea 
pitorească a compozițiilor, prin noutatea pate- 
ticului şi prin calităţile stilului manifestă o 
parte de invenție şi originalitate ce nu sar pu- 
tea trece ușor cu vederea. 

In timpul perioadei iconoclaste, ei găseşte în 
arta bizantină două tendinţe care au trezit-o din 
toropeala în care căzuse și care i-au dat un 
proaspăt impuls de vieaţă. Astfel, pe de o parte, 
cearta imaginilor determină naşterea unei arte 


mai profane, mai independentă, mai doritoare de 
a reveni lă modelele antice, mai atentă la ob- 
servaţie şi adevăr, iar pe de altă parte, arta 
religioasă, în pasiunea luptei, s'a regăsit crea- 
toare, suferind totuși influenţa artelor oficiale 
nou create. i 

Impotriva lui Millet, el accentuiază, la pre 
zentarea istoriei artei, considerarea geniului 
creator al artistului. „Rien ne sort du néant, 
c'est entendu, et lès plus grands artistes ont eu 
des maîtres; mais il y a une part d'invention et 
Qoriginalité que lon ne peut supprimer. Mt 
alons même qu'on imite, qu'on interprète d'an- 
ciens models, cette part d'invention et d'origi- 
nalité demeure tout puissant et, alors que Vartis 
te semble copier un prototype ancien, par elie 
il le transforme au goût du jour”. 

Oskar Wulff stă foarte aproape de concepția 
lui Diehl asupra esenței și desvoltării artei bi- 
bantine şi este un adversar al principiilor lui 
Schmarsow, contribuind, în Germania, întrun 
mod puțin obișnuit, la înțelegerea şi prețuirea 
acestei arte. Succesul operei sale se datorește, 
în mare măsură, şi împrejurării că în timpul 
său a apărut arta expresionistă, care a fost pu. 
ternic influenţată de arta bizantină. l 

Meritul său deosebit constă în faptul de a 
mai fi câştigat pentru portretistica bizantină ~ 
nouă latură cu ajutorul căreia s'a lămurit mai 
clar geneza interioară a acestor arte. Trăsătu 
rile esențiale ale portretisticei egiptene şi exe- 
cuția ei plină de vieață trebue găsite, după el, 
fie în icoanele de ceară dela Sinai, fie în mo- 
zaicurile ce figurează la Ravenna și la Sinai în- 
tro serie de portrete — medalioane de călugări 
sau abaţi. Această idee aruncată la 1900 de Ai- 
nalow a fost acceptată și de Diehl, care spune 
„C'est elle (la tradition hellenistique du portrait) 
qui aux images saintes mâle ces portraits de vi- 
vants, princes, higuments, qui donnent à la mu.. 
saique byzantine un si puissant accent de vé- 
rité”. 

August Schmarsow, a cărui operă are carac ` 
ter polemist, discută în mod critic aproape toate 
conceptele fundamentale ale artei, atingând și 
arta creştină. După el tipul se naște sau prin 
transpunerea abstracţiei simbolice asupra re- 
dării artistice a individului sau prin apropie- 
rea de către general, în redarea individului, a- 
decă subsumarea lui unei specii ce cuprinde nu- 
meroşi indivizi, ca în arta romană orientală. Ve- “ 
chea artă creștină se strădueşte însă în zadar 
după un Crist ideal, cum reuşiseră să prindă: 
elenii omul ideal, redând un tip de Crist care 
mulţumeşte numai în parte, căci acesta e repre: 
zentat ca un băețandru fără barbă, dar destul” 
de sdravăn ca înfățișare fizică. 

Jeonografia, după Focillon, e concepută fie ca 
variaţie a formelor asupra aceluiaș sens, fie ca 
variaţie a sensurilor asupra aceleiaşi forme. Şi: 
o metodă şi alta pun deopotrivă în evidenţă in- 
dependenţa celor doi termeni. Căci găsim când 
forma exercitând un fel de emanaţie asupra u- 
nei diversități de sensuri, când fixitatea obse- 
dantă a aceluiaș sens, dominând experienţele 
formale pe care nu le-a provocat, 

în fine d. A. Protici aruncă şi problema uni- 
versalității iconografice a Sf. Ioan Botezătorul, 
a cărui figură severă a constituit în multe se- 
cole şi pentru mulţi artiști o adâncă și inepui 
zabilă sursă de inspiraţie. Stabilit mai de vreme 
decât tipul lui Hristos şi al altor sfinţi (în sec 
V și VI, pe când al Mântuitorului în sec. IV), Bo- 
tezătorul a influenţat, prin înfăţişarea sa asce- 
tică şi prin expresia sa aspră și sobră, ce tră- 
dează o adâncă și nepătrunsă concentrare, nu 
numai reprezentarea lui Iisus, ci şi a altor sfinți. 

Deşi în decursul secolelor tipul ascetic al Bo- 
tezătorului a fost supus unor înnoiri, mai mult 
sau mai puţin importante, condiționate de cu- 
rentele stilistice ale timpului, totuși ele nu sau 
îndepărtat prea mult de stilul baroc şi clasicist 
In baroc, care este mai capabil de vieaţă și s- 
voluţie, figura lui este reprezentată fie după mo- 
dealul tipului său originar dela Sinai, fie între 
formă cu totul nouă. Tendinţa clasicistă a putut 
lua o poziţie proprie numai până în sec. XIV, de 
aci înainte tipul ascetic al Botezătorului fixân- 
du-se întrun calapod rigid, Acest tip rigid a in- 
fluențat, cum am amintit mai sus în cele două 
direcţii, numeroase tipuri de sfinți şi nesfinți, 
printre care Adam , Cain, Avram, profeți, pre- 
oți, evangheliști, apastoli, războinici, demnitari, 
regi din evul mediu şi chiar figura lui Hristos. 

Incepând din sec. K chipul Sfântului loan 
Botezătorul influenţează chipul profetului Isala, 
care amintește imaginea dela Sinai precum și fi- 
gurile apostolilor şi a diferiți răsboinici sfinți 
ce aparţin stilului clasicizant dela Constantino- 
pol. Din sec. XI imaginea sa, concepută serios, 
cu grijă şi moderat, influențează figura profetu- 


lui Ieremia, a lui Adam, a regilor, a lui Moise, 
a apostolilor şi chiar a Mântuitorului, In sec. 
XII, când tendinţa clasicizantă a stilului dela 
Constantinopol a început să se îndepărteze de 
limba formelor aşa de scumpă vechilor greci, fi- 
gura Botezătorului şi a celor influenţaţi de cl, 
capătă forme noui: barbă lungă, conp larg, ex- 
presie bărbătească. Incepând din sec. XIV avem 
figuri de ale Botezătorului care stau pe de o 
parte sub direcţia stilului clasicizant, pe de alta 
sub tradiţia dela Sinai ori înfățișând un tip 
nou. Influența acestui tip sa extins, cum am 
mai afirmat, şi asupra câtorva figuri de domni- 
tori, ca de ex.: Regele Roger II (sec. XII), 
voeavodul român Radu Negru (sec. XIV), prinţul 
rus Roman Ugliciki (sec. XVI), etc. 

Lucrarea d-lui A. Protici e concepută cu multă 
seriozitate, obiectivitate, spirit critic şi gust. 
Orice afirmaţie este riguros verificată şi exem- 
plificată cu numeroase şi variate figuri, dând 
prin, aceasta cetitorului o imagină fidelă a pro- 
blemelor prezentate. Dealtfel obiectivitatea este 
o trăsătură ce-i caracterizează întreaga şi bo- 
“gata sa operă de emerit cunoscător al Bizanțului 
îm general și al bizantismului bulgar în special. 
Spre deosebire de mulți cercetători de aiurea 
care simt un puternic şoc inhibitiv atunci 
când e vorba să afirme influenţe suferite de 
propriul popor, d-sa nu este preocupat decât 
de stabilirea purului adevăr. Lucrări ca: Fine 
ari în Bulgaria (1907), Forma arhitectonică a 
Bisericii Sf. Sofia (1912, bulgăreşte), Guide à 
travers la Bulgarie (1923), L'architecture reli- 
gieuse bulgare (1925), Aria, teatrul și literatura 
(1926, bulgăreşte) şi Desnaţionalizarea și renaș 
terea artei bulgare în timpul sclaviei turce (1934, 
bulgăreşte) sunt expresia nobilă a celei mai se- 
vere obiectivități ştiinţifice. 

Lucrarea de faţă, departe de a fi o discuţie 
seacă şi lipsită de seva vieţii, are un puternic 
caracter intiuitiv prin modul plastic în care în- 
țișează problemele, Ii face încă odată cinste, 


ȘTEFAN ZISSULESCU 


CRONICI FILOSOFICE ITALIENE 


SCIACCA, ABBAGNANO, RENSI 


Aceste cronici închinate filosofiei italiene pri- 
vesc mai cu seamă producţia științifică a anului 
1942. Totuș, când va fi oportun vom extinde cer- 
cetarea noastră la producţia mai recentă și, vor- 
bind despre diferitele personalități italiene ale 
lumii filosofice, nu ne vom abține de a aminti 
lucrările lor mai de seamă, chiar dacă nu sunt 


recente, contribuind astfel la cunoașterea gân- 
direi și gânditorilor italieni contemporani. 
Incepem cercetarea noastră pornind dela cei ce 
se ocupă cu problemele istoriei filosofiei. E cu 
neputinţă, mai ales în zilele noastre și cu atât 
mai mult în Italia, să tragi o linie de demarca. 
ție între filosofie și istoria filosofiei. Istoria fi- 
losofiei nu poate fi înțeleasă ca o discipliaă pur 

şi simplu filologică şi, de aceea, trebue înţeleasă 
ca filosofie cu adevărat, supusă unei riguroase 
discipline filologice. Dat fiind că o gândire filo- 
sofică originală se alimentează în totdeauna, în 
chip mai mult sau mai puțin conştient, din ele- 
mente provenite dela alte gândiri filosofice, cer- 
cetarea gânditorilor cari, la un moment dat in- 
teresează spiritualitatea unei ţări, şi, mai de- 
parte, modul în care aceşti gânditori sunt stu- 
diați, ni se pare de cel mai înalt interes. 

Abia se cade să amintim că, Italia fiind pa- 
tria lui Benedetto Croce şi a lui Giovanni Gen: 
tile, studiile istorice sunt cultivate ca un inte- 
res cu totul particular și o speculație originală 
care nu se referă la gânditorii precedenţi, care 
nu se înserează conștient în devenirea istori- 
că a gândirii, aproape nu este de conceput. Va- 
loarea unsi gândiri originale este astăzi în ge- 
neral preţuită în Italia la lumina acestei con- 
științe istorice mai mare sau mai mică, care 
singură permite să se măsoare realeie contrie 
buţii aduse de o gândire originală. 

Această exigenţă a istoricităţii, pe tărâm 
gingaş al filosofiei contemporane, a fost satis- 
făcută de o puternică unealtă de studiu (1031 
pp) datorite unui tânăr studios (născut în 1908 
la Giare, Catania), Michele Federico Sciaccă, 
profesor titular de istoria filosofiei la Univei- 
sitatea din Pavia. Această operă intitulată „Il 
Secolo XX“ caută să dovedească bogăţia spe- 
cuiaţiei italiene în această primă jumătate a 
secolului actual, în ce constau contribuțiile i- 
deilor și care este şirul de gânditori pe care-l 
posedă Italia de astăzi, în afară de figurile 
foarte cunoscute, a căror faimă sa impus aten- 
ției lumii. Asupra acestei lucrări ne-a mai fost 
dat să referim analitic în Revista Fundațiilor 
Regale şi de aceea nu ne vom repeta; ne vom li. 
mita să o fixăm în luarea aminte a cercetători- 
lor ca o unealtă indispensabilă pentru cunoaș- 
terea Italiei filosofice de astăzi, şi ne îngăduim 
doar să repetăm în această revistă vestea că a- 
ceastă operă va fi publicată într'o ediție redusă 
în limba română, prin îngrijirea, Societăţii ro- 
mâne de filosofie. 

De oarece va trebui simultan să apară în Ita- 
lia tradus în limba italiană de redactorul a. 
cestor note, volumul Istoria filosofiei româneşti 
a lui Nicolae Bagdasar, acest schimb de mij- 
loace de informaţie și de studiu între România 
și Italia nu va putea să nu reprezinte o contri- 
buţie însemnată pentru o cât mai profundă cu- 
noaştere reciprocă. 

Vorbind despre opera lui Sciacca, dorim sà 
adăugăm că acest volum este al 23-lea dintro 


colecţie proectată de editura Bocca din Milano 


şi închinată filosofiei italiene, 

In această colecție, afară de sus-citatul vo- 
lum al lui Sciacca, a și apărut în 1941 al 8_'ea 
volum „Bernardino Telesio”, datorit lui Niccola 
Abbagnano (născut la Salerno în 1901), profe- 
sor titular de istoria filosofiei la Universitatea 
din Torino, Din activitatea sa de cercetător de 
studii istorice se cade să amintim „Il nuovo i 
dealismo inglese ed americano” Napoli, Perel- 
la, 1927); „La filosofia di E. Meyerson e la lo. 
gica dell'identità (Napoli, Perrella, 1929); „Gu- 
glielmo Ockham” (Lanciano, Carabba, 1931) în 
timp ce activitatea sa de gânditor ieşit din şcoa- 
la napolitană a lui Alliotta se desfășura dela 
„Le sorgenti irrazionali del Pensiero” (Napoli, 
Perrella, 1923), la „Il problema dell Arte (Na- 
poti, Perrella, 1925), la „La fisica nuova. Fon. 
dimenti di una teoria della Scienza (Napoli 
Gurda, 1934) la „Il principio della Metafisica” 
(Napoli, Morono, 1936). Iņ aceşti ultimi ani 
gândirea sa s'a orientat spre o interpretare an 
totul italiană a existențialismului, Această orien. 
tare, consacrată în volumul său „La struttura 
delesistenza” (Torino, Paravia, 1939), nu numai 
că apare ca desvoltarea logică a făgăduințelor 
»iraționaliste şi relativiste? dela care pornise 
tânărul gânditor, ci luminează concepția de „is- 
toricitate” pe care el o profesează. Fiinţa a 
este în afara și înaintea filosofiei ci, dimpotri- 
vă, filosofia este felul de a fi al ființei (în acest 
nou sens filosofia este ontologie). Ființa este 
deci posibilitate pură, problematicitate, istorici. 
tate, umanitate. A exista înseamnă a-și bune 
ca problemă, ca necesitate, de a transcende li- 
mitele în cari, din punct de vedere istoric, indi- 
vidul se realizează. Asupra acestui existeuţia_ 
lism italian, care ţintește să elimine caracterul 
negativ al lui Heidegger şi să descătușeze exis- 
tența din „șahul” lui Jaspers Şi, în general, de 
„strânsoarea” kierkegaardiană, ne propunem 
să revenim mai pe urmă. 

„Se cuvine să amintim aci o altă mare iniția- 
tivă a aceleiaşi case editoare Bocca, inițiativă 
datorită, ca și cea precedentă, lui F. M. Sciacca 
şi anume proectata colecție de Istoria Filosofiei 
Universale prevăzută în 90 volume. Dintre vo- 
lumele apărute până acum, trebue amintit, şi 
din considerațiune pentru autorul său Giuseppe 
Rensi, volumul îngrijit postum de R. Vassallini 
şi G. Vidoni şi închinat lui Spinoza. 

Poate fi sugestiv de a gândi că ultima lucra. 
re și cea din urmă trudă a lui Giuseppe Rensi. 
(născut la Villafranca Veronese în 1871 și mort 
ia Genova în 1941) a fost îndreptată către un 

gânditor atât de diferit prin temperament și 
prin orientare de spiritul său chinuit şi neliniș- 
tit. Rensi a avut mare faimă în Italia și proble 
matica sa implacabilă, dureroasă și curagioasă, 
a învoluburat nu numai apele adânci aie spe- 
culației pure, ci mai mult chiar acelea ale cul- 
turii în genere, operând ca o forţă de mare în- 
semnătate în  desbaterea tuturor problemelor 
spirituale ale Ita'iei contemporane. Cercetătorul 
lui Sixt Empiricul se recunoscuse în „Linea. 
menti di una Filosofia scettica”, care trebuia să-l 
ducă la răsturnarea poziţiilor clasice ale idealis- 
mului. „Tot ceeace este real este irațional și tot 
ceace este rațional este ireal”. Scapă din acest 


CRONICA 


ION PETROVICI: FULGURAȚII FILOSO- 
FICE ȘI LITERARE. — Definiția eseului a- 
pare una dintre cele mai gingaşe tocmai din 
natura acestui gen literar care, în sine, apar- 
ține în mod egal şi literaturii propriu zise şi 
filosofiei, dar, concomitent şi artei şi oratoriet 
poate, în sensul conferinței didactice, căci dela 
părintele său iniţial, Montaigne, şi până în zi- 
lele noastre, eseul a cules în matca sa substan- 
țială atâtea elemente de fond şi formă, mai 
- ales, în secolul XIX — criticist prin excelenţă, 
„— încât un studiu asupra evoluţiei, esenței şi 
structurii lui ar fi nu numai instructiv, ci și 
plin de revelații, de surprize și consecinţe. In- 
ţelesul eseului a ajuns atât de plastic încât 
sub eticheta acestui cuvânt se poate cuprinâe 
şi studiul amplu de largi proporții, şi articolul 
succint, de sugestive şi concentrate idei, și des- 
voltarea artistică sau critică, scrisă sau orală, 
întreprinsă asupra unei probleme sau persona- 
lităţi în domeniul literar, filosofic, ştiinţific 
sau al culturii generale. 

Iată pentru ce, atunci, când, concomitent cu 
opera de filosofie pură sau memorialistică a 
d-lui Ion Petrovici, se vorbeşte global de cele- 
lalte scrieri ale ilustrului nostru academician, 
aceasta este catalogată ca opera unui eseist 
prin excelenţă. Iată pentru ce — şi mai mult 
— unul din tinerii noștri cărturari a și consacrat 
un studiu special lui Ion Petrovici, eseist. 

Nu vom rămâne astfel surprinşi că după vo- 
lume ca: Arte și Artiști, Figuri și Concepte 
filosofice, Rotocoale de lumină, Evocări de mari 
filosofi, Deasupra  sbuciumului, etc., — care 
conţin, în marea lor majoritate, numai eseuri, 
d-l Ion Petrovici ne oferă acum un nou volum 
cu un conţinut similar: Fulguraţii filosofice și 
literare. l 

Sunt înmănunchiațe aici în peste trei sute 


naufragiu metafisic „credinţeie” c+ se pun în 
afara unui adevăr absolut şi obiectiv. Trebue, 
după Rensi, să tragem concluzia că raţiunea nu 
este universală ci pluriversală. Nu există con- 
secință pe care să fi refuzat de a o trage cu o~- 
nestitate şi curaj, acest spirit frământat care și 
când neagă pe Dumnezeu, afirmă că-l poartă în 
sine; şi, în acelaş timp, când constată triumful 
răului, afirmă eterna exigeaţă iluzorie a bine- 
lui. Prin unele aspecte, Rensi, pe pian filosofic, 
ne amintește poziţia lui Pirandello pe plan ar 
tistie. 


GIOVANNI VILLA 


LITERARĂ 


cincizeci de pagini douăzeci şi două de piese, 
fie eseuri. propriu zise, fie comunicări acade- 
mice, fie conferinţe, fie simple amintiri, 

In urma lecturii făcute, căutând o grupare 
a lor — nu după genuri, ci după natura con- 
ținutului — vom constata, în genere, aceeași 
posesiune sigură a subiectului, aceeaşi doctă 
pregătire, acesași vervă primăvăratică atât de 
caracteristică autorului — însuşiri ce fac, în a- 
celași timp, din d-l Ion Petrovici emeritul vul- 
garizator al celor mai dificile probleme de cul- 
tură atât în ţară, cât și peste hotare. 

Dar, mai mult decât oricând în această 
carte, d-l Ion Petrovici se înfăţişează cu cea 
mai largă comprehensiune psihologică pentru 
unele lucruri de o gingăşie dincolo de înţelz- 
gerea comună. 

Intr'adevăr, este surprinzător până la uluire 
să constaţi cu câtă pătrundere şi lepădare de 
tot ceeace este didactic se apleacă autorul 
Teorie; Noţiunilor asupra Diletantismului, în 
creaţie, acela care el însuși are o pregătire 
atât de strict ştiinţifică, pregătire pe care o 
fructifică și o împărtășește dela catedră, ca a- 
tare, de atâtea decenii. Ni se relevă, astfel, încă 
odată mai mult nu numai fineţea de spirit a 
filosofului — în largul înţeles al cuvântului 
— dar, în deosebi, unghiul de vedere şi dimen- 
siunea perspectivelor ce animă un asemenea 
spirit. Câtă înţelegere pentru un Descartes, 
Leibniz, Goethe sau Wagner, sau pentru filo- 
sotul şi literatul din Vasile Conta al nostru. 

Vorbind Despre originalitate, d-l Ion Petro- 
vici desprinde cu mult fler această noţiune de 
ceeace este simplă noutate sau pur și simplu 
excentrism. D-sa găseşte explicaţia acestei „in- 
stinctive, apriorice preţuiri“ a originalității în 
primul rând, în următoarele motive: 

1) „Originalitatea este necontestat o forță 

„ Spirituală superioară imitaţiei, unde, oricare 
„ar fi meșteșugul — invențiunea se reduce la 
zero ; 2) Convingerea că progresul este întot- 
dauna în funcțiune de ceva nou, 3, Acolo, 
unde nu e înoire, este inerție, iar aceasta este 
o proprietate a materiei, care face să treacă 
spiritul de spaimă ca nu cumva să se scufunde 
în încremenirea fizică; 4) Spiritul nostru iubeş- 
te identitatea şi identificarea în abstract (sub 
formă de noțiuni generale), dar, totodată, nu-i 
place în concret, unde preferă diversitatea fără 
limită“. 

Aceeaşi scânteetoare ascuțime de spirit se «- 
vidențiază din partea autorului şi când — fie 
în Prejudecată și adevăr, fie în Temeiu şi Trav 
diție — d-l Ion Petrovic: desprinde tradiţia de 
prejudecată şi anchiloză: Opinie  nefundată 
sau cu un fundament contestabil, prejudecata 
„se găsește oricum în afară de criteriile ade- 
vărului valabil, înrădăcinându-se de obicei în: 
tro veche tradiţie moştenită și împărtăşită de 
o colectivitate mai mult sau mai puţin nume- 
roasă, ceeace îi procură în aparenţă, dreptul 
de a fi dispensată de orice examen individual 
şi acela de a i se atribui puterea unei axiome 
care înlătură orice îndoială“. 

De o sinceritate profundă și mereu vecină 
adevărurilor naturii în Valorile desinteresatu 
ale sufletului, autorul, după ce ne arată legile 
conducătoare ale conservatismului individual, 
ne evidențiază noblețea psihicului umaa, 
ajuns în decursul vremilor a se îndumnezei 
prin altruismul sacrificiului de sine în cadrul 
apărării patriei. Este tocmai ceeace îl face pe 
4-l Ion Petrovici să afirme — după ce, în Con- 
sideraţii de filosofia istoriei, a constatat că: 
„în spiritul nostru, al tuturora, se produce o 
‘confuzie involuntară prin aceea că se amestecă 
maturitatea din evoluția individuală (atunci 
când o posedă) cu o presupusă maturitate în 
evoluția speţei, şi se trece nemijlocit dela una 
la alta” — spunem să afirme: „toată convin- 
gerea în' realitatea progresului şi în transfor- 
marea evolutivă a sufletului omenesc” — fie 
că această transformare evolutivă „merge ex- 
trem de încet“. 

„Viteza evoluţiei viitoare atârnă în bună par- 
te de măsura în care exemplarele de elită ale 
popoarelor vor putea fi cruțate de distrugere, 
vor avea răgazul necesar să tragă brazde đe 
lumină şi să croiască drumuri noi pe care o- 
menirea va putea să-și recâştige timpul pier- 
dut“, 

Paginile cuprinse în Puterea şi limitele tra- 
diției, ca şi acelea cuprinse în Creștinism și 
naționalism oglindesc parcă şi mai mult confe- 
siunea de credință a autorului. Fără nici un 

ton polemic şi fără nici a pomeni măcar de 
așa zisa geto sau tracomanie acreditată şi exa. 
gerată uneori de unii cărturari ai noştri, ă-l 
Ion Petrovici pledează pentru întoarcerea „la 
tradiția romană, și în ceeace priveşte ideea de 
justiție, şi în ceeace privește ideea de ordine"... 
Aceasta cu atât mai mult, cu cât acum în su- 
fletul nostru, sălășluește — nu „zeii născociţi 
de om, care au fost egalaţi și depășiți“, ci -- 
Dumnezeul creştin, care nu este inventat, ci, 
găsit“ şi care „nu putea şi nu poate să fie ega- 
lat”. Pe temeiul unei atari convingeri, d-l 
Ion Petrovici înlătură părerea unora care afir- 
mă că: „Creştinismul aparţine trecutului“ 

„când — după opinia autorului — nu a: 
parține nici prezentului, ci, cu foarte puţine 
excepţii, aparține mai de grabă viitorului, şi 
unui viitor care nu se va consuma la repezeală, 
ci unuia care nu pote să se istovească nicio- 
dată. Că unii au putut să-i vadă unele sbâr- 
cituri aparente, aceasta e posibil, dar ele sea- 
mănă mai de grabă cu acele picturi greoaie 
şi afumate care seaflau în interiorul unor bi: 
serici, dar care atunci, când au fost rase, nu 
sa ajuns prin aceasta la scheletul zidului, ci 
s'a descoperit dedesupt o altă pictură, lumi 
noasă, fragedă şi de o tinereţe uimitoare“. 

In angrenajul acelorași idei, nietzscheanismul 
primeşte şi el o replică tot pe atât de inte- 
meiată. 

„Trecând la o nouă ordine de idei vom spu- 
ne că ideea creștină — eminamente umanitară 
— nu absoarbe totalitatea funcţiunilor noastre 
sufleteşti ; ideea creştină n'a reuşit şi poate că 
nici wa vrut să stârpească întreg mărăcinișui 
pornirilor noastre egoiste, care sunt indisolu- 
bile de natura omenească“. 


In Fulguraţii literare, şi de această dată, d- 
Ton Petrovici vădeşte odată cu aceeași vervă o 
cultură de literat încercat, fie că poposeşte în 
marginea vreunei probleme de pură speciali- 
tate — Teatru în versuri — fie că atacă în 
miezul ei vreo operă ca atare, sau conturează 
personalitatea vreunui scriitor de talia lui Va- 
sile Alecsandri, Eminescu, Teodor Șerbănescu 
sau Liviu Rebreanu. 

Analizând Poezia filosofică a lui Eminescu, 
autorul face unele preciziuni caracteristice foar- 
te semnificative pentru opera genialului cântă- 
reț al Luceafărului, dintre care nu ne putem 
abţine să reținem rânduri ca acestea, demne de 
reţinut pentru pregnanţa lor: „Eminescu a în- 
teles că frumuseţea poetică nu elimină cu ne- 
cesitate conținutul inteligibil şi razele gândi- 
rii raționale ci, numai le înglobează și, evident, 
le depăşeşte prin exigenţa unei form= de pre- 

- zentare vibrantă și răscolitoare, la care, filo- 
sofia profesională nu este, desigur, ţinută şi 
de care, firește, se poate dispensa“. 

Pe dealtă parte, Amintirile dela scriitorii în- 
tâlniţi, fie că sunt creionări a unor siluete 
personificând pe Caragiale, Iosif sau Chendi, 
Haralamb Lecca, Stere, Goga sau Ibrăileanu, 
„fie că aduc date noi asupra biografiei sau, 
Chiar, operei lor (Maiorescu, Teodor Şerbăne- 
scu), în majoritatea cazurilor ele aduc contri- 
buţii preţioase pentru istoria noastră literară 
şi, concomitent, luminozități întru întregirea 
biografiei şi înţelegerii operei însuşi celui care 
le scrie. 

Dar, fie că suntem purtaţi în domeniul fi- 
losofiei, al literaturii sau artei, d-l Ion Petro- 
vici manifestă și cu acest prilej aceleași mi- 
nunate însușiri de-a ne instrui, fără plictis și 
"oboseală, ci, dimpotrivă, desfătându-ne. Chipul 
cum acest autor reuşeşte să-și condimenteze 
fraza, fie printrun spirit scânteetor, fie prin- 
tro citare bine aleasă și adecvată, fie printr'o 
amintire personală, face nu numai lectura mai 
plăcută, dar, totodată înţelegerea mult mai les- 
nicioasă. Pe de altă parte, oricare rând al său 
este străbătut de căldura unui lirism, care se 
simte pretutindeni prezent în spusa şi scrisul 
acestui maestru al cuvântului, încât participa- 
rea la substratul ideologic al conţinutului se 
face spontan până la trăire Această caracter 
tică generală ne duce cu gândul la rândurile 
pe care Sainte-Beuve le scrie despre Mon- 
taigne, punându-le pe seama d-lui Ion Petro- 
vici, socotindu-l astfel: „Scriitorul cel mai 
bogat în comparații vii, îndrăzneţe, cel mai 
firesc şi fertil în metafore, care, la el, nu se 
separă niciodată de idee, ci o cuprinde la mij- 
loc, de dinăuntru, o încheie şi o strânge. In a- 
ceastă privinţă, supunându-se din plin geniu- 
lui său, a depăşit şi câteodată a covârşit pe a- 
cela al limbii. Acest stil scurt, bărbătesc, care 
izbește, adânceşte și dublează înţelesul printr'o 
trăsătură, acest stil despre care se poate spu- 
ne că e o epigramă continuă...” 


CONSTANTIN STELIAN 


xx 

UN DISCIPOL AL LUI D'ANNUNZIO: TITU 
LORI. Se părea că marele scriitor Gabriele 
d'Anunzio nu putea avea discipoli în câmpul 
epicului de mari proporţii al romanului, 

Sincera şi avântata laudă a vieţii, rafinamen- 
tul excesiv al sensibiltății, puterea egoistă a 
eului care irumpea în fiecare frază literară, bo- 
găţia uimitoare a cunoștințelor culturale şi, 


233 


în sfârșit, estetismul formal care pretăcea filele 
scrise în adevărate giuvaeruri de tehnică artis- 
tică, sunt câteva note, cele mai pătrunzătoare, 
care au adus lui d'Annunzio prinosul unui dar 
liric. Şi nimeni, nici denigratorii scriitorului nu 
pot contesta acest dar. Un suflet mare de poet: 
iată d'Annnunzio. Un suflu liric se desprinde 
chiar din opera epică a scriitorului. Insă, 
tocmai ceeace îi creiază un nimb de eterni- 
tate, ceea ce îl așează în sfera valorilor veşni- 
ce, lirismul, îi dăunează în domeniul epic, 
Acel veridic impersonal al vieţii, desfăcut de 
prezenţa scriitorului mu există în romanele 
damnunziene. Poetul romancier rămâne legat de 
propria sa imagine. O tainică dramă se citeşte 
în paginile de roman ale lui: invocarea zadar- 
nică a unui supraom, care să-l elibereze de sin- 
gurul om ce i se impunea: el însuși. Eroinele 
sunt ori asemenea lui, ori sciavele sale fără 
conștiință proprie. O structură a romanelor 
dannunziene în desfăşurarea episoadelor lip- 
sește, de oarece o adevărată fantezie creatoare 
în domeniul epic nu exista. D'Annunzio nu iz- 
butea decât acolo unde nu trebuia să se auto- 
destăinuiască; şi, în roman, lacuna inventivităţii 
se resimte. 

Pe dealtă parte, cititorul sfârșește cu părere 
de rău romeaele lui d'Annunzio, observând cum 
pagini minunate se irosesc în propriul lor jar 
liric, fără a mai putea rodi noi romane, iscălite 
de alte nume. Poezia voluptoasă a Romei din 
Il Piacere, sensualitatea bogată în colorit a Ve- 
neţiei din Il Fuoco, romantismul tragic al Vor- 
terrei din Forse che si forse che no stărue şi 
după închiderea volumelor. Cititorul ar dori ca 
şi alte regiuni italiene să fie cântate în pagini 
de roman. Ar dori, apoi, ca acea nostalgie 
după contopirea în sublim prin iubire, niciodată 
atinsă în romanele dannunziene, să se realizeze 
odată în altă carte, 

Și iată că ciudatele dorinţe de căutare a unui 
răspuns pozitiv a năzuinţei poetului de a con- 
strui romanul după normele propriului său su- 
flet se împlinesc deodată, în chip cu totul ne- 
așteptat. Un nou român ni se iveşte, ca o con-: 
tinuare a romanelor damnunziene. El se numește 
Bufere  sulb'Arno (Arno în furtună). Este 
romanul Florenței. Un tânăr scriitor îl iscăleşte, 
care se ascunde modest subt următorul pseu- 
donim literar : Tito Lori. Tânărul scriitor a măr- 
turisit legătura spirituală cu maestrul, chiar în 
paginile romanului său, de care ne ocupăm. 
Despre d'Annunzio, eroul povestirii, Renzo 
Candi, exclamă la un moment dat: „Este cea 
mai bună  cuminecătură pentru  sborurile 
mele !“, 

Aci defectele epice ale romanului dannumzian 
se atenuează, în dauna însă a acelui avânt im- 
petuos liric, care ne purta spiritul, uneori, în 
sfera artei pure. 

O adevărată construcție epică leagă persona- 
giile din „Bufere sull Arno“ şi înlănțue episoa- 
dele întrun tot armonic Eroii dramei lui Lori 
nu se mai confundă într'o singură persoană, ca 
în romanele dannunziene, ci îşi trăesc individu- 
alitatea proprie. Ia special se realizează cele trei 
figuri feminine, întrupând trei temperamente cu 
totul deosebite : intriganta, al cărei ţel în viaţă 
este de a ţese o reţea de vorbe şi fapte răufăcă- 
toare, spre a se simţi ea puternică în mica lume 
ce o înconjoară, admirabil redată prin Diana 
Barghi; cocheta, superficială, banală, în fond cu 
o doză de simţ practic care o face să transforme 
o legătură ce ar putea deveni primejdioasă în- 
trun aproape nevinovat flirt, iată Ada Fanti- 
nelli; femeia vibrână într'o stare de erotism la- 
tent şi rafinat fa așteptarea iubirii care să o 
prefacă întrun rug de voluptate şi suferinţe, pe 
scurt, femeia dannunziană. Silvana Carogli se 
numeşte această protagonistă a romanului lui 
Lori, strunită întrun tipar asemănător cu acela 
în care se plămădiseră mai înainte Elena Muti 
sau Isabella Inghirami. Şi, ca şi în Forse che si 
forse che no, îndeletnicirea sborului a unui pâle 
de tineri şi msi ales a eroului, Renzo Candi, re- 
învie acea sete a poetului d'Annunzio după ab- 
solut, după neprihăairea văzută şi nevăzută a 
Cerului. Aceeaşi luptă între depăşirea omenes- 
cului-și îngrădirile firești ale omului, din roma- 
nele dannunziene, este reactualizată. Dar aci e 
meritul noului romancier. Eroii săi nu tind con- 
ştient spre supraomenesc, ci iubirea care uneşte 
pe cei doi şi faţă de care se ridică piedici reale— 
morala căsniciei, datoria şi dragostea de mamă, 
clevetirile unui oraş de provincie și, în sfârșit, 
întâmplarea nefericită a accidentului mortal de 
avion — este suficientă prin ea însăşi. Este o 
iubire pământeană, dar absolută, cere atinge ac- 
cente spiritualizate în episodul unei ascensiuni 
pe muntele ce poartă revelaţia sfințeniei sfân- 
tului Francisc, Vemia. Franciscanismul este de- 
asemeni o notă moștenită dela d'Annunzio şi 
mai ales atmosfera plină de dualitatea purifi- 
cării spirituale şi a sensualității erotice în care 
se desfășoară. Scriitorul are pagini de înaripare 
mistică şi pământeană, în același timp, care se 
armonizează cu doctrina  Seraficului, redată și 
mai viu prin câteva fragmente din I. Fioretti 
strecurate în episodul culminant. 

Maternitatea şi afecțiunea coajugală sunt însă 
note cu totul nefolosite de d'Annunzio, care le 
dispreţuia socotindu-le legate de firescul bur- 
ghez al societăţii. Poetul a preamărit numai 


femeia cu linii etern pure, femeia estetică prin 
sterilitatea sa. Singurul roman în care, totuși, 
tema maternității se pune,  Lilnnocente, este 
rezolvată în chip cu totul negativ. In cartea pre- 
zentă, dimpotrivă. Maternitatea, au numai că 
este preţuită în cadrul normal al legăturii con- 
jugale — Silvana îşi iubește copilul care o 
unește legal de soţul ei — ci este invocată cu 
sfințenie chiar în cazul când este rodul unui 
păcat. Soţul îşi destramă toată mânia în fața 
făpturii slabe și îndurerate care purta povara 
păcatului: um sfârşit cât se poate de neașteptat, 
ce aduce o ultimă rază luminoasă peste drama 
romanului. 

Aducem o singură vină romancierului Tito 
Lori: ar fi trebuit să concentreze acțiunea şi să 
reducă lanţul de intrigi al Dianei. Desfășurarea 
dramei astfel lâncezește uneori, scâzând din in- 
tensitatea impresiei. Totuşi, acest defect este 
întrucâtva iertat, din cauza însuşirilor stilistice 
Şi în această privință, Lori poate fi comparat cu 
d'Annunzio. Același limbaj bogat cu modulaţii 
melodioase, unde întâlnim perioada lungă, cu 
fraze ce se înșinuesc spre a întări o idee prin 
efecte sonore. Cuvinte mai rar folosite se întâl- 
nese în romanul acesta, ca şi în proza poetică a 
lui d'Annunzio, Până şi expresia cea mai repre- 
zentativă a stilului dennunzian — adjectivul 
repentino — găseşte ecoul în paginile lui Lori. 

„Bufere sull Arno“ rămâne o revelaţie pentru 
noi şi pentru toţi acei ce admiră crezul estetic 
al Jui Gabriele d'Annunzio : o continuare într'o 
formă izbutită a ciclului „Rodiei“, care se pu- 
rifică în ultima instanţă, prin sfințirea mater- 
mității şi înțelegerea miloasă a soţului ultragiat, 
în ciclul „Crinului”, de altfel emblema Florenței. 


+a 

ERNESTO TRUCCHI. Felurite tălmăciri sau 
adus şi se aduc mereu uimitoarei și veş- 
nic actualei Divina Commedia. Inţelesul sub- 
til „anagogic? are drept perpetuu sub- 
strat purificarea omului. Insă, în cadrul a- 
cestei purificări, accentul cade diferit asupra 
anumitor realități şi simboluri ale acestor rea- 
ntăţi după modul personal de judecare al fie- 
cărui critic. Mulţi consideră pe Beatrice drept 
centru al acțiunii de reînoire, fie că e privită 
tn chip imanent de femeie spiritualizată cu vir- 
tutea de a împrăștia fericire în jurul ei, fie că 
e considerată în mod abstract, transccendent, 
drept personificarea Teologiei. Alţi critici pun 
accentul pe simbolurile  Divinei Comedii, pri- 
vind întreaga lume dantescă în funcțiune de 
cele două polarizări simbolice, Aquila şi Cru- 
cea. bo op 

In această atmosferă de interpretări danteşti 
se integrează şi Ernesto Trucchi, care de cu- 
rând a fost oaspetele României. In câmpul lite- 
relor, el şi-a închinat întreaga sa străduinţă in- 
telecţuală unei singure figuri: Dante Alighieri; 
şi unei singure probleme : sensul Dviniei Come- 
dii. Faptul că este medic, l-a făcut pe Ernesto 
Trucchi să poată studia pe Dante dintr'o iatură 
pedesbătută până acum şi care se reflectă m 
Infernul dantesc: din punctul de vedere al 
științei medicinei. Astfel, cercetând reacţiile 
diferiților damnaţi faţă de pedepsele din bol- 
giile dantești, medicul modern a ajuns la sur- 
prinzătoarea concluzie că Dante a fost un ad- 
mirabil precursor al neurologiei actuale. 

Sensul pe care-l relevă din întreaga Divina 
Commedia denotă. deasemeni, un punct de ve- 
dere original. Marea operă nu e dominată, după 
el, de figura îndumnezeită a acelei îndruma- 
toare Beatrice, ci de figura tot feminină, dar 

SALA DE EXPOZIŢII A MINISTERULUI 
PROPAGANDEI — Intre 1 şi 7 Martie a avut 
loc Expoziţia retrospectivă de artă plastică bă- 
nățeană, organizată de către Cercul bănăţenilor 
din Bucureşti, expoziţie menită a fi, după cum 
afirmă organizatorii ei în prefața catalogului, 
„un moment de verificare pentru noi”, Ea cu 
prinde două grupe de expozanţi: prima forma- 
tă din „maeștrii vechi”, iar a doua din „artiştii 
de azi”, 

Aerul occidental cu care vin aceste 
manifestări, caracterul lor solemn, unitatea 
care se manifestă în tehnica organizării, sobri. 
etatea şi mai ales claritatea punctului de vese- 
re al celor care vin, conștiința clară a ceea ze 
voesce prin manifestarea respectiv: dau celor din 
Capitală anumite sugestii în a se jine în rezar- 
vă. Dar, bucureșteanul artist sau cultural, care 
a trecut neapărat prin Paris, nu admite să i se 
dea lecţii chiar în urbea lui de mari libertăţi 
culturale şi de acte de independenţă, de către 
colectivităţi mai bine organizate, precis orien- 
tate şi mai ales prezentate în forma unor ma- 
nifeste de solidaritate. 

Astfel a fost privită şi această expoziție în 
culisele colocviilor bucureştene, în care orice 
manifestare de artă este criticată mai întâi 
sub raportul părților incerte, dubioase sau šla- 
be, pentru ca, doar la urmă, într'o sinteză de 


divină prin fire, a Fecioarei Maria. După 
Trucchi, poema lui Alighieri este doar un ima 
către Sfânta Maria. ce culminează în viziunea 
Empireului şi în ruga sfântului Bernard. 

Tlustrarea acestei interpretări a fost făcută în 
cadrul unei reuniuni amicale de cultură a stu- 
dioşilor români şi italieni la Institutul de Cul- 
tură Italiană din Bucureşti. Conferința savan- 
tului dantolog a fost precedată de o introducere 
artistică, cu exemplificări de diapozitive, a te- 
mei centrale, pe care trebuia să o desvolte oas- 
petele străin, ţinută, cu multă pricepere, de că- 
tre profesorul italian, Giovanni Villa. Cercetă- 
torul dantolog, Ernesto Trucchi, citând din me- 
morie pasagii ample din Divina Commedia, a 
fost urmărit de ascultători cu cel mai viu in- 
teres, câştigaţi fiind de pasiunea cu care orato- 
rul și-a înfățișat convingerile asupra miraco 
lului dantesc. 

` MARIELLA COANDĂ 


PLASTICĂ 


zeflemea, să li se acorde și un merit oarecare 

Totuşi această expoziție a fost foarte departs 
de intențiile care i sau atribuit. Banatul cui- 
tural a venit la București să arate celor de aici, 
dela Centru, acelor care au perspective totali- 
tare asupra întregii ţări culturale, munca celor 
de azi şi fundamentele culturale pe care gene. 
rațiile de astăzi și-au clădit edificiul credințelor 
lor. Simbolul acestui gest se ridică peste canca- 
nurile anonime și mai ales peste  provizoriul 
unor concepții de solidaritate culturală râu în- 
țeleasă în lumea bucureșteană. 

Expoziţia nu a fost organizată pe un criteriu 
selectiv al valorilor, ci a ţinut să prezinte tot 
ce este astăzi artă şi intenţie de artă în Banat. 
De aceea nu ne vom opri decât asupra acelor 
artişti care astăzi, faţă de realizările din trecut, 
pun probleme noi şi se frământă în faţa unor 
perspective de devenire. 

Sculptorul Romulus Ladea a intrat în lumea 
formelor plastice, acuma mai bine de zece ani, 
printr'o cotitură bruscă, abordând, ca un re- 
zultat al unui fond etnie pur, expresia brutaiă 
a formelor primitive. Felul în care a înţeles 
atunci această dialectică, care întotdeauna pă- 
rea organică, necesară expresiei originare, a 
fost o revelaţie pentru toţi care simțeau per 
fect natural a încerca să promovezi un concept 
de artă cât mai aproape de fundamentele ex- 

presive ale fondului etnic. Realizările din acea 
epocă, lucrări de masivă înțelegere a formei, 
de răspundere a unor crezuri prea dialectice 
și impresionist sculpturale, au fost puncte car- 
dinale în problematica aceasta ca atare, reali- 
zări care rămân valabile oricând, pentru cine 
ar mai încerca să urmeze uceastă cale, oarecum 
naturală, către expresia robustă a unor forme 
clădite mai mult din substanţă plastică, decât 
din materie formulată potrivit concepțiilor ge. 
neral valabile,  Reconfortarea pe care ţi-o 
aducea Romulus Ladea semăna cu duhul acela 
al plinătății naturii, în care toate elementele se 
înscriu perfect într'o logică formală şi biologi- 
că, Pathosul care le însoțea era atât de primitiv 
încât simţeai panica pe care o încerci în faţa 
desfășurărilor brutale ale forţelor cosmice. 

Romulus Ladea s'a prezentat în această expo- 
ziţie mai chinuit, cu mai multe probleme, lip- 
sindu -i seninătatea începuturilor, în care toate 
semănau cu devenirile naturale, Autoportretul, 
lucrare de îndrăsneală formală, de licenţe şi 
aproximaţii, te impresionează mai mult prin 
revărsarea formelor decât prin organizarea lor. 
“Se părea că vrea să te doboare un argument ma 
siv, căruia îi lipsea însă forma dialectică, care 
să potrivească argumentul întru totul nevoilor 
de-a fi convins. Contradicţiile se prezintă şi 
ca aparenţă imediată, forme liniare alături de 
forme modelate curb, efervescenţă de mase ală- 
turi de linişti clasice. Totul îmbinat într'o ma- 
sivitate evidentă şi mai ales într'o elocvenţă 
de duritate, îţi lăsa impresia de pumn strâns, 
cu noduri şi cu netezimi contrafăcute. 

In reliefuri Romulus Ladea aduce 
lui caracteristică, dirijată către o 
expresivă, chiar către un hieratism formal, din 
care se desprinde o linişte de devenire clasică. 
Nu se poate încă preciza dacă felul în care se 
prezintă astăzi reliefurile lui R. Ladea este un 
stadiu de evoluţie naturală sau este doar o 
etapă în care artistul se odihneşte. 

Bogata personalitate plastică a lui Romulus 
Ladea, atât de încercată şi de verificată, se 
află în fața unor căutări noi. Ce trebue însă 
observat, este faptul că artistul nu şi-a trădat 
fondul acela teluric al expresiei, și a rămas cu 
o încăpățânare tipic bănăţeană la conceptul 
său organic, pe care-l cultivă cu pasiune, adică 
cu riscurile dar și cu marile realizări ce ţi-l 
poate oferi, 


vigoarea 


“Pictorul Aurel Ciupe n'a fost niciodată un 
pasionat, ùn pătimaș al expresiei plastice, un 
chinuit al creaţiei sau un damnat să oscileze 
între extremele dramatice ale  comunicărilor 
din adâncuri. Senin ca un diplomat, calm si 

seninătate 


reţinut ca un maestru de ceremonie, îşi desfă- 
şoară dialectica picturală pe-un plan de analize, 
de espectative şi de construcţii. Sensibil fără 
să facă din această calitate un manifest, pic- 
tează cu dăruire reținută de factorii critici pe 
care-i cultivă cu predilecție, Spontan doar după 
ce știe pentru ce trebue să fie, pictorul Aurel 
Ciupe întruchipează pe artistul care şi-a ucis 
boema din suflet, pentru ca sufletul lui să fie 
tocmai dedicat numai artei. Pe această linie 
este un artist al echilibrului, al pasului lent, 
dar sigur. La pictorul Aurel Ciupe poţi fără 
nicio greutate să reconstitui calea de evoluţie 
după gradul de desvoltare și de realizare mai de- 
plină a lucrărilor sale. Colorist fiindcă face 
pictură și fiindcă ştie ce însemnează această 
artă, proaspăt dar  cumpănit, fiindcă ştie că 
gratuitățiie sunt doar momente care nu se inseră 
pe linia de evoluţie, pe care vrea să fie neapărat, 
întodeauna, Lucrările din expoziţie sunt lucrări 
din diferite epoci, alese însă cu mult discer- 
nământ, tocmai spre a dovedi profesoral că este 
conștient de toate problemele ce i le pune pic- 
tura. 

Artist de probitate și conştiinţă, caracterizea- 
ză spiritul transilvan, sensibil și perfect orien- 
tat, garantează o poziție certă, fără reveniri, în 
arta plastică românească. 

Catul Bogdan este mereu în frământare, me- 
reu pe culmi, cu fața ascunsă în mâini sau cu 
sufletul la gură. Dar nu-şi părăsește poziţia de- 
loc. Se agită cu pasiunea creatorului conștient 
de misiunea lui, nu face concesii şi nu cântăre- 
şte spre a fi comod sau cu orice preţ în con 
sensul celor ce-l iubesc. Un artist plin de origi- 
nalitate, de acţiune, care iubește riscurile şi se 
dăruieşte cu pasiunea boemă a celui ce vede 
lumea din el în afară. 

Catul Bogdan este un mare maestru al peisa- 
iului. Are sentimentul naturii până la pasiunea 
bolnavă care-l face să sufere, să se agite în cău- 
tarea tiparului prin care să comunice drama lui 
în fața destăşurărilor vizuale. Cald în coloare 
până la a fi maladiv, sensual și înaripat, aler- 
gând parcă după fantasmele viziunilor sale, 
mifâje colorate pe care le prinde în fugă, iar 
apoi le devorează, redând tablouri care te tul- 
bură, fiindcă sunt prea bogate în conţinut. A~ 
ceastă ; poziţie existenţială în artă, îl plasează 
în lumea Marilor neliniştiţi, a acelora care stau 
mereu între umbră și lumină, între bine și râu, 

Pictura lui Catul Bogdan este o mare artă. 
O artă care rupe zăgazurile, care se dimen- 
sionează peste loc şi peste timp, care crează 
stil și forme nouă de expresie, 

Nicolae Brana 
în arta plas- 


FUNDAŢIA DALLES, î— 
Evoluţia formelor de expresie 
tică, perfecționarea şi  subtilizarea  mijloa- 
celor materiale de comunicare a emoții- 
jor artiştilor plastici, descoperirile impresionis- 
mului şi alunecarea pe panta sintezelor stilis- 
tice, ne-au îndepărtat brutal de începuturile 
pline de mister ale artei, Privim astăzi cu ochi 
de rafinat cultural al secolului al XX-lea orice 
manifestare de artă, cerând acestora o încadrare 
cât mai precisă în normele de preţiozitate ale 
expresiei. Arta pe care o cerem creatorilor tre- 
bue să fie neapărat realizată material şi for- 
mal, trebue să nu te mai rețină prin presupu- 
suri şi aproximaţii, ea trebue să vorbească 
direct, o limbă acceptată în general. Și, când 
aceste condiţii formale sunt împlinite, începe 
contemplaţia, din mijlocul căreia încercăm să 
scoatem momente relevante și mai ales sen- 
suri metafizice. Ochii noştri, standardizaţi în a 
măsura, obiectivaţi prin discipline îndărătnic 
învățate, refuză un material plastic care nu-i 
la limita suficientă a realizării formale. Astfel, 
şi emoţiile noastre sunt astăzi formale, așa cum 
o cerem artei ca să fie. 

Pierzând ineditul și prospeţimea  emoției, 
ne-am. îndepărtat nebănuit de mult de începu- 
turile cunoașterii şi ale trăirilor în faţa artei. 
Acest proces n'ar prezenta pentru cultura ca 
atare niciun pericol, Legile de evoluţie ale cul- 
turii de mult nu mai sunt autonome și şi-au 
pierdut organicitatea lor. Dar, ne găsim, trăind 
în mijlocul acestei realităţi, de' multe ori, în 
situaţia de-a refuza o operă de artă care nu 
este împlinită după norma formală, trecând cu 
ușurință peste caracterul ei de autenticitate, 
caracter care ar trebui să fi relevant pentru o- 
pera de artă în sine, 

Pictura lui Nicolae Brana ridică, în speţă, 
această problemă. Acest artist-ţăran, primitiv 
şi impulsiv, organic profund ca autenticitate a 
trăirilor, desorganizat însă sub raport formal, 
crează o operă de artă neaccepiată analitic, 
îndrăgită însă emotiv. Toți discipolii formalis 
mului cultural, ai formelor perfecte, ai mate- 
riei dispuse după legi proprii şi de nesdrunci- 
nat, văd în pictura lui Nicolae Brana o tră- 
dare a conceptului de artă din secolul nostru, 
şi, mai mult, văd în acest artist un întârziat, 
un neevoluat, un inadaptabil la disciplinele 
artei. Această atitudine fixează însă o părere. 
Nicolae Brana este o personalitate care nu mai 
poate fi discutată. Acceptat ca atare rămâne 
de văzut, pentru ce acest artist ridică atâtea 
obiecțiuni, și pentru ce, în acelaș timp, totuşi, 
el rămâne un artist, un creator. 

Pictura lui Nicolae Brana pleacă dela trăirea 

imediată. Peisajul şi compoziţiile sale nu sunt 
decât decupări din mediul artistului, satul. El 
nu caută, și desigur că mici nu poate, să transfi- 
gureze nimic, fiindcă poziția lui ontologică este 
primară, în stadiul unui adamism paradisiac. El 
nu face decât să culeagă imagini, pe care le 
comunică apoi așa cum poate el, adânc orga- 
nic, răscolitor de primitiv, brutal şi net, ca 
orce gest al începuturilor. Pentru el coloarea, 
desenul, știința compoziţiei, măestria analitică 
a coloarei, sunt lucruri de neînțeles, fiindcă 
în stadiul lui de evoluţie, formele culte sunt 
anticipări anaoronice. Astfel fiind poziţia lui, 
desigur că pictura lui Nicolae Brana nu poate 
fi altfel, fiindcă pictorul ca individ este un 
inadaptabil, un neevoluat, un primitiv. 

Cântărirea picturii lui Nicolae Brana se mai 
face deseori și cu pedanteria clasificărilor con- 
sacrate, Negăsindu-i-se niciun loc, este lăsat 
pur și simplu pe dinafară. Totuşi locul lui este 
undeva, în subteranul tuturor categoriilor, adică 
în fondul acela care a creat grupările şi din 
care operile respective își trag seva. 

Pictura lui Nicolae Brana prezintă, pentru 
un dăruit al emoţiilor, pentru un om care cau- 
tă să culeagă tot ce-i pur ca început, recon- 
fortantul spectacol al misterelor -artei. In faţa 
picturii lui încerci emoția pe care-o ai privind 
și desenele din grotele dela Altamira sau în 
ceputurile pline de lumină ale primilor pictori 
italieni. Acea înţepeneală a figurilor lui Brana 
este um fel de simbolizare statică a unor uni- 
tăţi de început de vieaţă. Artistul nu ştie să le 
facă să mişte în peisajul lui, fiindcă acest în- 
treg peisai nu-i decât un început, în care toate 
fiinţele şi lucrurile nu şi-au delimitat încă 
funcțiunile lor de destin. Apoi, coloarea lui Ni- 
colae Brana nu este o coloare de sinteze cro- 
matice, de dogme fixate şi acceptate, ea e o 
pastă încălzită fizic, parcă din străfundurile 
pirosferice și are claritatea mebulotică pe care o 
au aștrii în mișcările lor de precipitare. Toate 
aceste caracteristici îl aşează pe Nicolae Brana 
apante, îl situiază acolo unde încep să prindă 
chiag emoţiile și unde dăruirea i se desprinde 
cu greu, ținută încă brutal de forțele centripete 
ale primelor mişcări. 

Pentru apropierea lui Nicolae Brana trebue 
lăsat la o parte tot bagajul analitic al unei 
culturi subtilizate pe piscuri şi trebue utilizată 
toată mecanica biologicului, Acest mare auten- 
tic, acest dramatic expresionist, care se rupe 
cu durere în fiecare pictură din lumea lui an- 
cestrală, pe care o poartă anacronic în secolul 
nostru, este un desperat, ca toţi aceia care tre- 
bue să comunice în limbaje neadecuate încă 
fondului său expresiv. 


© BCU Cluj 


Şi, fiimd vorba de un autentic țăran, rătărit 
în lumea formelor culte, purces din acel Ardzal 
al multor resurecţii spirituale, este bine să ve- 
dem în pictura lui și marea doză de sevă ro- 


CRONICA 


GH. A. CUZA SONETIST. Când, acum câți- 
vu ani, revistele literare au început să publice 
sonete semnate Gh. A. Cuza, a fost o surpriză 
mai ales pentru lumea naționalistă, care pre- 
țuia în profesorul de drept roman dela Iaşi un 
animator politic de viguros temperament. Nimic 
din manifestările în care se cheltuise până a=- 
tunci nu prevedea acest aspect meditativ de 
nuanţă lirică şi de o disciplină interioară atât 
de definită. Astăzi, după apariţia celor două yo- 
lume de sonete, dintre care ultimul, Vifor sub 
stele, abia ieşit de sub tipar, pare firesc să vs 
dem în Gh. A. Cuza un poet de moştenire pa- 
ternă, în care sentimentalismul romanţios $ 
spiritul epigramist al tatălui, se potolesc într'o 
sinteză echilibrată de reflecţie lirică. 

Atât prin formă cât și prin fond, Gh. A. Cuza 
« un poet tradiționalist. Sonetul e o formă con- 
sacrată în literatura universală şi o piatră de 
încercare pentru oricine vrea să se încadreze Ig 
rigorile acestei specii lirice. In filiația literară 
ieşeană, Gh. A. Cuza continuă pe Mihai Co: 
dreanu, ceeace nu însemnează o imitație, pen- 
trucă noul sonetist vine cu o lume a sa de 
idei şi de sentimente, îmbrăcate în sonoritatea 
unei limbi foarte româneşti, care e alta şi ca 
material şi ca ton decât aceea a lui Mihai Co. 
dreanu. Cartea recentă se deschide cu o viziu- 
ne a sonetului insuș, sculptată original în cu- 
vinte : simbolul lui plastic e o formă tipică de 
arhitectură, minaretul, avânt încremenit spre 
cer, de unde tot alt muezin își trimite glasul 
spre eterul albastru: 


Sonetu=i turn din cremene cioplit 
Cu scări tăiate 'n iambicul granit 
Şi unde veşnic altu-i muezinul: 


In această formă de o remarcabilă virtuosi- 
tate, cu rime bogate și noi, care îl silesc une- 
ori la concesiuni de expresie facilă, Gh. A. Cuza 
revarsă simţiri general omeneşti, în care însă 
se recunoaşte cu satisfacție sensibilitatea noas- 
tră naţională. Uneori temele mitice ale doctri- 
nei naţionaliste irump biruitoare, în evocări în 
care sună nu ştiu ce trâmbiţă a maiestăţii, ca 
in Strămoșii arieni, Enea ctitorul sau Cărţile 
sibiline, Cităm din ciclul acesta sonetul Saturn 


mânească, pe care-b revarsă ca pe-o lavină și 
din care putem culege aurul purităţilor auten- 
ticei spiritualități românești 

V. BENEȘ 


MĂRUNT Ă 


pe muntele Omu, dedicat memoriei mitologu- 
lui rasist care a fost Nicolae Densuşianu : 


Din stânci răsare chipul lui, Saturn 
Cu fața lată, părul răzvrătit, 
Printre ecouri veșnic taciturn, — 
Așa precum străbunii l-au cioplit. 


Pe culmea crestelor, ca dintr'un turn, 
Prin negură priveşte 'n Răsărit 

La preistoricul alai nocturn 

Când ceruri şi pământ s'au înfrățit. 


De-atunei pe coamwnaltelor tării 
Trecut-au mii de ani şi alte mi 
Vor luneca mereu înspre Apus. 


Ci el, Titanul mitului păgân, 
Rămâne stâncă, peste lumi stăpân, — 
Mai sus de nori, de veacuri mai presus. 


Ciclul acesta „de peste veac“, în factura lui 
parnasiană, mi se pare cel mai izbutit ca artă 
realizată , e se încheie cu Cleopatra către Au... 
gust, tzmă universal încercată, din care totuşi 
poetul a făcut o adevărată statuie a mândriei 
rănite. 

Alteori inspiraţia lui Gh. A. Cuza ştie să se 
disimuleze cu îndemânare în pitorescul stilului 
arhaic, pentru a reînviă momente istorice cu: 
farmec de autenticitate cronicărească, 

Varietatea aceasta ne arată bogăţia de posi- 
bilităț: a unei personalităţi lirice cu drept de 
încetăţenire în literatura noastră. De altfel, Gh. 
A. Cuza nu e numai un visător solitar închis în 
castelul sever al sonetului, ci un animator a 
vieţii literare moldovenești din această vreme. 
Mai mult decât atât: singurul ei animator, 
dupăce scriitorii, cari ridicau în slăvi Iașul, 
l-au părăsit, și odată cu el revistele ce purta- 
seră frumoasele şi grelele sarcini literare ale 
Moldovei. In golul rămas, s'a ridicat dintr'odată 
această figură de poet și de militant al scri- 
sului naţional, care în scurtă vreme a strâns 
în jurul revistei Cetatea Moldovei o pleiadă de 
publiciști noi, încinși de flacăra celui mai cu- 
rat nationalism, 

Somnetele lui Gh. A. Cuza îi dau prestigiul 1e- 
cesar pentru îndeplinirea acestei misiuni, 


RY x 
DONAR MUNTEANU POET RELIGIOS, Au- 
torul culegerii Bisericuța neamului, — poeme 


în sonete, — tipărită de Institutul Biblic, s'a 
remarcat cu trei decenii în urmă la Convorbiri 
Critice, unde Mihail Dragomirescu îl preţuia 
pe bună dreptate. La câţiva ani după întâiul 
războiu mondial, el publica volumul Aripi fan- 
tastice, în. care se găseau încântătoare calități 
de poet, deslănțuite câteodată în lungi poeme 
discursive. A urmat un interval de tăc:re, după 
care Donar Munteanu, părăsind ritmurile felu- 
rite şi elanurile desvoltate în stil Macedonski, a 
revenit la literatură dedicându-se cu exclusi- 
vitate sonetului. 

Noua sa carte, continuând numai o lature 
din inspirația inițială, e o culegere de versuri 
religioase, grupate în două cicluri mari: Bise- 
ricuţa neamului şi Poveste de demult. 
„Primul e un ciclu liturgic-iconografic, brodat 
pe o idee pe cât de simplă, pe atât də ingeni- 
oasă. Donar Munteanu cântă evlavia creştină 
revăzută în fântâna limpede a copilăriei. Cum i 
se înfăţişează unui copil dela ţară credinţa re- 
ligioasă dacă nu concretizată în imaginile zu 
grăvite pe zidurile bisericii din sat? Ei bine, 
copilul acela de odinioară, cu ochii mari des- 
chişi, întunecați de teama și de misterul credin- 
țel, ori licărind de bucurii cereşti, cântă în car. 
tea aceasta prin pana matură a lui Donar Mun- 
teanu. Ceeace l-au impresionat mai adânc suni 
scenele zugrăvite cu imaginile înţâilor oameni 
în raiu, cu căderea lor, cu Paradisul și Infer- 
nul (descris în puternice colori plastice), şi cu 
momentele culminante din viața Mântuitorului. 
Dar nu e vorba aici de o descriere obiectivă în 
versuri a iconografiei bisericeşti ; sentimentul 
profund religios ai puetuiu! îmbină impresiile 
scenelor biblice cu ritmul sacru al mişcărilor 
liturgice, într'un tot armonios, în care intră şi 
atmosfera sufletească a satului şi neprihana 
unei mari evlavii. E partea cea mai realizată a 
cărţii, 

"Al doilea ciclu de sonete se organizează în 
jurul legendei populare cu teofania lui Dum- 
nezeu şi a Sfântului Petru, ascunși în chipul 
unor bătrâni călători pe pământ. Poetul des- 
voltă legenda întrun fel de acţiune, cu oameni 
Tăi şi oameni buni, cari primesc fiecare după 
inima lui, pe oaspeţii cerești, pregătindu-și ast 
„fel răsplata cuvenită în ceruri, la marea ju 
decată. Povestea de demult e un poem aparte, 
închis în unitatea lui de acţiune, dar legat cu 
cel dintâiu ca o înţelepciune etică decursă din 
principiul credinţei, 


Arta lui Donar Munteanu e de o simplitate 
cultivată, cu vers intim, muiat de fiorul inimii, 
cu imagini ce se ivesc fără fanfaronadă, numai 
acolo și atunci când smerenia nu ie poate în 
lătura : 


Pe când făcliile din policanădre, 
Din sfeşnicele vechi cu două toarte, 
Dela iconostasul cu mixandre, 


Işi tremurau luminile feeric : 
Atâţia ochi clipind din întuneric 
Cu viața lor de dincolo de moarte! 


Ce simplu știe Donar Munteanu să rostească 
distanța dintre suprafirescul figurilor contem. 
plate în icoane şi natura noastră pământească ! 
Iată -l pe poet în faţa Maicii Domnului cu Prun. 
cul : 


Cristos ţinând mânuţele deschise 
Ca nişte aripioare peste-abise 
Ținteşte cu privirea 'n cerul sfânt... 


lar ochii lor ce nu se pot uita 
Te urmăresc deapururi şin mormânt: 
Simpi bine că nu sunt din lumea ta. 


Ultimul vers e una din cele mai fericite în- 
cheieri de sonet. Satul apare în aceste poeme 
de un realism adesea crud şi chiar strident; 
dar şi iluminat de farmecul liturgic al credin- 
ţei, ca în acest moment al întoarcerii dela bise- 
rică în dimineaţa pascală : 


Plutea o pace-albastră peste ţară, 
Miros de ierburi şi parfum de tei; 
Pe cer plutea un stol de porumbei 
Şi-un soare mângâios de primăvară, 


Iar lumea ce ieșea, albind pe drum, 
Târând cu ea al cerului parfum, 
Simţea în sine-o dulce desfătare 
Ce-i strălucea pe faţă... Pot să spun 
Că fiecare se simțea mai mare 

Şi fiecare se simțea mai bun! 


Donar Munteanu ne-a dat în Bisericuța nea- 
mului o carte pură a evlaviei țărănești, scrisă 
cu lirismul intim al unui poet care participă din 
tot sufletul la ea. 


% 


x * 


AL. GREGORIAN POET AL RĂZBOIULUI. 
Avem o floră bogată de poesie în legătură cu 
războiul. Dar e un fenomen curios: n'avem o 
poesie a războiului, de accente virile, care så 
se ridice până la sensul eroismului. Sentimen- 

tele ce-l. întovărăşesc sunt . mai mult minore, 
minore ca tonalitate ce alunecă cu predilecție 
în elegie. Viaţa pare mai prețuită decât jertfa, 
deși isprăvile impunătoare ale armatei noastre 
au smuls cununi de laur din admiraţia celor- 
lalte neamuri. Nu e momentul să discutăm cau- 
zele acestei atitudini literare, deşi aceste cauze 
poate există, cum poate va exista şi posibilita- 
tea de a le discuta. Deocamdată facem această 
observaţie sumară cu scopul de a releva prin 
contrast atitudinea nouă a lui. Al. Gregorian din 
cartea Poeme pentru cruciați. 

Autorul ei era consacrat până acum ca un 
ziarist de elită nu numai prin stilul său de o 
clară distincţie intelectuală, dar totdeodată prin 
ținuta consecventă în slujba unei doctrine care 
ne e scumpă și ai cărei susținători, într'o ţară 
unde naționalismul a fost obiect de prigoană, 
trebuiau să îndure adevărate mucenicii, 

Poemele pentru cruciați ni-l descopere ca 
poet. După Gh. A. Guza, e al doilea caz când 
un luptător naționalist apare pe neașteptate în 
zalele versului. Aşa cum îl vede Gregorian, răz- 
boiul mu e nici un motiv de jelanie, dar nici de 
declamaţie. Ei e tăcut „pentru roadele cerului 
şi ale lumii, pentru că e înalt şi frumos“, Are 
deci o traiectorie de sens, ce trece departe, din- 
colo de noi, și sub fascinația căreia insul se 
rănduiește cruciat al jertfei : 


Cine dintre noi nu cade, 

cine nu-şi leapădă sângele, cascade, 
cine nu se 'mjumătățește, 

înseamnă, vai! 
că încă nu e copt pentru jertfă: 
Dumnezeu darul vieţii lui nu-l primește. 


Versurile acestea au poate aparenţă de mani- 
fest, dar ele precizează un crez bărbătesc sub 


puterea căruia tragediile individuale nu mai 
sunt bocite, ci sunt cântate ca triumfuri ale nea- 
mului : „cinstea rasei, cu parafa schilodeniei lor 
se rotunjeşte“. Pentru o materie atât de dificilă 
din punct de vedere literar, cum e patriotismul 
războinic, Al. Gregorian găsește cuvinte şi ex- 
presii proaspete, de parcă suflă cu argint nou o 
icoană veche. Aceasta e de altfel calitatea cea 
mai de seamă pentru a defini un scriitor şi în 
care excelează poesiile de faţă. Influienţe se pot 
găsi ici-colo, dar nimeni nu greşeşte vorbind de l 
un stil propriu, în care impresia inielectualizată 
nu pierde din puterea de sugestie şi de comu- 
nicare : 


Șolduri de stânci legate în fiare, - 
ocale de fier zornăinde, 

vin cu Urali. în spinare: 

Asiile ! 


Exemple de-acestea sunt multe şi ele fac 
parte din proprietatea literară a lui Al Grego- 
rian. Atacul, în care „obuzele cad — dropii de` 
tuci” — şi acea Sete halucinantă, care vede în 
arșşiță oceane de apă, sunt caracteristice nu. nu- 
mai pentru. felul poetului de a considera răz- 
boiul, dar şi pentru felul în care el însuș iz- 
buteşte să se impună consideraţiei noastre. 

Nu cunoşteam niciunul din aceste frumoase 
poeme când autorul lor mi-a călcat pragul să 
mi le ofere tipărite. Dar după ce mi le-a citit, 
punând în fiecare cuvânt nuanța sonoră cea 
mai potrivită, am înţeles că războiul acesta, 
dacă pe unii ia făcut martiri și eroi, pe Al. 
Gregorian l-a făcut cântărețul său. 


NICHIFOR CRAINIC 

